വ്യാജപ്രചാരണം: ജേക്കബ് വടക്കുംചേരി അറസ്റ്റില് • ഇ വാർത്ത | evartha\nവ്യാജപ്രചാരണം: ജേക്കബ് വടക്കുംചേരി അറസ്റ്റില്\nevartha Desk September 8, 2018, 12:30 pm September 8, 2018\nപ്രകൃതിചികിത്സകനെന്ന് അവകാശപ്പെടുന്ന ജേക്കബ് വടക്കുംചേരി അറസ്റ്റില്. എലിപ്പനി പ്രതിരോധ മരുന്ന് ആരോഗ്യത്തിന് ദോഷം ചെയ്യുമെന്ന് നവമാധ്യമങ്ങള് വഴി പ്രചരണം നടത്തിയതിനാണ് അറസ്റ്റ്. കൊച്ചി ചമ്പക്കരയിലെ സ്ഥാപനത്തില് നിന്ന് ക്രൈംബ്രാഞ്ചാണ് അറസ്റ്റ് ചെയ്തത്.\nആരോഗ്യമന്ത്രി കെകെ ശൈലജയുടെ പരാതിയിലാണ് പൊലീസ് നടപടി. ഇയാളെ വിശദമായി ചോദ്യം ചെയ്തു വരികയാണെന്ന് ഉദ്യോഗസ്ഥര് അറിയിച്ചു. എലിപ്പനി പ്രതിരോധ മരുന്നായ ഡോക്‌സിസൈക്‌ളിന് ഉപയോഗത്തിനെതിരെ വ്യാജപ്രചാരണങ്ങള് നടത്തിയ ജേക്കബ് വടക്കുംചേരിക്കെതിരെ കടുത്ത നടപടികള് വേണമെന്ന മുറവിളികള് ശക്തമായിരുന്നു.\nഇയാള്‍ക്കെതിരെ കൊലക്കുറ്റം ചുമത്തണമെന്ന് ഇന്ത്യന് മെഡിക്കല് അസോസിയേഷനും ആവശ്യപ്പെട്ടിരുന്നു. മുമ്പും രോഗപ്രതിരോധ മരുന്നുകള്‍ക്കെതിരേ നവമാധ്യമങ്ങള് വഴി പ്രചരണം നടത്തി വിവാദത്തില് ഉള്‍പ്പെട്ടയാളാണ് ജേക്കബ് വടക്കുംചേരി.


Emalayalee.com - മധ്യപ്രദേശില് കോണ്‍ഗ്രസിനെ വീഴ്ത്താന് ബിജെപി നീക്കം; നിയമസഭ വിളിക്കണമെന്ന് കത്ത്\nഭോപ്പാല്: മധ്യപ്രദേശില് കോണ്‍ഗ്രസ് സര്‍ക്കാരിനെ അട്ടിമറിക്കാന് നീക്കവുമായി ബിജെപി. ലോക്സഭ തെരഞ്ഞെടുപ്പ് ഫലം വരാന് രണ്ട് ദിവസം മാത്രം ശേഷിക്കെയാണ് മധ്യപ്രദേശില് ബിജെപിയുടെ ചടുലനീക്കം.\nകമല്‍നാഥ് സര്‍ക്കാരിന് ഭൂരിപക്ഷമില്ലെന്നും വിശ്വാസവോട്ട് തേടാന് പ്രത്യേക നിയമസഭാ സമ്മേളനം വിളിക്കണമെന്നും ആവശ്യപ്പെട്ട് പ്രതിപക്ഷനേതാവ് ഗോപാല് ഭാര്‍ഗവ ഗവര്‍ണര്‍ക്ക് കത്ത് നല്‍കി. ഇന്ന് വൈകുന്നേരം ഗവര്‍ണര് ആനന്ദിബെന് പട്ടേലിനെ കാണാനും ബിജെപി സമയം തേടിയിട്ടുണ്ട്.\nചില കോണ്‍ഗ്രസ് എംഎല്‍എമാര് പാര്‍ട്ടി വിടുമെന്ന് അവകാശപ്പെട്ടാണ് ബിജെപി ഗവര്‍ണര്‍ക്ക് കത്ത് നല്‍കിയിരിക്കുന്നത്. മധ്യപ്രദേശില് ബിജെപിയുടെ15 വര്‍ഷത്തെ ഭരണത്തിന് ശേഷമാണ് ഇത്തവണ കോണ്‍ഗ്രസ് സര്‍ക്കാര് അധികാരത്തില് വന്നത്. എസ്പിയുടെയും ബിഎസ്പിയുടെയും സ്വതന്ത്രരുടെയും പിന്തുണയോടെയാണ് കമല്‍നാഥ് സര്‍ക്കാര് അധികാരത്തില് വന്നത്.\n231 അംഗനിയമസഭയില് കേവലഭൂരിപക്ഷത്തിന് 116 സീറ്റുകളാണ് വേണ്ടത്. 120 എംഎല്‍എമാരുടെ പിന്തുണയാണ് കോണ്‍ഗ്രസിനുള്ളത്. പ്രതിപക്ഷമായ എന്‍ഡിഎ സഖ്യത്തിന് 109 സീറ്റുകളാണുള്ളത്. കോണ്‍ഗ്രസിന് 113 സീറ്റുകളാണ് ഉള്ളത്. ബിഎസ്‍പി രണ്ട് സീറ്റും എസ്‍പി ഒരു സീറ്റും നാല് സ്വതന്ത്രരും കോണ്‍ഗ്രസിനൊപ്പമുണ്ട്.


സുനന്ദ പുഷ്കർ മരിച്ച മുറിക്ക് ദിവസം 60,000 രൂപ വേണമെന്ന് ഹോട്ടലുടമകൾ | 4PM News\nസുനന്ദ പുഷ്കർ മരിച്ച മുറിക്ക് ദിവസം 60,000 രൂപ വേണമെന്ന് ഹോട്ടലുടമകൾ\nന്യൂഡൽഹി : മുൻ കേന്ദ്രമന്ത്രിയും കോൺഗ്രസ് എംപിയുമായ ശശിതരൂരിന്റെ ഭാര്യ സുനന്ദ പുഷ്കർ മരിച്ചുകിടന്ന പഞ്ചനക്ഷത്ര ഹോട്ടലിലെ 345ാം നന്പർ മുറിക്ക് ദിവസം 60,000 രൂപ വേണമെന്ന് ഹോട്ടലുടമകൾ ആവശ്യപ്പെട്ടു. സുനന്ദയുടെ മരണത്തിന് ശേഷം ഈ മുറിഉപയോഗിക്കാൻ ഹോട്ടലുമകൾ‍ക്ക് കഴിഞ്ഞിട്ടില്ല. അന്വേഷണത്തിന്റെ പേരിൽ ഇത് അടച്ചിട്ടിരിക്കുകയായിരുന്നു. ഇതുവഴി തങ്ങൾ‍ക്ക് 50 ലക്ഷം രൂപയുടെ നഷ്ടമുണ്ടായെന്ന് ഹോട്ടലുടമകൾ കോടതിയിൽ സമർ‍പ്പിച്ച ഹർ‍ജിയിൽ പറയുന്നു.\nഅറുപതിനായിരം രൂപവരെ ഒരു രാത്രിക്ക് ഈടാക്കിയിരുന്ന മുറിയാണതെന്നും ഇത്രയും നാൾ മുറി അടച്ചിട്ടിത് വലിയ നഷ്ടമാണുണ്ടാക്കുന്നതെന്നും അവർ ചൂണ്ടിക്കാട്ടി. മരിച്ച് വർ‍ഷങ്ങളായെങ്കിലും ഇതുസംബന്ധിച്ച അന്വേഷണം എങ്ങുമെത്തിയില്ല.\nസുനന്ദയെ കൊലപ്പെടുത്തിയതാണോ അതോ അമിതമായ മരുന്നുപയോഗത്തെ തുടർ‍ന്ന് മരിച്ചതാണോയെന്ന് അന്വേഷണ സംഘത്തിന് വ്യക്തമാക്കാൻ കഴിഞ്ഞിട്ടില്ല. വിവിധ മെഡിക്കൽ ലാബുകളിൽ നിന്നും വ്യത്യസ്തമായ റിപ്പോർ‍ട്ടുകൾ ലഭിച്ചതാണ് അന്വേഷണ സംഘത്തെ കുഴക്കുന്നത്.\nമൊബൈൽ പ്രീപെയ്ഡ് വാലിഡിറ്റി : അറിവില്ലെന്ന് ടിആർഎ\nസെനഗലിൽ ഫുട്ബോൾ മത്സരത്തിനിടെ േസ്റ്റഡിയത്തിൽ സംഘർഷം : എട്ട് മരണം


അഭിമുഖം | ചായില്യം | chayilyam\nMarch 4, 2007 - Rajesh Odayanchal\nഅഭിമുഖം\tബാലചന്ദ്രന് ചുള്ളിക്കാടിന്റെ അഭിമുഖം എന്ന കവിത\nകാലത്തേ കാവ്യദേവത ഫോണ് ചെയ്തു:കുഞ്ഞുങ്ങള് നിന്റെ അരികിലേയ്ക്കു വരും, നീ അവരെ തടയരുത്.\nസായാഹ്നത്തില് കുഞ്ഞുങ്ങള് എത്തി.ചോദ്യം തുടങ്ങി.വെളിച്ചവും പൂക്കളും നിറഞ്ഞ വാക്കുകളല്ല.വാര്‍ദ്ധക്യവും അസഹിഷ്ണുതയും പകയും നിറഞ്ഞ വാക്കുകള്\nമനസ്സു പറഞ്ഞു : ഇവര് കുഞ്ഞുങ്ങളല്ല. ശത്രുകള് നിനക്കെതിരെ ജപിച്ചു വിട്ട പിശാചുക്കളാണ്.ഞാന് തിരുത്തി : അങ്ങനെ കരുതിയാല് ലോകം വിരൂപമാകും. ഇവര് കുഞ്ഞുങ്ങളാണെന്നും വാക്കുകള് ഇവരുടെ ആത്മാവില് നിന്നും വരുന്നു എന്നും വിശ്വസിക്കുക.കുഞ്ഞുങ്ങള് ചോദിക്കുന്നു :എന്റെ അപരാധങ്ങളെയും അപഭൃംശങ്ങളെയും കുറിച്ച്.എന്റെ പരാജയങ്ങളെയും തകര്‍ച്ചകളെയും കുറിച്ച്.എന്റെ കാപട്യത്തെക്കുറിച്ചും പതനത്തെക്കുറിച്ചും\nഎന്റെ ഇടര്‍ച്ചകളില് ആനന്ദിച്ച്, എന്റെ പ്രാണവേദനയില് രസിച്ച്, കുഞ്ഞുങ്ങള് ചോദിച്ചുകൊണ്ടേയിരുന്നു.ഞാന് കാതോര്‍ത്തിരുന്നു ഒരു നല്ല വാക്ക്… ഒരു സാന്ത്വനം… അബദ്ധത്തിലെങ്കിലും. ഒന്നുമുണ്ടായില്ല.ഇരയുടെ പരവശതയോടെ ഞാന് അവരുടെ കണ്ണുകളിലേയ്ക്കു നോക്കി.അവയിലെ രക്തദാഹം എനിക്കേത്രയോ പരിചിതം.കുഞ്ഞുങ്ങള് ചോദിക്കുന്നു : നിങ്ങള് എഴുതുന്നതെല്ലാം പച്ചക്കള്ളമല്ലേ?നിസ്സഹായതയുടെ കൊലക്കയറില് ഞാന് പിടയുന്നു. ദൈവമേ. തെളിവും സാക്ഷിയുമില്ലാത്ത ജീവിതം!ഇല്ല. ദൈവം ആര്‍ക്കുവേണ്ടിയും സാക്ഷി പറയാറില്ല.ചിറിയിലെ രക്തം നുണഞ്ഞ് കുഞ്ഞുങ്ങള് ചോദിച്ചു :എവിടെ മറ്റേയാള്? എന്റെ ഇണയുടെ ചോരകൂടി അവര്‍ക്കു വേണം !പക്ഷേ കുഞ്ഞുങ്ങളുടെ ക്രൌര്യം കണ്ടു ഭയന്ന് അവള് നേരത്തേ രക്ഷപ്പെട്ടിരുന്നു.കുഞ്ഞുങ്ങള് പരസ്പരം നോക്കി.ഇവനെ നമ്മള് തകര്‍ത്തു. ഇവനെ നമ്മള് നശിപ്പിച്ചു. ഇവന് ഇനി ഇല്ല.ഇപ്പോള് ഇത്രമതി. വിജയത്തിന്റെ ലഹരിയില് കുഞ്ഞുങ്ങള് പരസ്പരം പുഞ്ചിരിച്ചു.നന്ദി സര്, വളരെ നന്ദി- നരബലി നടത്തിയ സംതൃപ്തിയോടെ അവര് തിരിച്ചു പോയി.\nകുഞ്ഞുങ്ങള് എന്റെ അരികില് വന്നോട്ടെ, എന്റെ ചോര കുടിച്ചോട്ടെ.ഞാന് അവരെ തടയുന്നില്ല.കാവ്യദേവതേ നന്ദി, ഈ സായാഹ്നത്തിന്, ഈ വിഷപാത്രത്തിന്.\npoem / അഭിമുഖം / ബാലചന്ദ്രന് ചുള്ളിക്കാട്


തെലുങ്ക് നിര്‍മാതാവും നടനുമായ നവീനും നടി ഭാവനയും വിവാഹിതരായി - Expose Kerala\nതിരുവമ്പാടി ക്ഷേത്ര നടയില് വച്ച് തെലുങ്ക് നിര്‍മാതാവും നടനുമായ നവീനും നടി ഭാവനയും വിവാഹിതരായി. ആശംസകള് നേരാന് മലയാളത്തിലെ പ്രിയനടിമാര് ജവഹര്‍ലാല് നെഹ്‌റു ഓഡിറ്റോറിയത്തില് എത്തി. ലെന, മഞ്ജു വാര്യര്, നവ്യനായര്, ഭാഗ്യലക്ഷ്മി, ഭാമ, ഷംന കാസിം, മൃദുല വാരിയര്, ഷഫ്‌ന, രചന, ശ്രിത ശിവദാസ്, ശില്‍പബാല, മിയ, കൃഷ്ണപ്രഭ, രാധ തുടങ്ങിയ നിരവധി നായികമാര് വിവാഹ വേദി കീഴടക്കി.\nഭാവനയുടെ വിവാഹത്തെ സംബന്ധിച്ച് ഒട്ടേറെ അഭ്യൂഹങ്ങളാണു പുറത്തെത്തിയത്. വിവാഹം മുടങ്ങിയെന്നും ഇല്ലെന്നും സംബന്ധിച്ച് ഊഹാപോഹ വാര്‍ത്തകളുടെ വന്‍നിര. സമചിത്തത കൈവിടാതെയാണ് നടിയും അതിനേക്കാളുപരി നവീനും ഈ വിഷയത്തോടു പ്രതികരിച്ചത്. ഭാവനയുടെ പിതാവിന്റെ മരണവും നവീന്റെ അമ്മയുടെ മരണവും വിവാഹ മണ്ഡപത്തിലേക്കുള്ള അവരുടെ യാത്രയുടെ നാള് നീട്ടിക്കൊണ്ടുപോയി. ഇതാണ് കാരണം എന്നു പലവട്ടം നടിയും കുടുംബവും അറിയിച്ചിട്ടും തൃപ്തിവരാതെ വാര്‍ത്തകള് പ്രചരിച്ചു കൊണ്ടേയിരുന്നു. എന്തായാലും അതേ ഓണ്‍ലൈന് ഭാവനയുടെ വിവാഹ നിമിഷങ്ങള് കണ്‍നിറയെ കാണുകയാണിപ്പോള്.


വാഹന കൈമാറ്റത്തിന് ഇനി ബാങ്കുകളിൽ എൻ.ഒ.സിക്ക് വേണ്ടി അലയേണ്ടതില്ലെന്ന് ഗതാഗത മന്ത്രി ആന്‍റണി രാജു - Media Malayalam (മീഡിയ മലയാളം)\nവാഹന കൈമാറ്റത്തിന് ഇനി ബാങ്കുകളിൽ എൻ.ഒ.സിക്ക് വേണ്ടി അലയേണ്ടതില്ലെന്ന് ഗതാഗത മന്ത്രി ആന്‍റണി രാജു\nതിരുവനന്തപുരം: വാഹന കൈമാറ്റത്തിന് ഇനി ബാങ്കുകളിൽ എൻ.ഒ.സിക്ക് വേണ്ടി അലയേണ്ടതില്ലെന്ന് ഗതാഗത മന്ത്രി ആന്‍റണി രാജു അറിയിച്ചു. ഇതിനായി ബാങ്കുകളെ ഗതാഗതവകുപ്പിന്‍റെ ‘വാഹൻ’ വെബ്‌സൈറ്റുമായി ബന്ധിപ്പിക്കും.\nവാഹനത്തിന്‍റെ ബാങ്ക് വായ്പ സംബന്ധിച്ച വിവരങ്ങൾ വെബ്‌സൈറ്റിൽ ലഭിക്കും. വാഹനങ്ങൾ വാങ്ങുമ്പോഴും വിൽക്കുമ്പോഴും ബാങ്കിൽനിന്ന് നോ ഒബ്ജക്ഷൻ സർട്ടിഫിക്കറ്റ് ലഭിക്കാനും അത് ആർ.ടി ഓഫിസിൽ സമർപ്പിക്കാനും അപ്‌ലോഡ് ചെയ്യുന്നതിന് ഓൺലൈൻ സേവനദാതാക്കളെ സമീപിക്കേണ്ടിവരുന്നതും വാഹന ഉടമകൾക്ക് ബുദ്ധിമുട്ട് സൃഷ്ടിക്കുന്നതായി പരാതി ഉയർന്നിരുന്നു. അത് കണക്കിലെടുത്താണ് പുതിയ തീരുമാനമെന്ന് മന്ത്രി പറഞ്ഞു.\nവാഹനത്തെ സംബന്ധിച്ച് ബാങ്ക് ഹൈപ്പോതിക്കേഷൻ വിവരങ്ങളെല്ലാം ‘വാഹൻ’ സൈറ്റിൽ ലഭ്യമാകും. പുതിയ വാഹനങ്ങൾ വാങ്ങുമ്പോഴും ബാങ്ക് ലോണിന്‍റെ വിവരങ്ങൾ ‘വാഹൻ’ സൈറ്റിൽ നൽകും.\nസംസ്ഥാന മോട്ടോർ വാഹന വകുപ്പ്, നാഷനൽ ഇൻഫർമാറ്റിക്‌സ് സെന്‍റർ, സംസ്ഥാന ബാങ്കേഴ്‌സ് സമിതി എന്നിവരുമായി നടത്തിയ ചർച്ചയിലാണ് പുതിയ തീരുമാനം. ഒരു മാസത്തിനുള്ളിൽ വാഹനങ്ങളുടെ വായ്പ വിവരങ്ങൾ ‘വാഹൻ’ വെബ്‌സൈറ്റിൽ ലഭ്യമാക്കാനുള്ള നടപടി പൂർത്തിയാക്കണമെന്ന് നിർദേശം നൽകിയതായി മന്ത്രി പറഞ്ഞു.\nAnthony Raju has said that there is no need to go to banks\nfor NOC for vehicle transfer\nPrevious articleഒ.ചന്ദ്രശേഖരനോടുള്ള അനാദരവ്;\nNext articleനിയമസഭ സെക്രട്ടേറിയറ്റില് കോവിഡ് പടരുന്നു. നൂറിലധികം പേര്‍ക്ക്


viral face book post | കീമോ ചെയ്ത് പരിചയമില്ലാത്തയാള് കീമോ ചെയ്തു, അഞ്ച് മാസമായിട്ടും വേദനകൊണ്ട് പുളയുന്ന രോഗി; ആശുപത്രിയുടെ അനാസ്ഥയെ കുറിച്ച് അനുഭവ കുറിപ്പ് | Mangalam\nThursday, August 22, 2019 Last Updated3Min 37 Sec ago English Edition\nWednesday 12 Jun 2019 11.55 AM\nകോഴിക്കോട്: അര്‍ബുദമില്ലാത്ത രോഗിക്ക് കീമോ ചെയ്ത സംഭവം വിവാദമായതോടെ ഇത്തരത്തില് ആശുപത്രി അധികൃതരുടെ അനാസ്ഥയുടെ ഇരകളായവര് പരാതികളുമായി രംഗത്തെത്തി തുടങ്ങി. ആശുപത്രിയില് നിന്നുണ്ടായ ദുരനുഭവമാണ് നിലമ്പൂര് സ്വദേശിയായ എം ഖാലിദിന് പറയാനുള്ളത്. കോഴിക്കോട് മെഡിക്കല് കോളജില് മുന് പരിചയമോ യോഗ്യതയോ ഇല്ലാത്തൊരാള് കീമോ ചെയ്തതു കാരണം തന്റെ ഭാര്യ അനുഭവിക്കുന്നത് കടുത്ത വേദനയാണെന്നും. ഇതിന് കാരണക്കാരായവര്‍ക്കെതിരേ നിയമനടപടികളിലേക്ക് നീങ്ങാനാണ് ഖാലിദിന്റെ തീരുമാനം.\nഎം ഖാലിദിന്റെ ഫേസ്ബുക്ക് പോസ്റ്റിന്റെ പൂര്‍ണരൂപം:\nകോഴിക്കോട് മെഡിക്കല് കോളജിലെ oncho.medicine വിഭാഗത്തിലെ നാഴ്‌സ് മാരില് ഒരുവളുടെ അനാവശ്യമായ ഇടപെടല്‍മൂലം,Chemo ചെയ്ത എന്റെ ഭാര്യ ഏറെവേദനയും ബുദ്ധിമുട്ടുമാണ് അനുഭവിച്ചതും, 4-5 മാസമായിട്ടും ഇപ്പോഴും അനുഭവിച്ച് കൊണ്ടിരിക്കന്നതും...ഈ കഴിഞ്ഞ Dec . 31 ന്നായിരുന്നു ഭാര്യയുടെ 2nd Chemo. സ്ത്രീകളും പുരുഷന്‍മാരും വെവ്വേറെ ഭാഗത്താണ്. ലേഡിനഴ്‌സ്മാര് മാത്രമേ ഇവിടെ ഉണ്ടാവാറുള്ളു..അവരെല്ലാം അവിടെ ഉണ്ടായിരിക്കെ തന്നെ ഒരു കാര്യവുമില്ലാതെ, അന്ന് വരെ അവിടെ കണ്ടിട്ടില്ലാത്തഏതോ നേഴ്‌സ് 'ട്രേയ്‌നി' യുമായി മേല് പറഞ്ഞ നഴ്‌സ് (ഇവളുടെ പേര് സക്കീന) വന്ന് അയാളോട് എന്റെഭാര്യക്ക് chemo ചെയ്യാനായി പറയുകയായിരുന്നു. എങ്ങിനെയാണ് ചെയ്യേണ്ടത് എന്ന് പുതിയ ആള്‍ക്ക് പതുക്കെ പറഞ്ഞ് കൊടക്കണത്കൂടികണ്ടപ്പോള് ഈ ആള്‍ക്ക് Chemo ചെയ്ത് പഠിക്കാന് അവസരം കൊട്ക്കുക ആയിരുന്നോ ഇവരെന്ന് എനിക്ക് തോന്നി..male nurse ആണെന്ന് തോന്നിയ ഇയാളെ അതിന് മുമ്പോ ശേഷമോ അവിടെ കണ്ടിട്ടില്ല .ഒരു പന്തികേട അനുഭവപ്പെട്ടെങ്കിലും, തടസ്സം പറയാനൊന്നുമവിടെ പറ്റില്ലല്ലോ.\nപക്ഷെ,ഞാന് ഭയപ്പെട്ടപോലെ തന്നെ സംഭവിക്കയായിരുന്നു: chemo ചെയ്ത് പരിചയമില്ലാത്തഇവന് vains കിട്ടാതെ, മരുന്ന് മസിലിലാണ് കുത്തിവെച്ചത്. അതോട്കുടി ഭാര്യക്ക് കുത്തിയ കൈ വീങ്ങി,വേദനയാവാന് തുടങ്ങി., കുത്തിവെച്ചവന് സ്ഥലംവിട്ടു, അവനെ കൊണ്ട് Chemo ചെയ്യിച്ചവള് തന്നെ ഭയന്നു, Duty Dr. നെ വിളിച്ചോണ്ട് വന്നു . പിന്നെ മറ്റൊരു നഴ്‌സ്തന്നെ വന്ന് ശരിയായ വിധത്തില് chemo മരുന്ന് കുത്തിവെക്കകയായിരിന്നു. Dr. വന്ന് , ഗുളികക്ക് എഴുതി, 'ബേജാറാവണ്ട, iceവെക്കണമെന്നുംപ്രശ്‌നമുണ്ടായാല് വന്ന് കാണിക്കണമെന്നും' പറഞ്ഞപ്പോ ആണ്, പരിചയം വേണ്ടത്ര ഇല്ലാത്ത ഒരുത്തനെ കൊണ്ട് ആവശ്യമില്ലാതെ chemo കുത്തിവെപ്പ് നടത്തിച്ച് നഴ്‌സ്\nവരുത്തിവെച്ച ഭവിഷ്യത്തിനെ കുറിച്ച് മനസ്സിലായത്!\nchemo കഴിഞ്ഞ് വീട്ടില്‍വന്ന് രണ്ട്, മൂന്ന് ആഴചയിലധികമാആയിട്ടും, ഇപ്പാഴും നീരും വീക്കവും വേദനയും തന്നെ. chemo യുടെ മരുന്ന് ഞരമ്പിന് പുറത്ത് ശരീരത്തില് പ്രവേശിക്കല് അപകടകരമാണെന്ന് ഡോക്റ്റര്‍മാര് പറയുന്നു,, ( അന്ന് അവിടെത്തെ മറ്റ് നേഴ്സ്സ്മാര്‌ടെ ബേജാറും പേടിയും കണ്ടപ്പോളത് വ്യക്തമായതാണ് - ഒരു പക്ഷെ ആര്‍ക്കും പ്രസ്തുത നഴ്‌സ്' ( സക്കീന) പുതിയ ആളോട് chemoചെയ്യിച്ചതിഷ്ട പെട്ടിട്ടുണ്ടാവില്ലാ)\nഇതില് പൂര്‍ണമായും തെററ്കാരി ഈ സക്കീനയാണ് .ഇവരുടെ designation അറീലാ, പ്രത്യക ഉയര്‍ന്ന അധികാരമുള്ള മാതിരിയാണിവരുടെ എല്ലാവരോടുമുള്ള പെരുമാറ്റവും വര്‍ത്തമാനവും എന്ന് തോന്നി ട്ടുണ്ട്. വളരെ സൂക്ഷിച്ചു നല്ല പരിചയം ഉള്ളവര് ചെയ്യേണ്ട chemo കുത്തിവെപ്പ് ലാഘവബുദ്ധിയോടെ ഏതോ ഒരുത്തനെകൊണ്ട് ചെയ്യിച് രോഗിക്ക് അപകടം വരുത്തിവെച്ചത് അവരാണ് - അവരുടെ പേരിലിതിന് ശിക്ഷാനടപടി ഉത്തരവാദപ്പെട്ടവര് എടുക്കണമെന്നറിയിക്കുകയാണ് . എന്റെഭാര്യക്കിത് മൂലം കൂടുതല് വല്ല പ്രശ്‌നങ്ങളും ഉണ്ടാവുമോ എന്നറീയില്ല. -അങ്ങനെഒന്നും ഉണ്ടാവാതിരിക്കട്ടെ യെന്ന് ദൈവത്തോട് പ്രാര്‍ത്ഥിക്കാനേ ഇത് വരെ ഞങ്ങള്‍ക്ക് സാധിച്ചിട്ടുള്ള... ! പരാതി ചികിത്സയ്ക്കടയില് നലകിയാല് പ്രശ്‌നമായാലോ എന്ന ചിന്തയാണ് എന്നെ തടഞ്ഞത് ഇപ്പോള് എന്റെ ഭാര്യക്ക് പറഞ്ഞ 8 chemo കഴിഞ്ഞു. അന്നത്തെd chemo മൂലം ഉണ്ടായതൊന്നും ഇന്നും പൂര്‍ണമായി ഭേദമായിട്ടില്ല. അതിനാല് മേല് പരാതിയില്\nഅധികൃതരുടെ പ്രത്യേകശ്രദ്ധയും പരിഗണനയും ഉണ്ടാവണമെന്ന് വിനീതമായി അഭ്യര്‍ത്ഥിക്കുന്നതോടൊപ്പം, നടപടി ഒന്നും ഉണ്ടായില്ലെങ്കില് തുടര്‍നടപടികള്‍ക്കായി ശ്രമിക്കുമെന്നറിയിക്കയാണ്.\nഎം.ഖാലിദ്, പാടിക്കുന്ന്, നിലമ്പൂര് - 679329, Malap Dt.ph. 9400690177


തിരൂരില് രണ്ടിടത്ത് തീ പിടുത്തം | Malappuram Life\nതിരൂര്: തിരൂരില് രണ്ടിടത്ത് തീ പിടുത്തം. അന്യസംസ്ഥാന തൊഴിലാളികള് താമസിക്കുന്ന ക്വാര്‍ട്ടേഴ്‌സിലും,\nതിരൂര് നഗരസഭാ മാലിന്യ സംസ്‌കരണ കേന്ദ്രത്തിലുമാണ് തീ പിടിച്ചത്. അന്യസംസ്ഥാന തൊഴിലാളികള് താമസിക്കുന്ന ക്വാര്‍ട്ടേഴ്‌സിലെ തീപിടുത്തത്തില് ആളപായമില്ല. ഫയര്‍ഫോഴ്‌സെത്തി തീയണച്ചു. ചിത്ര സാഗറിനടുത്ത ക്വാര്‍ട്ടേഴ്‌സിലാണ് സംഭവം. തൊഴിലാളികള് ജോലിക്ക് പോയ സമയത്താണ് സംഭവം നടന്നത്.\nഅതേ സമയം തിരൂര് മാലിന്യ സംസ്‌കരണ കേന്ദ്രത്തിലെ തീപിടുത്തം തുടര്‍ക്കഥയാവുകയാണ്. ഇന്നു വൈകുന്നേരം 6മണിയോടെ യാണ് തീ കണ്ടത്. ഇവിടം സാമൂഹ്യ വിരുദ്ധരുടെ കേന്ദ്രം ആണെന്ന പരാതി ഉയരുന്നുണ്ട്. പോലീസിന്റെ നിരീക്ഷണം ഈ ഭാഗത്തു ഉണ്ടാവേണ്ടതുണ്ട്. നഗരസഭാ പരാതി നല്കാനിരിക്കുകകയാണ്. സി.സി .ടി.വി സ്ഥാ പിക്കുകയും രാത്രി കാലത്ത് മതിയായ വെളിച്ച സംവിധാനങ്ങളും വേണം. തിരൂര് ഫയര് ഫോഴ്‌സ് യൂണിറ്റ് തീ അണക്കുന്നതിന് നേതൃത്വം നല്‍കി.


വെള്ളിയാഴ്ച പാർലമെന്ററി സമിതിക്കുമുന്പിൽ ഹാജരാകാൻ ‘ട്വിറ്ററി’നു നോട്ടീസ് | Parliamentary committee Twitter\nവെള്ളിയാഴ്ച പാർലമെന്ററി സമിതിക്കുമുന്പിൽ ഹാജരാകാൻ ‘ട്വിറ്ററി’നു നോട്ടീസ്\nന്യൂഡൽഹി: സാമൂഹികമാധ്യമങ്ങളും ഓൺലൈൻ വാർത്തകളും ദുരുപയോഗം ചെയ്യുന്നത് എങ്ങനെ തടയാമെന്നു വിശദീകരിക്കാൻ വെള്ളിയാഴ്ച ഹാജരാകണമെന്നാവശ്യപ്പെട്ട് പാർലമെന്ററി സമിതി ട്വിറ്റർ അധികൃതർക്ക് സമൻസ് അയച്ചു. വെള്ളിയാഴ്ച വൈകുന്നേരം നാലിനുമുമ്പ് സമിതിക്കുമുമ്പാകെ ഹാജരാകാനാണു നിർദേശം.\nട്വിറ്റർ പ്രതിനിധികളുടെ അഭിപ്രായങ്ങൾ കേട്ടശേഷം ഡിജിറ്റൽലോകത്ത് പൗരന്മാരുടെ അവകാശങ്ങൾ സംരക്ഷിക്കുന്നതിനും സ്ത്രീസുരക്ഷ ഉറപ്പാക്കാനും സ്വീകരിക്കേണ്ട നടപടികളെക്കുറിച്ച് വിദഗ്ധരുടെ വാദങ്ങൾ സമിതി പരിഗണിക്കും.\nചട്ടങ്ങൾ പാലിക്കുന്നതിൽനിന്ന് ട്വിറ്ററിനെ തടയുന്ന കാരണങ്ങൾ കണ്ടെത്താൻ ശ്രമിക്കുമെന്ന് സമിതിയിലെ അംഗത്തെ ഉദ്ധരിച്ച് എ.എൻ.ഐ. റിപ്പോർട്ടുചെയ്തു. നേരത്തേയും വിവിധ വിഷയങ്ങളിൽ ട്വിറ്ററിന് സമിതി സമൻസ് അയച്ചിരുന്നു.


ബൈഡന് ഉറങ്ങുന്ന കാലാവസ്ഥ വ്യതിയാന ഉച്ചകോടി! | islamonlive.in\n2021 ഒക്ടോബര് 30, 31ന് ഇറ്റാലിയന് തലസ്ഥാനമായ റോമില് നടന്ന ജി-20 ഉച്ചകോടിയില്, കാലാവസ്ഥ വ്യതിയാനം, കോവിഡ് മഹാമാരി, ചരിത്രപരമായ നികുതി കരാര്, ആഗോള സാമ്പത്തിക പ്രതിസന്ധി എന്നിവയായിരുന്നു പ്രധാന ചര്‍ച്ചാ വിഷയം. ആഗോളതാപനം (Global warming) വ്യവസായികത്തിന് മുമ്പുള്ളതിനെക്കാള് 1.5 ഡിഗ്രി സെല്‍ഷ്യസില് പരിമിതപ്പെടുത്തുന്ന പ്രധാന പാരിസ് ഉടമ്പടിയുടെ ലക്ഷ്യം പ്രായോഗികമാക്കാന് പ്രതിജ്ഞാബദ്ധമാണെന്ന് രാഷ്ട്ര നേതാക്കള് ഉച്ചകോടിയില് തീരുമാനിച്ചിട്ടുണ്ട്. 2050ല് കൃത്യമായ തീയതി നിശ്ചയിക്കുന്നതിന് പകരം നൂറ്റാണ്ടിന്റെ മധ്യത്തിലായി കാര്‍ബണ് പുറന്തള്ളല് (Carbon emissions) പൂജ്യമെന്ന ( Net zero) നിലയിലെത്തിക്കുമെന്നത് ആ തീരുമാനങ്ങളില് പ്രധാനമാണ്. കൊറോണ മഹാമാരിക്ക് ശേഷം ആദ്യമായാണ് ലോക നേതാക്കള് റോം ഉച്ചകോടിയില് മുഖാമുഖ ചര്‍ച്ചയില് സംബന്ധിക്കുന്നത്. ആരോഗ്യം, സാമ്പത്തികം എന്നീ വിഷയങ്ങളായിരുന്നു ആദ്യ ദിനത്തിലെ ചര്‍ച്ചാ വിഷയം. രണ്ടാം ദിനമായ ഞായറാഴ്ചയിലെ മുഖ്യ അജണ്ട കാലാവസ്ഥയും പ്രകൃതിയുമായിരുന്നു. കാലാവസ്ഥ വ്യതിയാനം ആഗോളതലത്തില് വലിയരീതിയില് ചര്‍ച്ചാ വിഷയമായിരിക്കുന്ന സാഹചര്യത്തില് തീര്‍ത്തും ആശാവഹമായ കാര്യമാണിത്; രാഷ്ട്രങ്ങള് ഒന്നിക്കുകയും ലോക പ്രതിസന്ധി പരിഹരിക്കുന്നതിന് മാര്‍ഗങ്ങള് മുന്നോട്ടുവെക്കുകയും ചെയ്യുന്നത്.\nകണക്കാക്കപ്പെടുന്ന 80 ശതമാനം ആഗോള ഹരിതഗൃഹ വാതകം (Global greenhouse gas) പുറന്തള്ളുന്ന ജി-20 രാഷ്ട്രങ്ങള് കാലാവസ്ഥ ദുരന്തം ഒഴിവാക്കുന്നതിന് ഹരിതഗൃഹ വാതകം വലിയതോതില് നിയന്ത്രിക്കണമെന്ന് കാലാവസ്ഥ നിരീക്ഷകര് അഭിപ്രായപ്പെടുന്നു. ഈ വാരാന്ത്യത്തില്, ഇതുമായി ബന്ധപ്പെട്ട് കൂടിച്ചേരുന്നത് യു.എന് സി.ഒ.പി-26 (26th Conference of the Parties) കാലാവസ്ഥ ഉച്ചകോടിയുടെ സുപ്രധാനമായ കാല്‍വെപ്പായിട്ടാണ് കാണുന്നത്. സ്‌കോട്ട്ലാന്റിലെ ഗ്ലാസ്ഗോയില് നടക്കുന്ന ഉച്ചകോടിയില് നൂറിലധികം രാഷ്ട്രങ്ങളാണ് സംബന്ധിക്കുന്നത്. റോമിലെ ജി-20 ഉച്ചകോടിയില് നിന്ന് നേരിട്ട് മിക്ക നേതാക്കളും ഗ്ലാസ്ഗോയിലെത്തുകയാണ്. 80 ശതമാനം ആഗോള കാര്‍ബണ് നിര്‍ഗമനത്തിന് കാരണക്കാരായ രാഷ്ട്രങ്ങളില് നിന്ന് നിര്‍ണായകമായ ഉത്തരവാദിത്തം ജി-20 ഉറപ്പുവരുത്തുമെന്ന് ഇറ്റലി പ്രതീക്ഷിക്കുന്നു. ഏറ്റവും വലിയ തോതില് കാര്‍ബണ് പുറന്തുള്ളുന്ന ചൈന 2060ഓടെ പൂജ്യത്തിലെത്താനാണ് ലക്ഷ്യമിടുന്നത്. അതുപോലെ, പ്രധാനമായും മലിനീകരണത്തിന് കാരണക്കാരായ ഇന്ത്യയും റഷ്യയും നൂറ്റാണ്ടിന്റെ മധ്യത്തില് കാര്‍ബണ് നിര്‍ഗമനം പൂജ്യത്തിലെത്തിക്കുമെന്ന കാലയളവ് നിശ്ചയിക്കുന്നില്ല. 2070ല് കാര്‍ബണ് പുറന്തള്ളുന്നത് പൂജ്യത്തിലെത്തിക്കാനാണ് ലക്ഷ്യമിടുന്നതെന്ന് പിന്നീട് ഇന്ത്യന് പ്രധാനമന്ത്രി നരേന്ദ്ര മോദി വ്യക്തമാക്കിയിരുന്നു. കാര്‍ബണ് പുറന്തള്ളുന്നത് പൂജ്യത്തിലെത്തിക്കുമെന്ന് പ്രഖ്യാപിക്കുന്ന അവസാനത്തെ രാജ്യമാണ് ഇന്ത്യ. 2015ലെ പാരിസ് ഉടമ്പടി പ്രകാരം, കാര്‍ബണ് നിയന്ത്രിക്കുന്ന പദ്ധതി മുന്നോട്ടുവെച്ച രാജ്യങ്ങള് അഞ്ച് വര്‍ഷങ്ങള്‍ക്ക് ശേഷം 2020 അവസാനത്തോടെ പുതിയ വിവരം നല്‍കണമെന്നായിരുന്നു.\n2030 അവസാനത്തോടെ വന, ഭൂമി നശീകരണം തടയുമെന്ന് നൂറിലധികം രാഷ്ട്രങ്ങള് പ്രഖ്യാപിച്ചിരിക്കുന്നു. വനം സംരക്ഷിക്കുന്നതിനും പുനഃസ്ഥാപിക്കുന്നതിനുമായി 19 ബില്യണ് പൊതു-സ്വകാര്യ ധനം നിക്ഷേപിക്കുമെന്നും രാഷ്ട്രങ്ങള് തിങ്കളാഴ്ച വ്യക്തമാക്കിയിരുന്നു. ലോകത്തിലെ 85 ശതമാനം വനങ്ങളും ഉള്‍കൊള്ളുന്ന ബ്രസീല്, റഷ്യ, ഇന്തോനേഷ്യ, ഡമോക്രാറ്റിക് റിപ്പബ്ലിക്ക് ഓഫ് കോംഗോ ഉള്‍പ്പെടെയുള്ള രാഷ്ട്രങ്ങള് തിങ്കളാഴ്ച ഗ്ലോാസ്ഗോയിലെ സി.ഒ.പി-26 കാലാവസ്ഥ ഉച്ചകോടിയിലെ സംയുക്ത പ്രസ്താവനയെ പിന്തുണച്ചു. ലോക രാഷ്ട്രങ്ങള് ഇന്നെത്തിനില്‍ക്കുന്ന അവസ്ഥയില് നിന്നാണ് ഈ വിഷയം ഇവ്വിധത്തില് ചര്‍ച്ച ചെയ്യുന്നത്. പുറന്തള്ളുന്ന കാര്‍ബണ് ഡൈ ഓക്‌സൈഡിന്റെ 30 ശതമാനം ആഗിരണം ചെയ്യുന്നത് വനമാണെന്ന് വേള്‍ഡ് റിസോഴ്സ് ഇന്‍സ്റ്റിറ്റ്യൂട്ട് കണക്കുകള് വ്യക്തമാക്കുന്നു. വിനാശകരമായ കാലാവസ്ഥ വ്യതിയാനം നിയന്ത്രിക്കുന്നതില് ദ്വീപസമൂഹങ്ങളിലെ മഴക്കാടുകളും, കണ്ടല്‍ക്കാടുകളും, കടലുകളും, തണ്ണീര്‍തടങ്ങളും പ്രധാനമാണെന്ന് ഇന്തോനേഷ്യന് പ്രസിഡന്റ് ജോകോ വിഡോഡും വ്യക്തമാക്കിയിരുന്നു. പ്രകൃതി സമ്പത്ത് സംരക്ഷിക്കണമെന്ന അദ്ദേഹത്തിന്റെ ബോധം കാലാവസ്ഥ വ്യതിയാനം നല്‍കുന്ന ദുസ്സൂചനയുടെ പ്രതികരണമാണ്; അദ്ദേഹത്തിന്റെ മാത്രമല്ല ലോക രാഷ്ട്രങ്ങളുടെയും. ആഗോളതാപനം വ്യാവസായികത്തിന് മുമ്പുള്ളതിനെക്കാള് 1.5 ഡിഗ്രി സെല്‍ഷ്യസ് കുറക്കാനാണ് സി.ഒ.പി-26 ലക്ഷ്യമിടുന്നത്. ഇത് ആഗോളതാപനം മൂലമുണ്ടാകുന്ന ദുരന്തങ്ങള് തടയുന്നതിന് ആവശ്യമാണ്. ഇതിന് പ്രകൃതിപരമായ പരിഹാരങ്ങളാണ് ഏറ്റവും ഉചിതമെന്ന് കാലാവസ്ഥ ശാസ്ത്രജ്ഞര് നിരീക്ഷിക്കുന്നു.\nഇന്ത്യയിലെ മൂന്ന് സംസ്ഥാനങ്ങളിലെ 1000ത്തിലധികം കുടുംബങ്ങളില് നടത്തിയ സര്‍വേയില് പ്രതികരിച്ച 70 ശതമാനവും കാലാവസ്ഥ ദുരന്തങ്ങള് ഉണ്ടായ ഉടന് തന്നെ കുടിയേറിപ്പാര്‍ത്തതായി ഐ.ഐ.ഇ.എ.ഡി (International Institute for Environment and Development) ചൊവ്വാഴ്ച (26.10.2021) പ്രസിദ്ധീകരിച്ച റിപ്പോര്‍ട്ടില് പറയുന്നു. വരള്‍ച്ചയും വെള്ളപ്പൊക്കവും മതുല് ഉഷ്ണതരംഗങ്ങളും ആലിപ്പഴവര്‍ഷവും വരെയുള്ള ഇന്ത്യയിലെ അതിരൂക്ഷമായ കാലാവസ്ഥ പ്രശ്നങ്ങള് കാലാവസ്ഥ കുടിയേറ്റത്തിന് ആക്കം കൂട്ടുകയാണെന്ന് വിദഗ്ധര് അഭിപ്രായപ്പെടുന്നു.\nഈ വര്‍ഷം പ്രകൃതി ദുരന്തങ്ങള് വലിയ തോതില് ലോകത്തിന്റെ പല ഭാഗങ്ങളെയും ബാധിച്ചു. വെള്ളപ്പൊക്കവും കാട്ടുതീയും മുതല് റെക്കോഡ് മഴയും ചൂടും യു.എസ്, ഗ്രീസ്, ഇന്തോനേഷ്യ, ചൈന ഉള്‍പ്പെടെയുള്ള പല രാജ്യങ്ങളെയും ശക്തമായി ബാധിച്ചു. തീവ്രമായ കാലാവസ്ഥ സംഭവങ്ങള് വലിയ കാലാവസ്ഥ വ്യതിയാനത്തെ കുറിച്ച് സൂചന നല്‍കുകയാണ്. ഗ്ലാസ്ഗോയിലെ കാലാവസ്ഥ വ്യതിയാനവുമായി ബന്ധപ്പെട്ട യു.എന് സി.ഒ.പി-26ല് പങ്കെടുക്കുന്ന ലോക നേതൃത്വങ്ങളോട് അടിയന്തര നടപടി സ്വീകരിക്കണമെന്ന് ശാസ്ത്രജ്ഞര് മുന്നറിയിപ്പ് നല്‍കുന്നു. 2021ല് സംഭവിച്ച പ്രധാന കാലാവസ്ഥ സംഭവങ്ങള്, നവംബര് 12ന് അവസാനിക്കുന്ന ഗ്ലാസ്ഗോ ഉച്ചകോടിയില് വലിയ രീതിയില് ചര്‍ച്ച ചെയ്യുകയും പരിഹാരങ്ങള് കണ്ടെത്തുമെന്ന് പ്രത്യാശിക്കാം.\n2021ലെ വിവിധ രാഷ്ട്രങ്ങളിലെ കാലാവസ്ഥ സംഭവങ്ങള് കാലാവസ്ഥാ വ്യതിയാനം എത്രയളവിലാണ് പ്രതിസന്ധി സൃഷ്ടിക്കുന്നതെന്ന് ബോധ്യപ്പെടുത്തുന്നു. ഇത് മുന്നില്‍വെച്ച് രാഷ്ട്രങ്ങള് പ്രശ്‌നങ്ങളെ ഗൗരവതരത്തില് കാണുമെന്നും കരുതാം. സ്പെയിന്: ജനുവരി ആദ്യവാരത്തിലുണ്ടായി സ്പെയിനിലെ വിവിധ മേഖലിയലെ മഞ്ഞുവീഴ്ചയില് നാല് പേര് മരിച്ചു. മഞ്ഞുവീഴ്ച മൂലം വാഹനം നിരത്തിലിറക്കാന് കഴിയാതെ വരികയും, തലസ്ഥാനമായി മാഡ്രിഡിലെ വ്യോമ, റെയില്‍വേ അടക്കുകയും ചെയ്തു. 1971ന് ശേഷമുള്ള സ്പെയിനിലെ ഏറ്റവും ശക്തമായ മഞ്ഞുവീഴ്ചയാണ് ഫിലോമിന കൊടുങ്കാറ്റ് മൂലം മാഡ്രിഡിലുണ്ടായത്. ‘അസാധാരണവും ചരിത്രപരവുമായിരിക്കുമെന്നാണ്’ സ്പെയിനിലെ കാലാവസ്ഥ ഏജന്‍സി ഇതിനെ വിശേഷിപ്പിച്ചത്. മഞ്ഞുവീഴ്ച 1.4 ബില്യണ് യൂറോയുടെ (1.6 ബില്യണ് ഡോളര്) നാശനഷ്ടങ്ങള് വരുത്തിയിതായി ന്യൂയോര്‍ക്ക് ടൈംസ് വ്യക്തമാക്കി. യു.കെ: ജനുവരി 18ന് ദശാബദത്തിലെ കനത്ത മഴക്കാണ് യു.കെ സാക്ഷ്യംവഹിച്ചത്. തുടര്‍ച്ചയായ മൂന്ന് ദിവസത്തെ ക്രിസ്റ്റോഫ് കൊടുങ്കാറ്റ് ശക്തമായ മഴയും വ്യാപകമായ വെള്ളപ്പൊക്കവുമാണ് സൃഷ്ടിച്ചത്. അതേസമയം, മഞ്ഞുവീഴ്ച കാരണമായി യാത്ര തടസ്സപ്പെടുത്തുകയും റോഡുകള് അടക്കുകയും ചെയ്തു.\nഫിജി: ജനുവരി അവസാനം ഫിജിയില് ആഞ്ഞടിച്ച അന കൊടുങ്കാറ്റില് ഒരാള് മരിക്കുകയും, മൂന്ന് വയസ്സുകാരന് ഉള്‍പ്പെടെ അഞ്ച് പേരെ കാണാതാവുകയും ചെയ്തു. രണ്ട് മാസങ്ങള്‍ക്ക് മുമ്പ് ദ്വീപസമൂഹത്തെ നേരത്തെ കൊടുങ്കാറ്റ് ബാധിച്ചിരുന്നെങ്കിലും രണ്ടാം വരവിന്റെ ശക്തിയും തീവ്രവതയും അമ്പരിപ്പിക്കുന്നതായിരുന്നു. മഴയും വെള്ളപ്പൊക്കവും മൂലം 10000ത്തോളം പേര് അഭയകേന്ദ്രങ്ങളിലേക്ക് മാറി. കൃഷിയിടവും മറ്റ് അടിസ്ഥാന സൗകര്യങ്ങളും നശിച്ചു.\nടെക്സസ്, യു.എസ്: ഫെബ്രവരിയില് ടെക്സസിലെ ചില പ്രദേശങ്ങളിലെ താപനില 13 ഡിഗ്രി സെല്‍ഷ്യസ് (8.6 ഡിഗ്രി ഫാരന്‍ഹീറ്റ്) ആയി കുറഞ്ഞു. ഇത് വ്യാപകമായ വൈദ്യുതി വിച്ഛേദത്തിന് കാരണമായി. മുമ്പെങ്ങുമില്ലാത്ത ശക്തമായ തണുപ്പ് ടെക്സസിലെ നൂറുകണക്കിന് ആളുകളുടെ മരണത്തിന് കാരണമായി. ദിവസങ്ങളോളം ആളുകളെ ഇരുട്ടില് നിര്‍ത്തുകയും ചെയ്തു. വെസ്റ്റ് ടെക്സസ് ഷെയ്ല് മേഖലയുടെ ഹൃദയഭാഗമായ മിഡ്ലാന്‍ഡില് റെക്കോഡ് മഞ്ഞുവീഴ്ചയാണ് രേഖപ്പെടുത്തിയത്. താപനില 32 വര്‍ഷത്തെ താഴ്ന്ന നിലയിലെത്തി. തുടര്‍ന്ന് ഓഫീസുകളും ബിസിനസ്സുകളും അടച്ചുപൂട്ടി.\nചൈന: മാര്‍ച്ചില് ചൈന ദശാബ്ദത്തിലെ ഏറ്റവും മോശം മണല്‍ക്കാറ്റിനാണ് സാക്ഷ്യംവിഹിച്ചത്. സ്‌കൂളുകള് അടക്കുകയും വിമാനങ്ങള് നിര്‍ത്തിവെക്കുകയും ചെയ്തു. കൊറോണ മഹാമാരിക്കിടെ രാജ്യത്തെ മലിനീകരണ തോതും, വായുവിന്റെ ഗുണനിലവാരവും കൊടുങ്കാറ്റ് കൂടുതല് ശക്തമാക്കി. ശ്വാസം മുട്ടുന്ന വായുവില്‍നിന്ന് സ്വയം പരിരക്ഷിക്കാന് നഗരത്തിലെ നിവാസികള് സുരക്ഷാ കണ്ണടകളും, മാസ്‌കുകളും, ഹെയര്‍നെറ്റുകളും ഉപയോഗിച്ചു.\nഇന്തോനേഷ്യ: ഏപ്രിലില് ഇന്ത്യോനേഷ്യയയെും കിഴക്കന് തിമോറിലും വീശിയടിച്ച സെറോജ ചുഴലിക്കാറ്റില് 150ലധികം ആളുകളാണ് മരിച്ചത്. വെള്ളപ്പൊക്കത്തിലും മണ്ണിടിച്ചലിലും മരങ്ങള് കടപുഴകി. റോഡുകള് അടക്കുകയും ചെറിയ സമൂഹങ്ങള് ചെളിയുടെ തരിശുഭൂമികളായി മാറുകയും ചെയ്തു. ഒരുപാട് പേരെ കാണാതാവുകയും ആയിരിക്കണക്കിന് പേര് ഭവനരഹിതരാവുകും ചെയ്തു. അതേസമയം, 10000ത്തോളം പേര് അയല്‍രാജ്യമായ തെക്കുകിഴക്കന് രാഷ്ട്രങ്ങളിലേക്ക് പലായനം ചെയ്തു.\nTags: Climate ChangeG20Joe Biden


ഉടലും ശബ്ദവും – Litart Media\nജിതിൻ കെ സി\nകേരള പീപ്പിൾസ് ആർട്സ് ക്ലബ്ബ് ലളിത തന്റെ സർഗാത്മക ജീവിതത്തിലുടനീളം കെ പി എ സി എന്ന കിരീടം കൊണ്ടു നടന്ന അഭിനയേത്രിയാണ്. കേവലമായ പ്രദർശനാത്മകതയല്ലായിരുന്നു ആ കൊണ്ടുനടപ്പ്. തന്റെ ശരീരത്തിലോടുന്ന രക്തത്തിന്റെ നിറം ചുവപ്പാണെങ്കിൽ തന്റെ രാഷ്ട്രീയവും ചുവപ്പായിരിക്കും എന്ന തുറന്നു പറച്ചിലിന്റെ ധൈര്യം കൂടിയായിരുന്നു കെ പി എ സി ലളിത. സിനിമ വേറെ, രാഷ്ട്രീയം വേറെ എന്നുള്ള ജനപ്രിയ വലതുപക്ഷ വായാടിത്തത്തിനോട് മലയാള സിനിമയിലെ ഒരു പ്രധാനപ്പെട്ട നടി എളുപ്പത്തിൽ പുറംതിരിഞ്ഞു നിന്നതാണ് ലളിതയുടെ അനേകം സവിശേഷതകളിൽ ഒന്ന്.\nകെ പി എ സി ലളിത എന്ന അനശ്വരയായ നടിയെ നാം ഓർക്കുമ്പോൾ എപ്പോഴും കരുതിയെടുക്കുന്ന ഒരു വാചകം നാടകത്തിലും സിനിമയിലും എന്നതായിരിക്കും. ഞാനടക്കമുള്ള പുതിയ തലമുറക്ക് കെ പി എ സി ലളിതയുടെ നാടകാഭിനയം കാണാനുള്ള അവസരമുണ്ടായിട്ടില്ല. അവർ നാടകം, സിനിമ, ടെലിവിഷൻ എന്നീ മൂന്നു മാധ്യമങ്ങളിലും സർഗാവിഷ്കാരം നടത്തിയ പ്രതിഭയാണ്. ഇത് അത്ര എളുപ്പത്തിൽ കയറാവുന്ന ഒരു ഉയരമല്ല. മാധ്യമപരമായും, ഘടനാപരമായും3തരം ശേഷികൾ വേണ്ടുന്ന3വ്യത്യസ്ത കലാമാധ്യമങ്ങളാണ് നാടകവും സിനിമയും ടെലിവിഷനും. ഉടലിന്റെ ചലനങ്ങളും ശബ്ദത്തിന്റെ വിന്യാസവും മാത്രം പ്രേക്ഷകർക്ക് അനുഭവപ്പെടുന്ന നാടകവും, മിഡ് ഷോട്ടുകളിലും ക്ലോസപ്പുകളിലും മുഖ ഭാവാഭിനയത്തിന് പ്രാധാന്യമുള്ള ടെലി സീരിയലുകളിലും, ഏതു തരം അഭിനയശേഷികളെയും പരീക്ഷിക്കാൻ കെൽപ്പുള്ള സിനിമയിലും ഒരേ അളവിൽ കെ പി എ സി ലളിത പകർന്നാടി എന്നത് അവരുടെ പ്രതിഭ ഒന്നു കൊണ്ട് മാത്രമാണ്. അതിൽ തന്നെയും അതിനാടകീയതക്ക് പേരു കേട്ട ടെലിവിഷൻ സീരിയലുകളെ പ്രമേയപരമായല്ലെങ്കിലും അഭിനയശേഷിയിലെ സ്വാഭാവികത കൊണ്ട് വ്യത്യസ്തമാക്കിയതിൽ ലളിതക്കുള്ള പങ്ക് ചെറുതല്ല.\nകെ പി എ സി ലളിതയുടെ മരണശേഷം സാമൂഹ്യമാധ്യമങ്ങളിലും മറ്റും ഏറെ ശ്ലാഘിക്കപ്പെട്ടത് അവർ ചെയ്ത അമ്മ വേഷങ്ങളാണ്. അതിൽ തന്നെ സവിശേഷമായി മോഹൻലാലിനോടൊത്തുള്ള അമ്മവേഷങ്ങളാണ്. അതൊരു ഭാവുകത്വത്തിന്റെ കൂടെ പ്രശ്നമാണ്. കന്മദത്തിലേയോ സ്ഫടികത്തിലെയോ അമ്മ വേഷങ്ങൾ ഗംഭീരമാവുമ്പോൾ തന്നെയും അതിൽ ലളിതക്കുള്ള പങ്ക് ആസ്വാദകരിൽ താഴുകയും മോഹൻലാലിന്റെ അമ്മ വേഷം എന്ന നിലക്ക് അവതരിപ്പിക്കപ്പെടുകയും ചെയ്യുന്നിടത്ത് ഒരു വൈരുദ്ധ്യമുണ്ട്. പൊതുവിൽ മലയാള സിനിമാ ഭാവുകത്വത്തിൽ അമ്മപൂർണമാവുന്നത് മകൻ/ഭർത്താവ് എന്ന പുരുഷാധികാര കേന്ദ്രങ്ങൾക്ക് ഒപ്പമാണ്. അതിൽ തന്നെ സവിശേഷമായി മോഹൻലാൽ എന്ന മലയാളിയുടെ മധ്യവർഗ അനുഭൂതികൾക്ക് എല്ലാം തികഞ്ഞ ഒരു പുരുഷന്റെ അമ്മ എന്ന നിലക്ക് സവിശേഷസ്ഥാനമുണ്ട്. കവിയൂർ പൊന്നമ്മ മലയാളികളുടെ അമ്മയാവുന്നത് അങ്ങനെയാണ്. മധ്യവർഗാനുഭൂതികളിലെ, ഫ്യൂഡൽ നൊസ്റ്റാൾജിയകളിലെ കസവും നേര്യതും ഉടുത്ത അമ്മവേഷങ്ങളിൽ നിന്ന് വേറിട്ടു നിൽക്കുന്ന അമ്മയായി ലളിത പകർന്നാടിയിട്ടുണ്ട്. അത്തരത്തിലുള്ള ഒരു വേഷം ഭരതൻ സംവിധാനം ചെയ്ത അമരത്തിലേതാണ്. ഒരേ സമയം അമ്മ/അമ്മായി അമ്മ/ നാത്തൂൻ എന്നീ കുടുംബാംഗമായും ഒരു മത്സ്യത്തൊഴിലാളിയായും ലളിത അതിവേഗം തന്റെ ഉടൽഭാഷയെ പരിഭാഷപ്പെടുത്തിക്കൊണ്ടിരുന്നു. കടലിൽ നിന്ന് മീൻ വഞ്ചിയുമായി വന്ന മുക്കുവരോട് തർക്കിച്ചും തഞ്ചപ്പെട്ടും കച്ചവടം ഉറപ്പിക്കുന്ന ലളിതയുടെ വേഷപ്പകർച്ച അതിശയകരമാണ്. ആ ചിത്രത്തിൽ തന്നെ അശോകൻ ചെയ്ത കഥാപാത്രം കടലിൽ കാണാതാവുന്ന രംഗമുണ്ട്. അയാൾ മരിച്ചെന്നു കരുതുകയും, അയാളെ തിരിച്ചെത്തിക്കുമ്പോൾ, ജീവന്റെ തുടിപ്പ് തിരിച്ചെത്തുമ്പോൾ ലളിതയെന്ന അമ്മയുടെ ഒരാശ്വാസമുണ്ട്. ലോകത്തെ എല്ലാ അമ്മമാരുടെയും നെടുവീർപ്പുകളെ സ്വാംശീകരിക്കുന്ന അതിശയകരമായ ഭാവ പ്രകടനമാണ് ലളിത കാഴ്ചവെക്കുന്നത്.\nവെങ്കലത്തിലെ അമ്മ, ലളിതയുടെ മറ്റൊരു നാഴികക്കല്ലാണ്. മൂക്കുചീറ്റിയും കാർക്കിച്ചു തുപ്പിയും കരയുന്നതിന് തിരശീലയിൽ മടിയേതുമില്ലാത്തൊരു ഉടൽ പകർച്ചയാണ് ലളിത വെങ്കലത്തിൽ ആവിഷ്കരിക്കുന്നത്. അവരുടെ ആധികളിലും സംഘർഷങ്ങളിലും സ്നേഹത്തിലും അകമേയുള്ള വൈരുദ്ധ്യങ്ങളിലും ലളിതയുണ്ട് എന്നതാണ് ശ്രദ്ധേയമായ കാര്യം. ശാന്തത്തിലെ നിസഹായയും നിസ്സംഗയുമായ അമ്മയും അവരുടെ പകർന്നാട്ടത്തിന്റെ മറ്റൊരു സാക്ഷ്യമാണ്.\nഒരു ആശയക്കുഴപ്പ(ambiguity)മുണ്ടാക്കിയ കെ പി എ സി ലളിതയെ നിങ്ങൾക്ക് മതിലുകളിൽ കാണാം. വാസ്തവത്തിൽ എന്തൊരു കാസ്റ്റിംഗാണത്! അടൂരിനെ പോലൊരു മാസ്റ്റർ സംവിധായകന് മാത്രം സാധിക്കുന്ന കണ്ടെത്തലാണ് അദ്യശ്യയായ നാരായണിയുടെ ശബ്ദസാന്നിധ്യമായി ലളിതയെ തിരഞ്ഞെടുത്തത്. അന്ന്(ഇപ്പോഴും) അടൂർ കേട്ട ഒരു പഴി ലളിതയുടെ ശബ്ദം നാരായണിയുടെ അദ്യശ്യ ഭാവ സൗന്ദര്യത്തിനെ വഴി തെറ്റിക്കുന്നു എന്നതാണ്. ഇതിൽ2പ്രശ്നമാണ് ഉള്ളത്. ഒന്ന് നാരായണിയായി ലളിതയെ സ്വീകരിക്കാതിരിക്കുന്ന ഭാവുകത്വ പ്രശ്നം. രണ്ട് കേരളത്തിലെ മാത്രം പ്രേക്ഷകരെ കണ്ടല്ല അടൂർ ഗോപാലകൃഷ്ണൻ സിനിമയെടുക്കുന്നത്. ആ ചിത്രം വെനീസ് മേളയിൽ പുരസ്കരിക്കപ്പെട്ട ചിത്രമാണ്. മാത്രവുമല്ല, ഒരു മതിലിന്നപ്പുറത്തെ നമുക്കും ബഷീറിനും അദ്യശ്യമായ ദൂരത്തിലെ ശബ്ദവ്യതിയാനങ്ങളെയും വിന്യാസങ്ങളെയും ഉൾക്കൊള്ളാൻ ലളിതയോളം ശേഷിയുള്ള നടിയുണ്ട് എന്നും കരുതാനാവില്ല.\nഅന്ന മുയ്ലേർട്ട് സംവിധാനം ചെയ്ത് 2015 ൽ പുറത്തിറങ്ങിയ ഒരു ചിത്രത്തിന്റെ ശീർഷകമാണ് കെ പി എ സി ലളിത ഓർമ്മയാവുമ്പോൾ തെളിയുന്നത്. The Second Mother, എല്ലാ സംഘർഷങ്ങളിലും മലയാള സിനിമയുടെ വ്യഥകളിലും ഒരു രണ്ടാനമ്മയുടെ നെടുവീർപ്പുമായി കെ പി എ സി ലളിത ഉണ്ടായിരുന്നു. ഇനിയില്ല..\nദിലീപിന് ഓശാന പാടുന്നവർ\nby admin January 18, 2022 1282min read


പ്രതിഷേധം തുടരും; രാജ്‌നാഥ് സിങ് നൽകിയ ഉറപ്പ് തള്ളിക്കളഞ്ഞ് കർഷകർ\nകാർഷിക കടങ്ങൾ എഴുതിത്തള്ളുമെന്ന കേന്ദ്ര ആഭ്യന്തര മന്ത്രി രാജ്‌നാഥ് സിങിന്റെ ഉറപ്പ് തള്ളിക്കളഞ്ഞ് കർഷകർ. കേന്ദ്ര സർക്കാരിന്റെ പ്രതികരണത്തിൽ സംതൃപ്തരല്ലെന്നും പ്രതിഷേധം തുടരുമെന്നും ഭാരതീയ കിസാൻ സഭയുടെ നേതൃത്വത്തിൽ നടക്കുന്ന പ്രതിഷേധത്തിൽ പങ്കെടുക്കുന്ന കർഷകർ പറഞ്ഞു.\nഉത്തർ പ്രദേശിൽ നിന്നും ആരംഭിച്ച പ്രതിഷേധ മാർച്ചിൽ 30000 ൽ കൂടുതൽ കർഷകരാണ് നടന്നും ട്രാക്ടറുകളിൽ സഞ്ചരിച്ചും പങ്കെടുക്കുന്നത്. പ്രശസ്ത കർഷക നേതാവ് ചൗധരി ചരൺ സിങിന്റെ രാജ് ഘട്ടിനടുത്തുള്ള റായ് ഘട്ടിലെ സ്മാരകത്തിലായിരുന്നു സമരം അവസാനിക്കേണ്ടിയിരുന്നത്. എന്നാൽ, ഡൽഹി-യു.പി അതിർത്തിയിൽ വെച്ച് കർഷകരെ പോലീസ് തടഞ്ഞു. ബാരിക്കേഡ് തകർത്ത് മുന്നോട്ട് പോകാൻ ശ്രമിച്ച കർഷകർക്ക് നേരെ പോലീസ് കണ്ണീർവാതകവും ജലപീരങ്കിയും പ്രയോഗിച്ചു. നിരവധി കർഷകർക്കാണ് പോലീസ് നടപടിയിൽ പരിക്കേറ്റത്.\nകാർഷിക കടം എഴുതിത്തള്ളുക, കുറഞ്ഞ നിരക്കിൽ വൈദ്യുതിയും ഇന്ധനവും ലഭ്യമാക്കുക, അറുപത് വയസ്സിന് മുകളിലുള്ള കർഷകർക്ക് പെൻഷൻ നൽകുക, സ്വാമിനാഥൻ കമ്മീഷന്റെ ശുപാർശകൾ നടപ്പാക്കുക എന്നീ ആവശ്യങ്ങൾ ഉന്നയിച്ച് നടത്തുന്ന കിസാൻ ക്രാന്തി പദയാത്രയുടെ ഭാഗമായാണ് കർഷകർ പ്രതിഷേധ മാർച്ച് നടത്തിയത്.\nകർഷക നേതാക്കൾ ആഭ്യന്തര മന്ത്രി രാജ്‌നാഥ് സിങിനെ സന്ദർശിച്ചെന്നും അവരുടെ ആവശ്യങ്ങൾ ചർച്ച ചെയ്ത് ഒത്തുതീർപ്പിൽ എത്തിയെന്നും കൃഷിമന്ത്രി ഗജേന്ദ്ര സിങ് ശെഖാവത് പറഞ്ഞു. എന്നാൽ, സ്വാമിനാഥൻ കമ്മീഷന്റെ ശുപാർശകൾ നടപ്പിലാക്കുക, കർഷക കടങ്ങൾ ഒറ്റത്തവണ മുഴുവനായും എഴുതിത്തള്ളുക എന്നെ ആവശ്യങ്ങളിൽ ഒത്തുതീർപ്പിൽ എത്തിയിട്ടില്ല എന്ന് സമരം സംഘടിപ്പിച്ച ഭാരതീയ കിസാൻ യൂണിയൻ പ്രതിനിധികൾ പറഞ്ഞു.\nTAGS :Rajnath Singh Kisan Kranti Yatra Farmers' march


ഒരു ജപമാല എപ്പോഴും കൂടെ കൊണ്ടു നടക്കുക: കുട്ടികളോട് ഫ്രാന്‍സിസ് മാര്‍പാപ്പ\nഒരു ജപമാല എപ്പോഴും കൂടെ കൊണ്ടു നടക്കാന് ഫ്രാന്‍സിസ് മാര്‍പാപ്പ കുട്ടികളെ ഉപദേശിച്ചു. 'Dear Pope Francis' എന്ന തന്റെ പുതിയ കൃതിയിലേക്ക് ചോദ്യങ്ങള് അയച്ച കുട്ടികളുമായുള്ള കൂടിക്കാഴ്ച്ചയിലാണ് മാര്‍പാപ്പ കുട്ടികളെ ഇപ്രകാരം ഉപദേശിച്ചത്. കുരിശിന്റെ വഴിയുടെ ചെറിയ ഒരു പുസ്തകവും താന് എപ്പോഴും കൊണ്ടു നടക്കാറുണ്ടെന്ന് അദ്ദേഹം പറഞ്ഞു. 'അത് നമ്മെ യേശുവിന്റെ സഹനത്തെ പറ്റി ഓര്‍മ്മിപ്പിക്കുന്നു; അത് നമ്മെ തിന്മയില് നിന്നും പിന്തിരിപ്പിക്കുന്നു.'\nകാരിത്താസ് ഇന്റര്‍നാഷണലിന്റെ പ്രസിഡന്റ്, മാനില ആര്‍ച്ച് ബിഷപ്പ് കര്‍ദ്ദിനാള് ലൂയിസ് അന്റോണിയോ ടാഗീ, 'La Civiltà Cattolica' എന്ന ജസ്യൂട്ട് മാഗസിന്റെ എഡിറ്റര് ഇന് ചീഫ് ഫാദര് അന്റോണിയോ സ്പാഡ്രോ ടഖ എന്നിവരും, പിതാവിനെ കാണുവാനായി വത്തിക്കാനില് എത്തിയ കുട്ടികളെ അനുഗമിച്ചിരുന്നു. ഇറ്റലി, ബല്‍ജിയം അയര്‍ലന്റ് എന്നീ സമീപ രാജ്യങ്ങള് തുടങ്ങി ഫിലിപ്പൈന്‍സ്, ഇന്ത്യ, കെനിയ, ആസ്‌ട്രേലിയ, അര്‍ജന്റീന, യുണൈറ്റഡ് സ്‌റ്റേറ്റ്‌സ്, കാനഡ എന്നീ രാജ്യങ്ങളില് നിന്നും കുട്ടികള് എത്തിയിരുന്നു. അവര് ചോദിച്ച ചോദ്യങ്ങള്‍ക്ക് മാര്‍പാപ്പ മറുപടി പറഞ്ഞു.\nപാപ്പയ്ക്ക് ഏറ്റവും ഇഷ്ടപ്പെട്ട വിശുദ്ധന് ആരാണ് എന്ന ചോദ്യത്തിന് എല്ലാ വിശുദ്ധരും തന്റെ അടുത്ത സുഹൃത്തുക്കളാണ് എന്ന് പിതാവ് പറഞ്ഞു. 'പക്ഷേ, ആരെയെങ്കിലും പേരെടുത്തു പറയണമെങ്കില്, ഒന്ന്, ഉണ്ണിയേശുവിന്റെ വിശുദ്ധ തെരേസ , മറ്റൊരാള് വിശുദ്ധ ഇഗ്‌നേഷ്യസ്, പിന്നെ, വിശുദ്ധ ഫ്രാന്‍സിസ്, ഇവര് മൂന്നു പേരും എപ്പോഴും എന്റെ ഹൃദയത്തിലുണ്ട്.' മാര്‍പാപ്പയെന്ന നിലയ്ക്ക് തനിക്ക് മനസ്സില് ഒരു ശാന്തത അനുഭവപ്പെടുന്നു എന്ന് അദ്ദേഹം പറഞ്ഞു. 'അത് ദൈവത്തിന്റെ വരദാനമാണ്.' മാര്‍പാപ്പയായി തിരഞ്ഞെടുക്കപ്പെട്ടപ്പോള് ഉത്തരവാദിത്വങ്ങള് നിറവേറ്റാനാവുമോ എന്നോര്‍ത്ത് താന് അല്പ്പം അസ്വസ്ഥനായിരുന്നു. പക്ഷേ, കര്‍ദ്ദിനാള് ഹ്യുമ്മാസ് തന്നെ ആശ്വസിപ്പിച്ചു എന്ന് പിതാവ് ഓര്‍മ്മിച്ചു. 'ഇത് പരിശുദ്ധാത്മാവിന്റെ പ്രവര്‍ത്തനമാണ്. അദ്ദേഹം നമ്മെ നയിക്കും. പാവപ്പെട്ടവരെ ഒരിക്കലും മറക്കരുത് !'എന്ന് കര്‍ദ്ദിനാള് തന്നെ ഓര്‍മ്മിപ്പിച്ചുവെന്ന് പിതാവ് പറഞ്ഞു.\nയേശുവിനോടുള്ള സ്‌നേഹത്തെ പറ്റി ചോദിച്ചപ്പോള് 'യേശുവിനെ ഞാന് എത്രത്തോളം സ്‌നേഹിക്കുന്നു എന്ന് എനിക്ക് അറിയില്ല. പക്ഷേ, യേശു എന്നെ സ്‌നേഹിക്കുന്നുണ്ടെന്ന് എനിക്കറിയാം!' അദ്ദേഹം പറഞ്ഞു. 'എല്ലാവരുടെയും ജീവിതം പോലെ തന്നെയാണ് മാര്‍പാപ്പയുടെ ജീവിതവും എളുപ്പവുമാണ്, ബുദ്ധിമുട്ടുള്ളതുമാണ്. സഹായിക്കാന് ആളുകള് ഉള്ളതുകൊണ്ട് മാര്‍പാപ്പയുടെ ജോലി എളുപ്പമാണ്. പക്ഷേ, കഠിനമായ പ്രശ്‌നങ്ങള് പരിഹരിക്കാനുള്ളതുകൊണ്ട് മാര്‍പാപ്പയുടെ ജോലി ദുഷ്‌ക്കരവുമാണ്.'\nഒരു ചോദ്യം പിതാവിന്റെ പ്രാര്‍ത്ഥനാ ജീവിതത്തെ പറ്റി ആയിരുന്നു. 'രാവിലെ എഴുന്നേല്‍ക്കുമ്പോള് ഞാന് പ്രാര്‍ത്ഥിക്കുന്നു. എല്ലാ പുരോഹിതരും പ്രാര്‍ത്ഥിക്കുന്ന ബ്രവിറി (breviary) തന്നെയാണ് എന്റെയും പ്രാര്‍ത്ഥനാ പുസ്തകം. പിന്നെ ദിവ്യബലിയര്‍പ്പിക്കുന്നു. അതിന് ശേഷം ജപമാല. ഉച്ചയ്ക്ക് ശേഷം ഞാന് ധ്യാനിക്കാറുണ്ട്.' അദ്ദേഹം പറഞ്ഞു. 'നിഷ്‌കളങ്കരായ കുട്ടികള് എന്തുകൊണ്ട് കഷ്ടപ്പാടുകള് അനുഭവിക്കേണ്ടി വരുന്നു' എന്ന ചോദ്യത്തിന് തനിക്ക് ഉത്തരമില്ല എന്നദ്ദേഹം പറഞ്ഞു. കളങ്കമില്ലാഞ്ഞിട്ടും പീഠനങ്ങള് ഏറ്റുവാങ്ങിയ യേശു ആ ചോദ്യത്തിന്റെ ഉത്തരത്തിലേക്കുള്ള വഴിയാണ് എന്ന് പിതാവ് കുട്ടികളെ ഓര്‍മ്മിപ്പിച്ചു.


ബാബുട്ടന്റെ പെണ്ണ്കാണല് – 1 എന്ന പോസ്റ്റിന്റെ തുടര്‍ച്ചയാണിത്. പതിനൊന്നു മണിയോടെ രണ്ടുപേരും മെയിൻ‌റോഡിനു സമീപം കണ്ണായ സ്ഥലത്തു സ്ഥിതിചെയ്യുന്ന പെണ്ണിന്റെ വീട്ടിലെത്തി. വണ്ടിയിൽനിന്നിറങ്ങി രാജകീയ പ്രൌഢിയോടെ തനിക്കുനേരെ നടന്നുവരുന്ന യുവാവിനെ കണ്ടപ്പോൾ തന്നെ ‘മകളെ ഗൾഫുകാരൻ കെട്ടിയാൽ മതി‘ എന്ന പെണ്ണിന്റെ അച്ഛന്റെ മനംമാറി. ഭാവിമരുമകനെ ആ പിതാജി ഊഷ്മളാലിംഗനം ചെയ്തു. പക്ഷേ പിള്ളേച്ചന്റെ നിര്‍ദ്ദേശപ്രകാ‍രം…\nView More ബാബുട്ടന്റെ പെണ്ണുകാണല് – 2


എനിക്ക് അവളോടുള്ള ഇഷ്ടം നിയന്ത്രിക്കാന് കഴിയുന്നില്ല, പക്ഷെ നീ എന്നെ വിട്ട് പോകല്ലേ; വല്ലാത്ത ഒരു അവസ്ഥയിലാണ് ഞാനിപ്പോള്.! ജാസ്മിന് പറയുന്നു - OMF Media Live\nGossips എനിക്ക് അവളോടുള്ള ഇഷ്ടം നിയന്ത്രിക്കാന് കഴിയുന്നില്ല, പക്ഷെ നീ എന്നെ വിട്ട് പോകല്ലേ; വല്ലാത്ത ഒരു...\nഇത്തവണ ബിഗ്ഗ് ബോസ് തുടങ്ങിയപ്പോള് മുതല് പ്രണയ മഴയാണ്. ഡോക്ടര് റോബിന് ദില്‍ഷയോട് ക്രഷ് തോന്നി എന്ന് നേരിട്ട് പറഞ്ഞില്ല എങ്കിലും, ദില്‍ഷയോട് റോബിന് എന്തോ ഒരിതുണ്ട് എന്ന തരം സംസാരം അകത്തും പുറത്തും ഉണ്ടായിരുന്നു. അതിന് ശേഷമാണ് ബ്ലെസ്ലി ദില്‍ഷയോടുള്ള ക്രഷ് തുറന്ന് പറഞ്ഞത്. പക്ഷെ ജാസ്മിന് അപര്‍ണയോടുള്ള ക്രഷ് അല്പം സീരിയസ് ആണ്. തനിക്ക് അത് നിയന്ത്രിക്കാന് കഴിയില്ല എന്ന് ജാസ്മിന് തുറന്ന് പറയുന്നു.\nതന്റെ അവസ്ഥ ഇപ്പോള് വളരെ മോശമാണെന്നാണ് ജാസ്മിന് പറയുന്നത്. രണ്ട് വിവാഹ ജീവിതത്തിന്റെ തകര്‍ച്ചയ്ക്ക് ശേഷം ബോഡി ബില്‍ഡര് ആയി മാറിയ ജാസ്മിന് മൂസ പിന്നീട് മോണിക്ക എന്ന പെണ്‍കുട്ടിയുമായി പ്രണയത്തിലാവുകയായിരുന്നു. മോണിക്കയുമായി ലിവിങ് ടുഗെതര് റിലേഷനില് തുടര്‍ന്ന് കൊണ്ടിരിക്കെയാണ് ബിഗ്ഗ് ബോസിലേക്കുള്ള എന്‍ട്രി. ഇപ്പോള് ഇതാ അവിടെയുള്ള മറ്റൊരു മത്സരാര്‍ത്ഥിയും സ്വര്‍ഗ്ഗാനുരാഗിയുമായ അപര്‍ണയോട് ജാസ്മിന് പ്രണയം.\nമൂന്ന് വര്‍ഷം മുന്‍പ് അമൃത എന്ന പെണ്‍കുട്ടിയുമായുള്ള അപര്‍ണയുടെ വിവാഹം കഴിഞ്ഞതാണ്. അപര്‍ണയോട് ജാസ്മിന് ഉള്ള ക്രഷ് ബിഗ്ഗ് ബോസ് ഹൗസില് നിമിഷയ്ക്ക് മാത്രമേ അറിയൂ. അപര്‍ണയോട് തനിയ്ക്ക് വല്ലാത്ത ആകര്‍ഷണം തോന്നുന്നു, എന്ത് സുന്ദരിയാണ് അവള്, അവളുടെ സ്വഭാവം എത്ര നല്ലതാണ് എന്നൊക്കെ ജാസ്മിന് കഴിഞ്ഞ ദിവസം പറഞ്ഞിരുന്നു. എന്നാല് മോണിക്കയെ മറക്കാന് സാധിയ്ക്കില്ല, ഇത് തെറ്റാണ് അതുകൊണ്ട് നിന്നില് നിന്നും അകലുന്നു എന്നൊക്കെ ജാസ്മിന് പറഞ്ഞു.\nഎന്നാല് കഴിഞ്ഞ ദിവസം ക്യാമറയെ നോക്കി ജാസ്മിന് പറഞ്ഞ കാര്യങ്ങളാണ് ഇപ്പോള് വൈറലാവുന്നത്. മോണിക്കയോട് സംസാരിക്കുകയായിരുന്നു ജാസ്മിന്. ഞാന് നിന്നെ വല്ലാതെ മിസ്സ് ചെയ്യുന്നുണ്ട്. എനിക്കറിയാം നീ ഈ ഷോ കാണുന്നുണ്ടാവും എന്ന്. ഇവിടെ എന്താണ് നടക്കുന്നത് എന്ന് എനിക്ക് അറിയില്ല. എന്നാല് ഞാന് കടന്ന് പോകുന്നത് വല്ലാത്ത സാഹചര്യങ്ങളിലൂടെയാണ്- ജാ,്മിന് പറഞ്ഞു.\nഎനിക്ക് ഒരു പെണ്‍കുട്ടിയോട് വല്ലാതെ ആകര്‍ഷണം തോന്നുന്നു. അവള് ഈ ഷോയ്ക്ക് വരും എന്ന് ഞാന് ഒരിക്കലും കരുതിയതല്ല. ഇപ്പോള് ഞങ്ങള് ഒരു വീട്ടില് കഴിയുമ്പോള്, എനിക്ക് അറിയില്ല എന്താണ് എന്റെ ഫീലിങ്‌സ് എന്ന്. എന്ത് തന്നെയായാലും അത് നിയന്ത്രിക്കാന് എനിക്ക് കഴിയുന്നില്ല.\nഎനിക്ക് അറിയാം ഇത് നല്ല കാര്യമല്ല എന്ന്, പക്ഷെ ഇപ്പോഴത്തെ എന്റെ അവസ്ഥ വളരെ മോശമാണ്. എന്ത് പറഞ്ഞാലും, ആരെ കണ്ടാലും അവസാനം എനിക്ക് നിന്ന് ത്‌നനെയാണ് ഇഷ്ടം. ഐ ലവ് യു. അതു കൊണ്ട് പോകരുത്. ഞാന് തിരിച്ചുവരും വരെ അവിടെ ത്‌ന്നെ വേണം- എന്നാണ് ജാസ്മിന് പറഞ്ഞത്.\nPrevious article‘ആദ്യം ചേച്ചി എന്ന വാക്കിന്റെ അർഥം പോയി പഠിക്കു മൈരുകളെ; ചേച്ചിയെ കല്യാണം കഴിക്കാൻ ആ അനിയൻകുട്ടൻ കാണിച്ച മനസ്സ് ആരും കാണാതെ പോകരുത്…’\nNext articleമഞ്ജു ഒരു പരാജയം.! കാവ്യ എനിക്ക് എല്ലാം തന്നു.! ഞെട്ടിച്ച് ദിലീപിന്റെ വാക്കുകള്…


lintian-info - ക്ലൗഡിൽ ഓൺലൈനിൽ\nUbuntu Online, Fedora Online, Windows online emulator അല്ലെങ്കിൽ MAC OS ഓൺലൈൻ എമുലേറ്റർ എന്നിങ്ങനെയുള്ള ഞങ്ങളുടെ ഒന്നിലധികം സൗജന്യ ഓൺലൈൻ വർക്ക്‌സ്റ്റേഷനുകളിലൊന്ന് ഉപയോഗിച്ച് OnWorks സൗജന്യ ഹോസ്റ്റിംഗ് ദാതാവിൽ പ്രവർത്തിപ്പിക്കാൻ കഴിയുന്ന കമാൻഡ് lintian-info ആണിത്.\nlintian-info - ലിന്റിയന്റെ പിശക് ടാഗുകളെക്കുറിച്ചുള്ള വിശദമായ വിവരങ്ങൾ നൽകുക\nlintian-info --ടാഗുകൾ ടാഗ് ...\nദി lintian-info എന്നതിന്റെ ഔട്ട്പുട്ട് കമാൻഡ് പാഴ്സ് ചെയ്യുന്നു ലിൻറിയൻ ആജ്ഞാപിക്കുകയും വാചാലമായി നൽകുകയും ചെയ്യുന്നു\nലിസ്റ്റ് ചെയ്ത ലിന്റിയൻ പിശക് ടാഗുകളെക്കുറിച്ചുള്ള വിവരങ്ങൾ, ഒരു ലിന്റിയൻ ഓവർറൈഡ് ഫയൽ പാഴ്‌സ് ചെയ്യുകയും നൽകുന്നു\nഉൾപ്പെടുത്തിയിരിക്കുന്ന ടാഗുകളെക്കുറിച്ചുള്ള വാചാലമായ വിവരങ്ങൾ, അല്ലെങ്കിൽ (നൽകിയിട്ടുണ്ടെങ്കിൽ -t or --ടാഗുകൾ ഓപ്ഷൻ)\nതന്നിരിക്കുന്ന ടാഗ് അല്ലെങ്കിൽ ടാഗുകൾ വിശദീകരിക്കുന്നു.\nകമാൻഡ് ലൈനിൽ ലോഗ്-ഫയലൊന്നും വ്യക്തമാക്കിയിട്ടില്ലെങ്കിൽ, ഈ കമാൻഡ് അതിന്റെ ഇൻപുട്ട് stdin-ൽ പ്രതീക്ഷിക്കുന്നു.\nഅങ്ങനെ, ഔട്ട്പുട്ട് ലിൻറിയൻ ഒന്നുകിൽ പൈപ്പ് ചെയ്യാം lintian-info അല്ലെങ്കിൽ ഒരു ലോഗ് ഫയൽ\nനിര്മ്മിച്ചത് ലിൻറിയൻ ഈ കമാൻഡ് ഉപയോഗിച്ച് പ്രോസസ്സ് ചെയ്യാൻ കഴിയും. (എന്നിരുന്നാലും, ശ്രദ്ധിക്കുക ലിൻറിയൻ\nകമാൻഡിന് ഒരു കമാൻഡ് ലൈൻ ഓപ്ഷൻ ഉണ്ട് -i സമാനമായ ഫലങ്ങൾ പ്രദർശിപ്പിക്കുന്നതിന് lintian-info, അതിനാൽ നിങ്ങൾ\nയുടെ ഔട്ട്പുട്ട് പൈപ്പ് ചെയ്യേണ്ടതില്ല ലിൻറിയൻ ഈ കമാൻഡിലേക്ക്.)\nസ്റ്റാൻഡേർഡ് ഇൻപുട്ടിൽ നിന്നോ കമാൻഡ് ലൈനിൽ വ്യക്തമാക്കിയ ഏതെങ്കിലും ഫയലുകളിൽ നിന്നോ വായിച്ച് തിരയുക\nലിന്റിയൻ ഓവർറൈഡ് എൻട്രികൾ പോലെ ഫോർമാറ്റ് ചെയ്ത വരികൾക്കുള്ള ഇൻപുട്ട്. കണ്ടെത്തിയ ഓരോന്നിനും,\nആ ടാഗിനെക്കുറിച്ചുള്ള വാചാലമായ വിവരങ്ങൾ പ്രദർശിപ്പിക്കുക.\nഉപയോഗ വിവരങ്ങൾ പ്രദർശിപ്പിക്കുകയും പുറത്തുകടക്കുകയും ചെയ്യുക.\nഒരു അധിക "ലിന്റിയൻ റൂട്ട്" ആയി dir ഉപയോഗിക്കുക. ഡയറക്‌ടറിക്ക് സമാനമായത് പ്രതീക്ഷിക്കുന്നു\nLINTIAN_ROOT ലേക്കുള്ള ലേഔട്ട് (അത് നിലവിലുണ്ടെങ്കിൽ), എന്നാൽ ഒരു പൂർണ്ണ സ്വയം-ആവേണ്ടതില്ല\nവ്യത്യസ്തമായി ലിൻറിയൻ, lintian-info ഉദ്ദേശിക്കുന്ന അല്ല ഈ അധിക ഡയറക്ടറികളിൽ നിന്ന് ഏതെങ്കിലും കോഡ് ലോഡ് ചെയ്യുക.\nഈ ഓപ്ഷൻ ഒന്നിലധികം തവണ ദൃശ്യമാകാം; ഓരോ തവണയും ഒരു അധിക ഡയറക്ടറി ചേർക്കുന്നു.\nകുറിപ്പ്: ഈ ഓപ്‌ഷൻ നൽകിയാൽ ആദ്യത്തേതായിരിക്കണം.\nടാഗുകൾ പ്രദർശിപ്പിക്കുമ്പോൾ വെണ്ടർ പ്രൊഫൈലിൽ നിന്നുള്ള തീവ്രത ഉപയോഗിക്കുക. പ്രൊഫൈൽ ആണെങ്കിൽ\nപേരിൽ ഒരു സ്ലാഷ് അടങ്ങിയിട്ടില്ല, വെണ്ടർ എന്നതിനായുള്ള ഡിഫോൾട്ട് പ്രൊഫൈൽ തിരഞ്ഞെടുത്തു.\nവ്യക്തമാക്കിയിട്ടില്ലെങ്കിൽ, lintian-info നിലവിലെ വെണ്ടർക്കുള്ള മികച്ച പ്രൊഫൈൽ ലോഡ് ചെയ്യുന്നു.\nപ്രൊഫൈലുകളുടെ പൂർണ്ണ ഡോക്യുമെന്റേഷനായി ദയവായി ലിന്റിയൻ ഉപയോക്തൃ മാനുവൽ പരിശോധിക്കുക.\nഅവയെ ലോഗ് ഫയൽ നാമങ്ങളായി പരിഗണിക്കുന്നതിനുപകരം, ഏതെങ്കിലും കമാൻഡ്-ലൈൻ ഓപ്ഷനുകളെ ടാഗായി പരിഗണിക്കുക\nഓരോ ടാഗിന്റെയും പേരുകളും വിവരണങ്ങളും പ്രദർശിപ്പിക്കുക.\nസ്ഥിരസ്ഥിതിയായി, ലിൻറിയൻ പരിശോധിക്കും $ HOME ഒപ്പം /തുടങ്ങിയവ ഉപയോക്താവ് അല്ലെങ്കിൽ ഉപയോക്താവ് നൽകിയ ഫയലുകൾക്കായി\nപ്രാദേശിക sysadmin (ഉദാ പ്രൊഫൈലുകൾ). ഈ ഡിഫോൾട്ട് പ്രവർത്തനരഹിതമാക്കാം (വീണ്ടും പ്രവർത്തനക്ഷമമാക്കാം).\nഉപയോഗിച്ച് --no-user-dirs (ഒപ്പം --ഉപയോക്തൃ-dirs, യഥാക്രമം).\nഈ ഓപ്‌ഷൻ ഒന്നിലധികം തവണ ദൃശ്യമാകാം, ഈ സാഹചര്യത്തിൽ അവ ദൃശ്യമാകുന്നത് നിർണ്ണയിക്കുന്നു\nIf -t or --ടാഗുകൾ നൽകിയിട്ടുണ്ട്, വ്യക്തമാക്കിയ ഒന്നോ അതിലധികമോ ടാഗുകൾ അജ്ഞാതമായിരുന്നു, ഈ കമാൻഡ്\nഎക്സിറ്റ് കോഡ് 1 നൽകുന്നു. അല്ലെങ്കിൽ, അത് എല്ലായ്പ്പോഴും എക്സിറ്റ് കോഡ്0ഉപയോഗിച്ച് മടങ്ങുന്നു.\nonworks.net സേവനങ്ങൾ ഉപയോഗിച്ച് lintian-info ഓൺലൈനിൽ ഉപയോഗിക്കുക


ചൈന ആപ്രോൺ കൺവെയർ ഫാക്ടറിയും വിതരണക്കാരും | സോഫിക്\nയന്ത്രങ്ങൾ, ഫൗണ്ടറി, മെറ്റലർജി, കെമിസ്ട്രി, മെറ്റീരിയലുകൾ, വൈദ്യുതി, ഖനനം, മറ്റ് വ്യവസായ വിഭാഗങ്ങൾ എന്നിവയിൽ വ്യാപകമായി ഉപയോഗിക്കുന്ന മോഡൽ ബി‌എൽ‌ടിയുടെ ആപ്രോൺ കൺവെയർ പൊതു ആവശ്യങ്ങൾക്കായി സ്റ്റേഷണറി യന്ത്രവത്കൃത ഗതാഗത ഉപകരണങ്ങളാണ്.\nയന്ത്രങ്ങൾ, ഫൗണ്ടറി, മെറ്റലർജി, കെമിസ്ട്രി, മെറ്റീരിയലുകൾ, വൈദ്യുതി, ഖനനം, മറ്റ് വ്യവസായ വിഭാഗങ്ങൾ എന്നിവയിൽ വ്യാപകമായി ഉപയോഗിക്കുന്ന മോഡൽ ബി‌എൽ‌ടിയുടെ ആപ്രോൺ കൺവെയർ പൊതു ആവശ്യങ്ങൾക്കായി സ്റ്റേഷണറി യന്ത്രവത്കൃത ഗതാഗത ഉപകരണങ്ങളാണ്. വലിയ അളവിലുള്ള വസ്തുക്കൾ, മൂർച്ച, കനത്ത ഭാരം, ഉയർന്ന താപനില, നാശനഷ്ടങ്ങൾ എന്നിവയ്ക്ക് അനുയോജ്യമായ വിധത്തിൽ ചിതറിക്കിടക്കുന്ന വസ്തുക്കളുടെ ഗതാഗതം അല്ലെങ്കിൽ സിംഗിൾ പീസുകളുടെ ഭാരം. അതേസമയം, തണുപ്പിക്കൽ, ഉണക്കൽ, ചൂടാക്കൽ, വൃത്തിയാക്കൽ, വർഗ്ഗീകരണം തുടങ്ങിയ പ്രക്രിയകൾ ഗതാഗത സമയത്ത് നടത്താം.\nചൈനയിൽ നിർമ്മിച്ച ഉയർന്ന ടെമ്പേച്ചർ മെറ്റീരിയലിനായുള്ള ആപ്രോൺ കൺവെയർ\nപ്ലൈവുഡ് കേസ്, പ്ലൈവുഡ് ട്രേ അല്ലെങ്കിൽ നിങ്ങളുടെ പ്രത്യേക ആവശ്യമായി.\nമെഷീൻ വിഭജിക്കാം. ഗതാഗത ഇടം കുറയ്ക്കാൻ ഇത് ഞങ്ങളെ സഹായിക്കും.\nഞങ്ങൾ ഏറ്റവും സൗകര്യപ്രദമായ പാക്കേജും ഗതാഗത മാർഗവും ക്രമീകരിക്കും.\nഡെലിവറി സമയം നിക്ഷേപം ലഭിച്ച് 30 ദിവസം\nഒരുതരം പ്ലേറ്റ് കൈമാറുന്ന ഉപകരണമാണ് ആപ്രോൺ കൺവെയർ. ഇത് അസംസ്കൃത വസ്തു സംസ്കരണം അല്ലെങ്കിൽ തുടർച്ചയായ ഉൽപാദന പ്രക്രിയ ഉപകരണങ്ങളാണ്.\nഇതിന്റെ കൺവെയർ നീളം 40-80 മീറ്ററിലെത്തും.\nആപ്രോൺ കൺവെയർ ഒരു ഗ്രൗണ്ട് കൺവെയറാണ്, അത് തിരശ്ചീനവും കൈമാറ്റം ചെയ്യുന്ന വസ്തുവിന്റെ ചരിവ് ദിശയും ആകാം. പ്ലേറ്റ് ചെയിൻ ട്രാക്ഷൻ എലമെന്റിനുള്ള കൈമാറ്റം ചെയ്യുന്ന ഉപകരണങ്ങൾ, വലിയ, ഉയർന്ന ദക്ഷത, വിശ്വസനീയമായ ജോലിയുടെ ശക്തി മാത്രമല്ല\nബ്ലോക്ക്, കണിക, പൊടി വസ്തുക്കൾ കൈമാറാൻ ഇത് അനുയോജ്യമാണ്. മൂർച്ചയുള്ളതും ചൂടുള്ളതുമായ വസ്തുക്കൾ കടത്താനും ഇത് ഉപയോഗിക്കാം.\n1) സാമ്പിൾ ഘടന, വിശ്വസനീയമായ പ്രവർത്തനം, ലോംഗ് ലൈഫ് സ്പാൻ, എളുപ്പത്തിൽ ഇൻസ്റ്റാളേഷൻ പരിപാലനം.\n2) കൺവെയർ നീളം 80 മീറ്ററിലെത്തും.\n3) തിരശ്ചീന അല്ലെങ്കിൽ ചെരിഞ്ഞ കൺവെയർ നേടാൻ കഴിയും.\nമോഡൽ ബി‌എൽ‌ടിയുമായി താരതമ്യപ്പെടുത്തുമ്പോൾ, ഹെവി കാസ്റ്റിംഗ് കൈമാറാൻ മോഡൽ ജെ‌വൈബിയുടെ ആപ്രോൺ കൺവെയർ അനുയോജ്യമാണ്.\nആപ്രോൺ കൺവെയറിന്റെ സവിശേഷത\nആപ്രോണിന്റെ വീതി (എംഎം)\nഹൈറ്റ് ഓഫ് ട്രഫ് (എംഎം)\nഅനുവദനീയമായ ലോഡ് ട്രാക്ഷൻ (കിലോ)\nപരമാവധി.ഇൻക്ലിനേഷൻ അനുവദനീയമാണ് β\nചലന വേഗത (മീ / മിനിറ്റ്)\nപിച്ച് ഓഫ് ചെയിൻ (എംഎം)\n0.8-6 സ്റ്റെപ്ലെസ് സ്പീഡ് റെഗുലേഷൻ\nമുമ്പത്തെ: ഫാക്ടറി മൊത്തവ്യാപാര ജോൾട്ട് സ്ക്യൂസ് മോൾഡിംഗ് മെഷീൻ - തിരശ്ചീന കാസ്റ്റിംഗ് മെഷീൻ ചൂഷണം ചെയ്യുന്ന മണൽ കാസ്റ്റിംഗ് ഫ്ലാസ്ലെസ്സ് മോൾഡിംഗ് ലൈൻ - സോഫിക്ക്\nഫ്ലാസ്ക് പൂപ്പൽ യന്ത്രം, സെമി ഓട്ടോമാറ്റിക് മോൾഡിംഗ് മെഷീൻ, മോൾഡിംഗ് കാസ്റ്റിംഗ് ഫ്ലാസ്ക്, സാൻ‌ഡ്‌ബോക്സ്, പഞ്ച് Out ട്ട് മെഷീൻ, ഫ്ലാസ്ക് മോൾഡിംഗ്,


മുഴുവൻ കുട്ടികൾക്കും സ്കൂൾ പഠനം സാധ്യമാകുമെന്ന് ഉറപ്പുവരുത്തണം: ബാലാവകാശ കമ്മീഷൻ | School Vartha\nമുഴുവൻ കുട്ടികൾക്കും സ്കൂൾ പഠനം സാധ്യമാകുമെന്ന് ഉറപ്പുവരുത്തണം: ബാലാവകാശ കമ്മീഷൻ\nPublished on : October 05 - 2021 | 4:13 pm\nതിരുവനന്തപുരം: സ്‌കൂൾ അന്തരീക്ഷ ത്തിലേക്ക് കുട്ടികൾ മടങ്ങി വരുന്ന സാഹചര്യത്തിൽ വിദ്യാലയങ്ങളിലേക്ക് മുഴുവൻ കുട്ടികളും തിരികെ എത്തുന്നുണ്ടോ എന്ന് വിലയിരുത്തണമെന്ന് സംസ്ഥാന ബാലാവകാശ കമ്മീഷൻ. കമ്മീഷൻ പുറപ്പെടുവിക്കുന്ന ഉത്തരവുകൾ സമയബന്ധിതമായി നടപ്പാക്കാൻ വിവിധ വകുപ്പുകൾ ശ്രദ്ധിക്കണമെന്നും ചെയർമാൻ കെ.വി.മനോജ്കുമാർ ആവശ്യപ്പെട്ടു. വിദ്യാഭ്യാസത്തിനുളള കുട്ടികളുടെ അവകാശ നിയമവുമായി ബന്ധപ്പെട്ട് പൂജപ്പുര എസ്.സി.ഇ.ആർ.ടി ഓഡിറ്റോറിയത്തിൽ നടന്ന കർത്തവ്യവാഹകരുടെ സംസ്ഥാനതല യോഗത്തിലാണ് അദ്ദേഹം ഇക്കാര്യം ചൂണ്ടിക്കാട്ടിയത്. രണ്ട് അദ്ധ്യായന വർഷങ്ങളിലെ സ്‌കൂൾ ജീവിതം നഷ്ടപ്പെട്ട കുട്ടികളാണ് നവംബർ ഒന്നിന് വിദ്യാലയങ്ങളിലെത്തുന്നത്. ഓൺലൈൻ വിദ്യാഭ്യാസ കാലത്ത് വ്യത്യസ്തമായ പ്രശ്നങ്ങളാണ് അവർ അഭിമുഖീകരിച്ചത്. ശാരീരിക-മാനസിക ബുദ്ധിമുട്ട് അനുഭവിച്ചവർ, മൊബൈൽ ഉപയോഗത്തിന്റെ സമ്മർദ്ദത്തിന് ഇടയായവർ, ഓൺലൈൻ പഠനത്തിൽ ശ്രദ്ധ നൽകാൻ കഴിയാത്തവർ, പഠന രംഗത്തു നിന്ന് വേറിട്ട് പോയവർ, വിദ്യാലയാന്തരീക്ഷം ഇതുവരെ ലഭിക്കാത്തവർ തുടങ്ങി നിരവധി പ്രശ്നങ്ങൾ നേരിട്ടവരാണ് അവർ. അതിനാൽ സ്‌കൂൾ തുറക്കുമ്പോൾ മുഴുവൻ കുട്ടികളെയും സ്‌കൂളിൽ എത്തിക്കാൻ ശിശു-സൗഹൃദാന്തരീക്ഷത്തിൽ പാഠ്യേതര പ്രവർത്തനങ്ങൾ, കോവിഡ് പശ്ചാത്തലത്തിൽ സ്വീകരിക്കേണ്ട മുൻകരുതലുകൾ, കുട്ടികളുടെ ആരോഗ്യകാര്യങ്ങളിലെ ഇടപെടലുകൾ എന്നിവ പ്രാധാന്യം അർഹിക്കുന്നു.\nസ്‌കൂളുകൾ തുറക്കുന്ന സാഹചര്യത്തിൽ, കുട്ടികൾ നേരിടാനിടയുളള മാനസികവും വൈകാരികവുമായ പ്രശ്നങ്ങൾ, എങ്ങനെ അക്കാദമിക് പരിസരവുമായി ബന്ധപ്പെടുത്തി ശിശു സൗഹൃദപരമായി ആസൂത്രണം ചെയ്യാം എന്നതു സംബന്ധിച്ച് സംസ്ഥാനതല കർത്തവ്യവാഹകരുടെ യോഗം വിശദമായി ചർച്ച ചെയ്തു. മെച്ചപ്പെട്ട പഠനാന്തരീക്ഷവും സാമൂഹ്യ ചുറ്റുപാടുകളും കുട്ടികൾക്ക് നൽകാൻ സ്‌കൂൾതല സുരക്ഷാ സമിതികൾ ശ്രദ്ധിക്കണം. എല്ലാ വിദ്യാഭ്യാസ സ്ഥാപനങ്ങളിലും അടിസ്ഥാന സൗകര്യങ്ങളുടെ ലഭ്യത, കുട്ടികൾക്ക് ഗുണനിലവാരമുളള വിദ്യാഭ്യാസം, സുരക്ഷ, അവകാശ സംരക്ഷണം തുടങ്ങിയവ ഉറപ്പു വരുത്തണം. ശാരീരിക-മാനസിക വെല്ലുവിളികൾ നേരിടുന്നതും പ്രത്യേക പരിഗണന ലഭിക്കേണ്ടതുമായ കുട്ടികൾ, പിന്നാക്ക വിഭാഗങ്ങളിലെ കുട്ടികൾ എന്നിവരുടെ അവകാശം ഉറപ്പു വരുത്തണം. കോവിഡ്-19 വിദ്യാലയാന്തരീക്ഷത്തിൽ വരുത്തിയ പ്രതിസന്ധി പഠന വിധേയമാക്കി പരിഹാര നടപടി ഉറപ്പാക്കണം. സ്‌കൂൾ ഹെൽത്ത് പ്രോഗ്രാം പുന:സ്ഥാപിക്കണം.\n← കേരള എൻജിനീയറിങ്, ഫാർമസി റാങ്ക്പട്ടിക ഉടൻ: അർഹതാ പട്ടിക പ്രസിദ്ധീകരിച്ചു എൻജിനീയറിങ്, ആർക്കിടെക്ചർ, ഫാർമസി: ഓപ്ഷൻ രജിസ്ട്രേഷൻ ഈ മാസം 9വരെ →


ഓപ്പണ് എയർ തിയറ്ററിന്‍റെയും പാർക്കിന്‍റെയും നിർമാണോദ്ഘാടനം നടത്തി : Deepika.com Nattu Visesham\nതിരുവനന്തപുരം: നഗരസഭ സ്മാർട്ട് സിറ്റി പദ്ധതിയിൽ ഉൾപ്പെടുത്തി പുത്തരിക്കണ്ടം മൈതാനത്തിന്‍റെ പുനർവികസനത്തിനുള്ള നിർമാണോദ്ഘാടനം മേയർ കെ.ശ്രീകുമാർ നിർവഹിച്ചു. മൈതാനത്തിലേക്ക് വിശാലമായ പ്രവേശനം ഒരുക്കുന്നതിനായി വിപുലീകരിച്ച എൻട്രൻസ് ഗേറ്റ് വേ, ഇ.കെ. നായനാർ പാർക്കിന് ചുറ്റുമുള്ള നടപ്പാത, ഓപ്പണ് എയർ തിയറ്റർ, പാർക്ക്,വൈഫൈ ഹോട്ട്സ്പോട്ട്, സിസിടിവി, ജോഗിംഗ് ട്രാക്ക് സൃഷ്ടിക്കൽ, ലാൻഡ്സ്കേപ്പിംഗ്, എമർജൻസി കോൾ ബോക്സ്, പബ്ലിക് ഇൻഫർമേഷൻ ഡിസ്പ്ലേ സിസ്റ്റം തുടങ്ങിയവ ഉൾപ്പെടുത്തിയിട്ടുണ്ട്.\n15.93 കോടി രൂപ ചെലവ് വരുന്ന പദ്ധതി എത്രയുംവേഗം പൂർത്തീകരിക്കാൻ കഴിയുമെന്നും ഉദ്ഘാടനം നിർവഹിച്ചു മേയർ പറഞ്ഞു.ചടങ്ങിൽ വി.എസ്. ശിവകുമാർ എംഎൽഎ അധ്യക്ഷതവഹിച്ചു.\nവികസന സ്റ്റാന്‍ഡിംഗ് കമ്മിറ്റി ചെയർമാൻ വഞ്ചിയൂർ പി. ബാബു, മരാമത്ത് സ്റ്റാന്‍ഡിം ഗ് കമ്മിറ്റി ചെയർപേഴ്സണ് എസ്.പുഷ്പലത, നഗരാസൂത്രണ സ്റ്റാന്‍ഡിംഗ് കമ്മിറ്റി ചെയർമാൻ പാളയം രാജൻ, സ്മാർട്ട് സിറ്റി സിഇഒ പി.ബാലകിരണ്, സ്മാർട്ട് സിറ്റി ജനറൽ മാനേജർ സനൂപ് ഗോപീകൃഷ്ണ, നഗരസഭ സൂപ്രണ്ടിംഗ് എൻജിനിയർ കെ.ഉണ്ണി എന്നിവർ സംബന്ധിച്ചു.


൧൯:൧ ൧൯:൨ ൧൯:൩ ൧൯:൪ ൧൯:൫ ൧൯:൬ ൧൯:൭ ൧൯:൮ ൧൯:൯ ൧൯:൧൦ ൧൯:൧൧ ൧൯:൧൨ ൧൯:൧൩ ൧൯:൧൪ ൧൯:൧൫ ൧൯:൧൬ ൧൯:൧൭ ൧൯:൧൮ ൧൯:൧൯ ൧൯:൨൦ ൧൯:൨൧ ൧൯:൨൨ ൧൯:൨൩ ൧൯:൨൪ ൧൯:൨൫ ൧൯:൨൬ ൧൯:൨൭ ൧൯:൨൮ ൧൯:൨൯ ൧൯:൩൦ ൧൯:൩൧ ൧൯:൩൨ ൧൯:൩൩ ൧൯:൩൪ ൧൯:൩൫ ൧൯:൩൬ ൧൯:൩൭\n൨ രാജാക്കൻ‌മാർ ൧൯\nഹിസ്കീയാരാജാവു അതു കേട്ടപ്പോള് വസ്ത്രം കീറി രട്ടുടുത്തുകെണ്ടു യഹോവയുടെ ആലയത്തില് ചെന്നു.\nപിന്നെ അവന് രാജധാനിവിചാരകനായ എല്യാക്കീമിനെയും രായസക്കാരനായ ശെബ്നയെയും പുരോഹിതന്മാരുടെ മൂപ്പന്മാരെയും രട്ടുടുത്തവരായി ആമോസിന്റെ മകനായ യെശയ്യാപ്രവാചകന്റെ അടുക്കല് അയച്ചു.\nഅവര് അവനോടു പറഞ്ഞതുഹിസ്കീയാവു ഇപ്രകാരം പറയുന്നുഇതു കഷ്ടവും ശാസനയും നിന്ദയും ഉള്ള ദിവസം അത്രേ; കുഞ്ഞുങ്ങള് ജനിപ്പാറായിരിക്കുന്നു; പ്രസവിപ്പാനോ ശക്തിയില്ല.\nജീവനുള്ള ദൈവത്തെ നിന്ദിപ്പാന് റബ്-ശാക്കേയെ അവന്റെ യജമാനനായ അശ്ശൂര്‍രാജാവു അയച്ചു പറയിക്കുന്ന വാക്കു ഒക്കെയും നിന്റെ ദൈവമായ യഹോവ പക്ഷെ കേള്‍ക്കും; നിന്റെ ദൈവമായ യഹോവ കേട്ട വാക്കിന്നു പ്രതികാരം ചെയ്യും; ആകയാല് ഇനിയും ശേഷിച്ചിരിക്കുന്നവര്‍ക്കും വേണ്ടി പക്ഷവാദം കഴിക്കേണമേ.\nനിങ്ങള് നിങ്ങളുടെ യജമാനനോടു പറയേണ്ടതെന്തെന്നാല്‍യഹോവ ഇപ്രകാരം അരുളിച്ചെയ്യുന്നുഅശ്ശൂര്‍രാജാവിന്റെ ഭൃത്യന്മാര് എന്നെ നിന്ദിച്ചതായി നീ കേട്ടിരിക്കുന്ന വാക്കുകള്‍നിമിത്തം ഭയപ്പെടേണ്ടാ.\nറബ്-ശാക്കേ മടങ്ങിച്ചെന്നു അശ്ശൂര്‍രാജാവു ലിബ്നയുടെ നേരെ യുദ്ധം ചെയ്യുന്നതു കണ്ടു; അവന് ലാഖീശ് വിട്ടു പോയി എന്നു അവന് കേട്ടിരുന്നു.\nകൂശ്രാജാവായ തിര്‍ഹാകൂ തന്റെ നേരെ യുദ്ധം ചെയ്‍വാന് പുറപ്പെട്ടിരിക്കുന്നു എന്നു കേട്ടിട്ടു അവന് പിന്നെയും ഹിസ്കീയാവിന്റെ അടുക്കല് ദൂതന്മാരെ അയച്ചു പറയിച്ചതെന്തെന്നാല്\nനിങ്ങള് യെഹൂദാരാജാവായ ഹിസ്കീയാവോടു പറയേണ്ടതുയെരൂശലേം അശ്ശൂര് രാജാവിന്റെ കയ്യില് ഏല്പിച്ചുകളകയില്ല എന്നു നീ ആശ്രയിക്കുന്ന നിന്റെ ദൈവം നിന്നെ ചതിക്കരുതു.\nഅശ്ശൂര്‍രാജാക്കന്മാര് സകലദേശങ്ങളോടും ചെയ്തതും അവേക്കു ഉന്മൂലനാശം വരുത്തിയതും നീ കേട്ടിട്ടുണ്ടല്ലോ; നീ ഒഴിഞ്ഞുപോകുമോ?\nഗോസാന് , ഹാരാന് , രേസെഫ്, തെലസ്സാരിലെ എദേന്യര് എന്നിങ്ങനെ എന്റെ പിതാക്കന്മാര് നശിപ്പിച്ചിരിക്കുന്ന ജാതികളുടെ ദേവന്മാര് അവരെ വിടുവിച്ചിട്ടുണ്ടോ?\nഹമാത്ത് രാജാവും അര്‍പ്പാദ് രാജാവും സെഫര്‍വ്വയീംപട്ടണം ഹേന ഇവ്വ എന്നവേക്കു രാജാവായിരുന്നവനും എവിടെ?\nഹിസ്കീയാവു ദൂതന്മാരുടെ കയ്യില്‍നിന്നു എഴുത്തു വാങ്ങിവായിച്ചുഹിസ്കീയാവു യഹോവയുടെ ആലയത്തില് ചെന്നു യഹോവയുടെ സന്നിധിയില് അതു വിടര്‍ത്തി.\nഹിസ്കീയാവു യഹോവയുടെ മുമ്പാകെ പ്രാര്‍ത്ഥിച്ചുപറഞ്ഞതു എന്തെന്നാല്‍കെരൂബുകള്‍ക്കുമീതെ അധിവസിക്കുന്ന യിസ്രായേലിന്റെ ദൈവമായ യഹോവേ, നീ ഒരുത്തന് മാത്രം ഭൂമിയിലെ സകലരാജ്യങ്ങള്‍ക്കും ദൈവം ആകുന്നു; നീ ആകാശത്തെയും ഭൂമിയെയും ഉണ്ടാക്കി.\nയഹോവേ, ചെവിചായിച്ചു കേള്‍ക്കേണമേ; യഹോവേ, തൃക്കണ്ണുതുറന്നു നോക്കേണമേ; ജീവനുള്ള ദൈവത്തെ നിന്ദിപ്പാന് അയച്ചിരിക്കുന്ന സന് ഹേരീബിന്റെ വാക്കു കേള്‍ക്കേണമേ.\nയഹോവേ, അശ്ശൂര് രാജാക്കന്മാര് ആ ജാതികളെയും അവരുടെ ദേശത്തെയും ശൂന്യമാക്കിയതു സത്യം തന്നേ.\nഅവരുടെ ദേവന്മാരെ അവര് തീയിലിട്ടു ചുട്ടുകളഞ്ഞു; അവ ദേവന്മാരല്ല, മനുഷ്യരുടെ കൈപ്പണിയായ മരവും കല്ലും മാത്രം ആയിരുന്നുവല്ലോ; ആകയാല് അവര് അവയെ നശിപ്പിച്ചുകളഞ്ഞു.\nഇപ്പോഴോ ഞങ്ങളുടെ ദൈവമായ യഹോവേ, നീ ഒരുത്തന് മാത്രം യഹോവയായ ദൈവം എന്നു ഭൂമിയിലെ സകലരാജ്യങ്ങളും അറിയേണ്ടതിന്നു ഞങ്ങളെ അവന്റെ കയ്യില്‍നിന്നു രക്ഷിക്കേണമേ.\nആമോസിന്റെ മകനായ യെശയ്യാവു ഹിസ്കീയാവിന്റെ അടുക്കല് പറഞ്ഞയച്ചതു എന്തെന്നാല്‍യിസ്രായേലിന്റെ ദൈവമായ യഹോവ ഇപ്രകാരം അരുളിച്ചെയ്യുന്നുനീ അശ്ശൂര്‍രാജാവായ സന് ഹേരീബിന് നിമിത്തം എന്നോടു പ്രാര്‍ത്ഥിച്ചതു ഞാന് കേട്ടു.\nഅവനെക്കുറിച്ചു യഹോവ അരുളിച്ചെയ്ത വചനമാവിതുസീയോന് പുത്രിയായ കന്യക നിന്നെ നിന്ദിച്ചു പരിഹസിക്കുന്നു; യെരൂശലേംപുത്രി നിന്റെ പിന്നാലെ തല കുലുക്കുന്നു.\nനീ ആരെയാകുന്നു നിന്ദിച്ചു ദുഷിച്ചതു? ആര്‍ക്കും വിരോധമായിട്ടാകുന്നു നീ ഒച്ച പൊക്കുകയും തല ഉന്നതമായി ഉയര്‍ത്തുകയും ചെയ്തതു? യിസ്രായേലിന്റെ പരിശുദ്ധന്നു വിരോധമായിട്ടു തന്നേയല്ലോ.\nനിന്റെ ദൂതന്മാര് മുഖാന്തരം നീ കര്‍ത്താവിനെ നിന്ദിച്ചുഎന്റെ അസംഖ്യരഥങ്ങളോടുകൂടെ ഞാന് മലമുകളിലും ലെബാനോന്റെ ശിഖരങ്ങളിലും കയറിയിരിക്കുന്നു; അതിലെ പൊക്കമുള്ള ദേവദാരുക്കളും വിശേഷമായ സരളവൃക്ഷങ്ങളും ഞാന് മുറിക്കും; അതിന്റെ അറ്റത്തെ പാര്‍പ്പിടംവരെയും ചെഴിപ്പുള്ള കാടുവരെയും ഞാന് കടന്നുചെല്ലും.\nഞാന് അന്യജലം കുഴിച്ചെടുത്തു കുടിക്കും. എന്റെ കാലടികളാല് മിസ്രയീമിലെ സകലനദികളെയും വറ്റിക്കും എന്നു പറഞ്ഞു.\nഞാന് പണ്ടുപണ്ടേ അതിനെ ഉണ്ടാക്കി, പൂര്‍വ്വകാലത്തു തന്നേ അതിനെ നിര്‍മ്മിച്ചു എന്നു നീ കേട്ടിട്ടില്ലയോ? നീ ഉറപ്പുള്ള പട്ടണങ്ങളെ ശൂന്യക്കൂമ്പാരങ്ങളാക്കുവാന് ഞാന് ഇപ്പോള് സംഗതി വരുത്തിയിരിക്കുന്നു.\nഅതുകൊണ്ടു അവയിലെ നിവാസികള് ദുര്‍ബ്ബലന്മാരായി വിരണ്ടു അമ്പരന്നുപോയി; അവര് വയലിലെ പുല്ലും പച്ചച്ചെടിയും പുരപ്പുറങ്ങളിലെ പുല്ലും വളരുമ്മുമ്പെ കരിഞ്ഞുപോയ ധാന്യവുംപോലെ ആയ്തീര്‍ന്നു.\nഎന്റെ നേരെയുള്ള നിന്റെ കോപഭ്രാന്തുകൊണ്ടും നിന്റെ അഹങ്കാരം എന്റെ ചെവിയില് എത്തിയിരിക്കുന്നതുകൊണ്ടും ഞാന് എന്റെ കൊളുത്തു നിന്റെ മൂക്കിലും എന്റെ കടിഞ്ഞാണ് നിന്റെ അധരങ്ങളിലും ഇട്ടു, നീ വന്ന വഴിക്കു നിന്നെ മടക്കിക്കൊണ്ടു പോകും.\nഎന്നാല് ഇതു നിനക്കു അടയാളം ആകും; നിങ്ങള് ഈ ആണ്ടില് പടുവിത്തുവിളയുന്നതും രണ്ടാം ആണ്ടില് താനേ കിളുര്‍ത്തു വിളയുന്നതും തിന്നും; മൂന്നാം ആണ്ടില് നിങ്ങള് വിതെച്ചു കൊയ്യുകയും മുന്തിരിത്തോട്ടം ഉണ്ടാക്കി അവയുടെ പഴം തിന്നുകയും ചെയ്യും.\nയെഹൂദാഗൃഹത്തില് ശേഷിച്ചിരിക്കുന്ന ഒരു രക്ഷിതഗണം വീണ്ടും താഴെ വേരൂന്നി മീതെ ഫലം കായക്കും.\nഒരു ശേഷിപ്പു യെരൂശലേമില്‍നിന്നും ഒരു രക്ഷിതഗണം സീയോന് പര്‍വ്വതത്തില്‍നിന്നും പുറപ്പെട്ടുവരും; യഹോവയുടെ തീക്ഷണത അതിനെ അനുഷ്ഠിക്കും.\nഅതുകൊണ്ടു യഹോവ അശ്ശൂര്‍രാജാവിനെക്കുറിച്ചു ഇപ്രകാരം അരുളിച്ചെയ്യുന്നുഅവന് ഈ നഗരത്തിലേക്കു വരികയില്ല; ഒരു അമ്പു അവിടെ എയ്കയില്ല. അതിന്റെ നേരെ പരിചയോടുകൂടെ വരികയില്ല; അതിന്നു എതിരെ വാടകോരുകയുമില്ല.\nഅവന് വന്ന വഴിക്കു തന്നേ മടങ്ങിപ്പോകും; ഈ നഗരത്തിലേക്കു വരികയില്ല.\nഅന്നു രാത്രി യഹോവയുടെ ദൂതന് പുറപ്പെട്ടു അശ്ശൂര്‍പാളയത്തില് ഒരു ലക്ഷത്തെണ്പത്തയ്യായിരം പേരെ കൊന്നു; ജനം രാവിലെ എഴുന്നേറ്റപ്പോള് അവര് എല്ലാവരും ശവങ്ങളായി കിടക്കുന്നതു കണ്ടു.\nഅങ്ങനെ അശ്ശൂര്‍രാജാവായ സന് ഹേരീബ് യാത്ര പുറപ്പെട്ടു മടങ്ങിപ്പോയി നീനെവേയില് പാര്‍ത്തു.\nഅവന് തന്റെ ദേവനായ നിസ്രോക്കിന്റെ ക്ഷേത്രത്തില് നമസ്കരിക്കുന്ന സമയത്തു അവന്റെ പുത്രന്മാരായ അദ്രമേലെക്കും ശരേസെരും അവനെ വാള്‍കൊണ്ടു കൊന്നിട്ടു അരാരാത്ത് ദേശത്തേക്കു ഔടിപ്പൊയ്ക്കളഞ്ഞു. അവന്റെ മകനായ ഏസെര്-ഹദ്ദോന് അവന്നുപകരം രാജാവായ്തീര്‍ന്നു.


കോഹ്‌ലിയുടെ ക്യാച്ചിൽ വിസ്മയിച്ച് അനുഷ്ക, അർധ സെഞ്ചുറിക്ക് കൈയ്യടിയും-Anushka Sharma's priceless reaction as Virat Kohli pulls offastunner to dismiss Dinesh Karthik\nAnushka Sharmas Priceless Reaction As Virat Kohli Pulls Off A Stunner To Dismiss Dinesh Karthik\nമൽസരം തോറ്റുവെങ്കിലും റോയൽ ചലഞ്ചേഴ്സിന്റെ ക്യാപ്റ്റൻ വിരാട് കോഹ്‌ലി മൽസരത്തിലുടനീളം തിളങ്ങിനിന്നു\nApril 30, 2018 10:45:03 am\nറോയൽ ചലഞ്ചേഴ്സ് ബാംഗ്ലൂർ 175 റൺസിന്റെ സ്കോർ ഉയർത്തിയിട്ടും വിജയം നേടാൻ കഴിഞ്ഞില്ല. ക്രിസ് ലിന്നിന്റെ മികവുറ്റ ബാറ്റിങ്ങിൽ റോയൽ ചലഞ്ചേഴ്സ് ഉയർത്തിയ 176 റൺസ് വിജയലക്ഷ്യം കൊൽക്കത്ത നൈറ്റ് റൈഡേഴ്സ് മറികടന്നു. 52 പന്തില് 62 റണ്‍സുമായി ലിൻ പുറത്താകാതെ നിന്നു. ആർസിബിയുടെ മോശം ബോളിങ്ങാണ് ഒരിക്കൽക്കൂടി അവരെ പരാജിതരാക്കിയത്.\nമൽസരം തോറ്റുവെങ്കിലും റോയൽ ചലഞ്ചേഴ്സിന്റെ ക്യാപ്റ്റൻ വിരാട് കോഹ്‌ലി മൽസരത്തിലുടനീളം തിളങ്ങിനിന്നു. മികച്ച ഫീൽഡിങ്ങിലൂടെയാണ് കോഹ്‌ലി ഇത്തവണയും തിളങ്ങിയത്. കൊൽക്കത്തയുടെ ദിനേശ് കാർത്തിക്കിനെ പുറത്താക്കിയ കോഹ്‌ലിയുടെ സൂപ്പർ ക്യാച്ച് ആരാധകരെയല്ലാം വിസ്മയിപ്പിച്ചിരുന്നു. കോഹ്‌ലിയുടെ ക്യാച്ച് കണ്ട് ഗ്യാലറിയിലിരുന്ന അനുഷ്കയും അതിശയിച്ചു.\nകൊല്‍ക്കത്തന് ഇന്നിങ്‌സിന്റെ 19-ാം ഓവറില് മുഹമ്മദ് സിറാജിന്റെ പന്തിലായിരുന്നു കോഹ്‌ലിയുടെ ക്യാച്ച്. ഡീപ്പില് നിന്ന് മുന്നിലേക്ക് ഓടി വന്ന കോഹ്‌ലി മുഴുനീള ഡൈവിങ്ങിലൂടെയാണ് പന്ത് കൈപ്പിടിയിലൊതുക്കിയത്. ഇതു കണ്ട അനുഷ്ക അതിശയ ഭാവത്തോടെ ഗ്യാലറിയിലിരുന്ന് കൈയ്യടിക്കുകയും ചെയ്തു.\nSuperman Virat's flying catch //t.co/C9yuqizMWy\nമൽസരത്തിൽ വിരാട് കോഹ്‌ലി അർധ സെഞ്ചുറി നേടിയപ്പോഴും അനുഷ്ക കൈയ്യടിച്ചു. 44 ബോളിൽനിന്ന് കോഹ്‌ലി പുറത്താകാതെ 68 റൺസെടുത്തിരുന്നു.5ഫോറും3സിക്സും ഉൾപ്പെടുന്നതായിരുന്നു കോഹ്‌ലിയുടെ ഇന്നിങ്സ്. കോഹ്‌ലി അർധ സെഞ്ചുറി തികച്ചപ്പോൾ അനുഷ്ക എഴുന്നേറ്റ് നിന്ന് പുഞ്ചിരിയോടെ കൈയ്യടിച്ചു.\n| @AnushkaSharma proudly cheering for Virat as he completed his 50 at Chinnaswamy Stadium today #RCBvKKR #Virushka pic.twitter.com/ktLTWbMGW4\nഐപിഎല്ലിൽ ഭർത്താവ് വിരാട് കോഹ്‌ലിയുടെ മൽസരം കാണാൻ അനുഷ്ക തുടർച്ചയായി ഗ്യാലറിയിലെത്തുന്നുണ്ട്.\n| @AnushkaSharma clicked at Chinnaswamy Stadium today #RCBvKKR #Virushka pic.twitter.com/NPVaaeiu5D\n| @AnushkaSharma cheering for Virat at Chinnaswamy Stadium today #RCBvKKR #Virushka pic.twitter.com/OQPMt8jTXJ\n| @AnushkaSharma cheering for @RCBTweets at Chinnaswamy Stadium today #RCBvKKR #Virushka pic.twitter.com/ecUnujSMUC


ഹജ്ജ്, ഉംറ വിസയില് വന്നവര്‍ക്ക് വീണ്ടും പൊതുമാപ്പിന് സാധ്യത\nജിദ്ദ: ഹജ്ജ്, ഉംറ വിസയില് വന്ന് ഇവിടെ അനധികൃതമായി കഴിയുന്ന വിദേശികള്‍ക്ക് നാട്ടിലേക്ക് തിരിച്ചുപോകാന് ഒരു അവസരവും കൂടി നല്‍കാന് സാധ്യതയുണ്ടെന്നറിയുന്നു. ഇതുമായി ബന്ധപ്പെട്ട ഔദ്യോഗിക വിവരങ്ങളൊന്നും പുറത്തുവന്നിട്ടില്ല. എന്നാല്, ഫിലിപ്പീന്‍സ് പോലുള്ള എംബസികള് തങ്ങളുടെ നാട്ടുകാര്‍ക്ക് ഇത്തരമൊരു സൗകര്യം വരാന് പോകുന്നുണ്ടെന്ന് വിവരം നല്‍കിയതായി റിപ്പോര്‍ട്ടുണ്ട്.\n2010ല് സൗദി ദേശീയ ദിനത്തോടുനുബന്ധിച്ച് പ്രഖ്യാപിച്ച പൊതുമാപ്പില് ഹജ്ജ്, ഉംറ, വിസിറ്റ് വിസ എന്നിവയില് വന്നവര്‍ക്ക് തിരിച്ചുപോകാനായിരുന്നു അവസരം നല്‍കിയിരുന്നത്. ആദ്യം ആറ് മാസത്തേക്ക് പ്രഖ്യാപിച്ച ആംനസ്റ്റി വീണ്ടും ആറുമാസത്തേക്ക് നീട്ടിയിരുന്നു. അതിനു ശേഷവും അനധികൃത താമസക്കാര് ഇവിടെ ബാക്കിയായിട്ടുണ്ട് എന്ന വിവരത്തിന്‍െറ അടിസ്ഥാനത്തിലാവണം വീണ്ടും അത്തരമൊരു ആനുകൂല്യം നല്‍കുന്നതിനെ കുറിച്ച് സൗദി അധികൃതര് ആലോചിക്കുന്നത്.\nതങ്ങള്‍ക്ക് ഈ വിഷയത്തില് വ്യക്തമായ വിവരങ്ങളൊന്നും ലഭ്യമായിട്ടില്‌ളെന്ന് ജിദ്ദ ഇന്ത്യന് കോണ്‍സുലേറ്റ് സാമൂഹിക ക്ഷേമ വിഭാഗം കോണ്‍സല് എസ്.ഡി മൂര്‍ത്തി പറഞ്ഞു. അതേസമയം, തര്‍ഹീലില് പൊതുമാപ്പിന്‍െറ വേളയില് ഏര്‍പ്പെടുത്തിയതിന് സമാനമായ സൗകര്യങ്ങള് ഒരുക്കാന് തുടങ്ങിയതായി ചില കേന്ദ്രങ്ങള് സൂചിപ്പിച്ചു. കഴിഞ്ഞ വര്‍ഷത്തെ ഹജ്ജിന് ശേഷവും ചെറിയൊരു വിഭാഗം സ്വദേശത്തേക്ക് തിരിച്ചുപോയിട്ടില്‌ളെന്ന് അധികൃതര് കണ്ടെത്തിയിട്ടുണ്ട്. ഈ വര്‍ഷത്തെ ഉംറ സീസണ് ആരംഭിച്ചിരിക്കെ, തിരക്ക് കൂടുന്നതിന് മുമ്പ് മുന്‍വര്‍ഷങ്ങളില് വന്നവരെ എത്രയും വേഗം നാട് കടത്താനുള്ള ശ്രമമായിരിക്കണം ആരംഭിക്കാന് പോകുന്നത്.


ജോ റൂട്ടിന്റെ ബൗളിംഗിനു മുന്നല് തകര്‍ന്ന് അഫ്ഗാനിസ്ഥാന്, ജോഫ്രയ്ക്കും മൂന്ന് വിക്കറ്റ് | Fanport | World Cup News Malayalam\nHome Cricket World Cup ജോ റൂട്ടിന്റെ ബൗളിംഗിനു മുന്നല് തകര്‍ന്ന് അഫ്ഗാനിസ്ഥാന്, ജോഫ്രയ്ക്കും മൂന്ന് വിക്കറ്റ്\nജോ റൂട്ടിന്റെ ബൗളിംഗിനു മുന്നല് തകര്‍ന്ന് അഫ്ഗാനിസ്ഥാന്, ജോഫ്രയ്ക്കും മൂന്ന് വിക്കറ്റ്\nMay 27, 2019 - 5:40 PM\nപാക്കിസ്ഥാനെ പരാജയപ്പെടുത്തിയെത്തിയ അഫ്ഗാനിസ്ഥാന് തങ്ങളുടെ രണ്ടാം സന്നാഹ മത്സരത്തില് ബാറ്റിംഗ് തകര്‍ച്ച. ഇംഗ്ലണ്ടിനെതിരെ നടന്ന മത്സരത്തില് വെറും 38.4 ഓവറില് ടീം ഓള്‍ഔട്ട് ആവുകയായിരുന്നു. 44 റണ്‍സ് നേടിയ മുഹമ്മദ് നബിയാണ് ടീമിന്റെ ടോപ് സ്കോറര്. നൂര് അലി സദ്രാന് 30 റണ്‍സ് നേടിയപ്പോള് മറ്റു താരങ്ങളില് ആരില് നിന്നും വലിയൊരു ഇന്നിംഗ്സ് വരാതിരുന്നതും കാര്യങ്ങള് അഫ്ഗാനിസ്ഥാന് ശ്രമകരമാക്കി മാറ്റി. അവസാന വിക്കറ്റില് നബിയും ദവലത് സദ്രാനും കൂടി നേടിയ 33 റണ്‍സാണ് അഫ്ഗാനിസ്ഥാനെ 160 റണ്‍സിലേക്ക് എത്തിച്ചത്. ദവലത് സദ്രാന് 20 റണ്‍സുമായി പുറത്താകാതെ നിന്നു.\nഅതേ സമയം ഇംഗ്ലണ്ടിനു വേണ്ടി ജോ റൂട്ടാണ് മൂന്ന് വിക്കറ്റ് നേടിയത്. ജോഫ്ര ആര്‍ച്ചര്3വിക്കറ്റുമായി ഇംഗ്ലണ്ട് അവസാന ഇലവനില് തന്നെ ഉള്‍പ്പെടുത്തേണ്ട സാഹചര്യമാണെന്ന് ഒരിക്കല് കൂടി ഊട്ടിയുറപ്പിച്ചു. അതേ സമയം മോയിന് അലിയ്ക്കും ബെന് സ്റ്റോക്സിനും ഓരോ വിക്കറ്റാണ് ലഭിച്ചത്.\nPrevious articleജൂനിയർ ലീഗ് സെമിയിൽ ബെംഗളൂരുവിനോട് തോറ്റ് കേരള ബ്ലാസ്റ്റേഴ്സ് മടങ്ങി\nNext articleമെസ്സി തന്നെ തെറി വിളിച്ചു എന്ന് മിൽനർ


കെയിറ്റ് ഹംബിള് യാത്ര തുടരുകയാണ് | kate humble\nJan 14, 2020, 09:54 PM IST\nഭൂമിയിലും ആകാശത്തും മനുഷ്യര്‍ക്കായി വിസ്മയ കാഴ്ചകള് ഒരുക്കി വെച്ചിട്ടുണ്ട് പ്രപഞ്ച സൃഷ്ടാവ് . ആ കാഴ്ചകളിലൂടെയുള്ള യാത്രകളാണ് മനുഷ്യനെ നിരന്തരം നവീകരിക്കുന്നതും സംസ്‌കരിക്കുന്നതും. ഓരോ യാത്രയും അറിവിന്റെ ജാലകങ്ങള് തുറക്കുന്നു. സ്വയം ആര്‍ജിക്കുന്ന അറിവിന്റെ വെളിച്ചം തന്റെ സഹ ജീവികളിലേക്ക് കൂടി പ്രസരിപ്പിച്ചവരാണ് വിഖ്യാതരായ സഞ്ചാരികള്. അവര് കാണുന്നതും കേള്‍ക്കുന്നതും പിന്നീട് പകര്‍ത്തി വെക്കുന്നു. അത് ലോകം വായിക്കുന്നു. ഇബ്‌നു ബത്തൂത്ത മുതല് വില്‍ഫ്രഡ് തെസീഗറും മുഹമ്മദ് അസദും നമ്മുടെ എസ്.കെ പൊറ്റെക്കാടുമൊക്കെ സഞ്ചാരത്തിനിടയിലെ അപൂര്‍വ കാഴ്ചകള് വാക്കുകളില് പകര്‍ത്തിയവരും നിരീക്ഷണങ്ങള് പങ്കു വെച്ചവരുമാണ്.\nഡിജിറ്റല് യുഗത്തില് ലോക സഞ്ചാരം ചേതോഹര ദൃശ്യങ്ങളായി . മലയാളത്തില് ഒരു പക്ഷെ ഈ ഡിജിറ്റല് സഞ്ചാര സാഹിത്യ യുഗത്തിന് തുടക്കം കുറിച്ചത് സന്തോഷ് ജോര്‍ജ് കുളങ്ങരയാണെന്ന് പറയാം. ഒരാള്‍ക്ക് നേരിട്ട് പോയി കാണാനും അനുഭവിക്കാനും പല കാരണങ്ങള് കൊണ്ട് സാധിക്കാതെ പോകുന്ന ലോക കാഴ്കള് പകര്‍ത്തി കാണിക്കുന്നത് വലിയ കാര്യമാണ്. ആഗോള തലത്തില് ബി.ബി.സി യും സി.എന്.എന്നും നാഷണല് ജിയോഗ്രഫിയും ടി.ആര്.ടി യുമൊക്കെ സംപ്രേഷണം ചെയ്യുന്ന ഡോക്യുമെന്ററികളില് പലതും അത്യുന്നത നിലവാരം പുലര്‍ത്തുന്നവയാണ്. സഞ്ചാരം ഒരു അനുഭവമാണ്. അത് ഒരു ലഹരി കൂടിയാണ്. കാടും മലയും പുഴകളും കടലാഴങ്ങളും മനുഷ്യരും കഥ പറയുന്നു.\nകെയിറ്റ് ഹംബിള് എന്ന ബ്രിട്ടീഷ് ടെലിവിഷന് അവതാരകയുടെ സഞ്ചാര പഥങ്ങള് നോക്കു. അത് തികച്ചും വൈവിധ്യമാര്‍ന്ന തലങ്ങളിലൂടെ കടന്നു പോകുന്നു. വന്യജീവികളുടെ ജീവിത ചക്രത്തിനു പിറകെ ക്യാമറ തിരിച്ചു വെക്കുന്ന കെയിറ്റ് ശാസ്ത്ര സാങ്കേതിക വിഷയങ്ങളുടെ പിറകെയും യാത്ര ചെയ്യുന്നു. അതേ കെയിറ്റ് ഹംബിളാണ് അറേബ്യന് സുഗന്ധങ്ങളുടെ കഥയുമായി ബദുവിയന് ജീവിതത്തെ ബന്ധപ്പെടുത്തി മഹത്തായ അറബ് സംസ്‌കാരത്തെ കുറിച്ച് പറയുന്നത്. 1968 ല് വിംബിള്‍ഡണില് ജനിച്ച കെയിറ്റ് വിഖ്യാത മാധ്യമ പ്രവര്‍ത്തകയാണ്. കാതറിന് ഹംബിള് എന്ന് മുഴുവന് പേര്. നിക് ഹംബിളും ഡയാനയും മാതാപിതാക്കള്. ടെലിവിഷന് പ്രോഗ്രാമര് ലുഡോ ഗ്രഹാം ഭര്‍ത്താവ്. 1992 ല് 23 ാം വയസിലായിരുന്നു വിവാഹം. കെയിറ്റിന്റെ പതിനാറാം വയസു മുതല് ഇരുവരും പ്രണയത്തിലായിരുന്നു. കുട്ടികളില്ല. കുട്ടികള് വേണ്ടെന്ന പക്ഷക്കാരിയാണ് കെയിറ്റ്. അമ്മയാകാന് തനിക്ക് താല്‍പര്യമില്ലെന്ന് നിരവധി വേദികളില് അവര് പറഞ്ഞിട്ടുണ്ട്. സ്വന്തം ജീവിതം സ്വയം ചിട്ടപ്പെടുത്തി മുന്നോട്ടു പോകുമ്പോള് വിവാദങ്ങളും വിമര്‍ശനങ്ങളും നേരിടേണ്ടി വരുമെന്നും താന് പ്രകൃതിയെ അതിന്റെ പരിപൂര്‍ണതയില് സ്‌നേഹിക്കുന്ന ഒരാളാണെന്നും എന്റെ കാലടികള് എന്റെ തീരുമാനത്തിനനസരിച്ച് ചലിക്കുന്നുവെന്നും കെയിറ്റ് പറയുന്നു.\nബി.ബി.സി ക്കു വേണ്ടി ഏറെ പ്രശസ്തമായ നിരവധി ഡോക്യുമെന്ററികള് ഈ വിശ്വ സഞ്ചാരി ചെയ്തിട്ടുണ്ട്. സ്‌കൂള് വിദ്യഭ്യാസത്തിനു ശേഷം ലോക സഞ്ചാരത്തിന് ഇറങ്ങിയ കെയിറ്റ് ഹംബിള് കെയിപ് ടൗണ് മുതല് കെയ്‌റൊ വരെ യാത്ര ചെയ്തു. റെസ്റ്റോറന്റുകളില് പരിചാരികയായി. ഡ്രൈവറായി. ഗൈഡായി. മുതല വളര്‍ത്തല് കേന്ദ്രത്തിലെ ജോലിക്കാരിയായി. അങ്ങനെ നിരവധി ജോലികള് . വര്‍ഷങ്ങള് നീണ്ട യാത്രക്ക് ശേഷമാണ് കെയിറ്റ് തിരികെ ലണ്ടനില് എത്തുന്നത്. 1994 ല് ടെലഗ്രാഫില് ആദ്യ യാത്രാ വിവരണം. മഡഗാസ്‌കര് ചുറ്റി പിന്നെയും നീണ്ട യാത്ര. ക്യൂബയിലെ ചില പ്രധാനപ്പെട്ട സ്ഥലങ്ങളിലൂടെയും സംസ്‌കാരങ്ങളിലൂടെയും നടത്തിയ യാത്രകള്. കാമറൂണും ഘാനയും തുടങ്ങി നിരവധി രാജ്യങ്ങളിലൂടെയും വനാന്തരങ്ങളിലൂടെയുമുള്ള യാത്രകള്.\nഒന്നിനൊന്ന് മെച്ചപ്പെട്ട യാത്ര വിവരണങ്ങളിലൂടെ കെയിറ്റ് ഹംബിള് ലോക ശ്രദ്ധ നേടി. ഇതിനിടയില് ഇയാം ഫ്‌ളമിംഗിന്റെ ജീവിതത്തിലെ ചില സുപ്രധാന സംഭവങ്ങളെ ആസ്പദമാക്കിയെടുത്ത ടെലിവിഷന് പരമ്പരയായ സ്‌പൈ മെയ്ക്കറിലെ അല്‍പം വിവാദമായ രംഗത്തിലും അഭിനയിച്ചു. ടെലിവിഷന് രംഗത്ത് ഗവേഷകയായി എത്തിയ കെയിറ്റ് ഹംബിള് പിന്നീട് ലോകം അറിയുന്ന അവതാരകയായി മാറുകയായിരുന്നു. എനിമല് പാര്‍ക്ക്, സ്പ്രിംഗ് വാച്ച്, ടോപ് ഗിയര്, ടുമാറോസ് വേല്‍ഡ് തുടങ്ങി നിരവധി പരമ്പരകള്. അധികവും ബി.ബി.സി ക്കു വേണ്ടി. 2000 മുതല് 2005 വരെ ബി.ബി.സി സംപ്രേഷണം ചെയ്ത റഫ് സയന്‍സ് ശാസ്ത്ര ലോകത്ത് കെയിറ്റിന് വലിയ അംഗീകാരമാണ് നേടി കൊടുത്തത്. അഫ്ഗാനിസ്ഥാന് യാത്രയിലെ നിരീക്ഷണങ്ങളും ശ്രദ്ധേയമാണ്. 2009 മുതല് 2013 വരെ റോയല് സൊസൈറ്റി ഫോര് പ്രൊട്ടക്ഷന് ഓഫ് ബേര്‍ഡ്‌സിന്റെ പ്രസിഡന്റായിരുന്നു കെയിറ്റ്.\nഅറബ് ലോകം ആവേശത്തോടെ കാണുകയും ചര്‍ച്ച ചെയ്യുകയും ചെയ്ത കെയിറ്റിന്റെ ബി.ബി.സി പരമ്പരയാണ് ഫ്രാന്‍കിന്‍സന്‍സ് . അറബ് സുഗന്ധത്തിന്റെ വഴികളിലൂടെ ഗോത്ര സംസ്‌കൃതി തൊട്ടറിഞ്ഞ് ഒമാനില് നിന്ന് യെമനിലേക്കും പിന്നെ സൗദി അറേബ്യയിലും എത്തിയ യാത്രകളുടെ അതി മനോഹരമായ ദൃശ്യ വിവരണങ്ങള്. ഇസ്‌ലാമിക സംസ്‌കാരത്തിന്റെ മഹത്തായ പാരമ്പര്യങ്ങളും ആതിഥ്യ മര്യാദകളും അവര് ഈ യാത്രയില് തൊട്ടറിയുന്നു. ഒമാനില് നിന്ന് കര മാര്‍ഗം യെമനിലെത്തുന്ന കെയിറ്റ് പിന്നീട് യെമനില് നിന്ന് സൗദി അറേബ്യന് തലസ്ഥാനമായ റിയാദിലെത്തുന്നത് വിമാനത്തിലാണ്. 2009 ലാണ് കെയിറ്റ് ഈ യാത്ര നടത്തുന്നത്. പണ്ട് പണ്ട് അറേബ്യന് മരുഭൂമികളിലൂടെ സാര്‍ഥ വാഹക സംഘങ്ങള് സഞ്ചരിച്ചിരുന്ന പാതകളിലൂടെയാണ് കെയിറ്റ് മധ്യ പൗരസ്ത്യ ദേശത്തു കൂടി കടന്നു പോകുന്നത്. ജി.സി.സി ഉള്‍പ്പടെ അറബ് രാജ്യങ്ങളിലൂടെ 2000 മൈലുകള് അതായത് 3200 ല് അധികം കി.മീറ്റര് മരുഭൂമികളിലൂടെ യാത്ര ചെയ്തിട്ടുണ്ട് കെയിറ്റ് ഈ പരമ്പരക്ക് വേണ്ടി . മരുഭൂമിയില് പതിയുന്ന കാല്‍പാദങ്ങള് പിന്തുടര്‍ന്ന് കള്ളന്‍മാരെയും കൊള്ളക്കാരെയും പിടികൂടുന്ന പരമ്പരാഗത രീതിയും സൗദി യാത്രക്കിടയില് അവര് പരിചയപ്പെടുത്തുന്നുണ്ട്. വിരലടയാളം പോലെ കാല്‍പാദ അടയാളങ്ങളും വ്യത്യസ്തമായിരിക്കും. യെമന് സൗദി അതിര്‍ത്തിയിലെ മലനിരകളില് താമസിക്കുന്ന മനുഷ്യരുടെ കാഴ്ചയും വേറിട്ടതാണ്.\nഅസീര് മല നിരകള്‍ക്ക് മുകളിലൂടെ അറബ് ലോകത്തെ ആദ്യത്തെ ബഹിരാകാശ സഞ്ചാരിയായ സുല്‍ത്താന് ബിന് സല്‍മാന് ബിന് അബ്ദുല് അസീസ് അല് സൗദ് രാജകുമാരനോടൊപ്പം ( സൗദി രാജാവിന്റെ മകന് ) ഗ്ലൈഡറില് സഞ്ചരിക്കുന്ന കെയിറ്റ് രാജകുമാരനുമായുള്ള ആകാശ യാത്രയില് ഉടനീളം ആശ്ചര്യത്തോടെ നിരവധി ചോദ്യങ്ങള് ചോദിക്കുന്നുണ്ട്. രാജകുമാരന് നടത്തുന്ന ഗ്ലൈഡര് എക്‌സര്‍സൈസും കെയിറ്റിന് പുതിയ അനുഭവമായിരുന്നു. ലോകത്തെ പ്രമുഖ വ്യവസായിയായ വലീദ് രാജകുമാരനുമായും കെയിറ്റ് വിശദമായ അഭിമുഖം നടത്തുന്നുണ്ട്. പരമ്പരയില് അവര് നടത്തിയിട്ടുള്ള അഭിമുഖങ്ങള് എങ്ങനെയാണ് അഭിമുഖങ്ങള് നടത്തേണ്ടതെന്ന് കാണിച്ചു തരുന്നു. അന്‍പത്തി രണ്ടാം വയസില് കൂടുതല് പ്രസരിപ്പോടെ എഴുതിയാല് തീരാത്ത സംഭവ ബഹുലമായ ജീവിതവും സഞ്ചാരവും കെയിറ്റ് തുടരുകയാണ്.


സൗദിയിലെ ഫീസ് നയം: വിദേശികൾക്ക് വൻ തിരിച്ചടി - India News 24\nറിയാദ്: സൗദിയിൽ ഉപജീവനം നടത്തുന്ന വിദേശികളുടെ ആശ്രയത്തിൽ അവിടെ തന്നെ കഴിയുന്നവർക്കുള്ള ഫീസിൽ യാതൊരു ഇളവുമില്ല.ഓരോ മാസത്തേക്കും നൂറു റിയാല് എന്ന നിലയില് ഇവരുടെ പണമടക്കണമെന്നും സൗദി ഭരണകൂടം നിശ്ചയിച്ചു. അടുത്ത മാസം മുതൽ ഫീസ് ഈടാക്കാൻ തുടങ്ങുമെന്ന് ധനകാര്യ മന്ത്രി മുഹമ്മദ് അല് ജദ്ആന് റിയാദില് അറിയിച്ചു.\nചില രാജ്യക്കാര്‍ക്ക് ഇളവ് നല്‍കുന്ന കാര്യം പരിഗണനയിലുണ്ടെന്നും ഏതെല്ലാം രാജ്യങ്ങളിലെ പൌരന്മാര്‍ക്കാണ് ഇത് ലഭ്യമാകുകയെന്നും പിന്നീട് വെളിപ്പെടുത്തും.പ്രതിമാസം നൂറു രൂപയിൽ തുടങ്ങുന്ന ഫീസിന്മേൽ ഓരോവർഷവും നൂറു രൂപ വീതം വർധിപ്പിക്കും. ഇത്തരത്തിൽ 2020 ആകുമ്പോള് 400 റിയാല് പ്രതിമാസം ആകുന്ന നിലയിലാണ് സംവിധാനം. വിദേശികളുടെ കുടുംബങ്ങളെ സൗദിയില് താമസിപ്പിക്കുന്നതിനു ഇത് വിലങ്ങു തടിയാകും. കൂടുതല് അംഗങ്ങളുള്ള വിദേശികള്‍ക്ക് ഇത് ഒരു നിലക്കും താങ്ങാന് കഴിയാത്തതാണ്.\nഇത് കൂടാതെ, ദേശീയ വരുമാനം വൈവിധ്യ വല്‍ക്കരിക്കുന്നതിന്റെഭാഗമായി അടുത്ത വര്‍ഷം മുതല് സ്വാകാര്യ സ്ഥാപനങ്ങളിലെ മുഴുവന് വിദേശ തൊഴിലാളികള്‍ക്കും ലെവി അടക്കേണ്ടി വരും. നിലവില് അന്‍പതു ശതമാനം സ്വദേശി വല്‍ക്കരണം നടപ്പിലാക്കിയ സ്ഥാപനങ്ങള്‍ക്ക് ലെവി ബാധകമല്ല. സ്വകാര്യ മേഖലയില് സൗദി ജീവനക്കാരുടെ എണ്ണത്തക്കാള് അധികമുള്ള ഓരോ വിദേശിക്കും അടുത്ത വര്‍ഷം ജനുവരി മുതല് മാസത്തില് 400 റിയാലും 2019 മുതല് 600 റിയാലും 2020 മുതല് 800 റിയാലും ലെവി ഇനത്തില് മാത്രം നല്‍കേണ്ടി വരും.\nസൗദി തൊഴിലാളികളുടെ എണ്ണത്തേക്കാള് കുറവുള്ള കമ്പനികള് ഓരോ വിദേശിക്കും അടുത്ത വര്‍ഷം മുതല് ഓരോ വര്‍ഷത്തേക്കും 300, 500, 700 എന്നിങ്ങനെയായിരിക്കും അധിക ലെവി നല്‍കേണ്ടി വരിക. ഈ തീരുമാനം മൂലം വിദേശികളെ കൂട്ടത്തോടെ പിരിച്ചു വിടാന് ഒരുങ്ങുകയാണ് സ്വകാര്യ കമ്പനികള്.


അറുപതിന്റ് നിറവില് ഫുട്‌ബോള് മാന്ത്രികന് മറഡോണ... maradona birthday\nHome Uncategorized അറുപതിന്റ് നിറവില് ഫുട്‌ബോള് മാന്ത്രികന് മറഡോണ...\nഅറുപതിന്റ് നിറവില് ഫുട്‌ബോള് മാന്ത്രികന് മറഡോണ…\nബ്യൂണസ് അയേഴ്‌സ്: അര്‍ജന്റീനയിലെ ലാനസിലുള്ള ഒരു കുടിലില് നിന്ന് ഉയര്‍ന്നുവന്ന ഫുട്ബോള് ഇതിഹാസം ഡിയേഗോ മറഡോണയ്ക്ക് ഇന്ന് 60-ാം പിറന്നാള്. അര്‍ജന്റീനയിലെ വില്ല ഫിയോറിറ്റോയില് ചേരിപ്രദേശത്ത് ഷര്‍ട്ടില്ലാതെ, ബൂട്ടൊന്നുമില്ലാതെ പന്തുതട്ടിയും കഷ്ടപാടുകളോട് പൊരുതിയും വളര്‍ന്ന മറഡോണ, പെലെയ്ക്കൊപ്പം ഫുട്ബോള് ചക്രവര്‍ത്തിയായത് സമാനതകളില്ലാത്ത ചരിത്രമാണ്. മൂന്നാം വയസ്സില് ഭക്ഷണപ്പൊതി സമ്മാനമായി പ്രതീക്ഷിച്ച് കാത്ത മറഡോണയ്ക്കു ലഭിച്ച ഒരു സമ്മാനമാണ് ചരിത്രപ്പിറവിക്ക് നിമിത്തമായത്. അതൊരു പന്തായിരുന്നു.\nഏഴു സഹോദരങ്ങള്‍ക്കൊപ്പം ഒരു മുറിയില് കഴിയേണ്ടിവന്ന മറഡോണയ്ക്കു പക്ഷേ, കായികലോകം കരുതിവച്ചത് വിലമതിക്കാനാവാത്ത രാജപദവി. ഫുട്ബോളിലെ മുടിചൂടാമന്നനായുള്ള വളര്‍ച്ചയ്ക്കിടെ 1986ല് അദ്ദേഹം ഏറ്റുവാങ്ങിയ ലോകകിരീടത്തിന് സമാനതകളില്ല. അന്ന് ഫൈനലില് പശ്ചിമ ജര്‍മനിയെ മാത്രമല്ല ആധുനിക ഫുട്ബോളിനെ തന്നെ കീഴടക്കിയാണ് മറഡോണ ചരിത്രം രചിച്ചത്.\nലോകഫുട്‌ബോളിലെ ഏറ്റവും മനോഹരമായൊരു ഗോള് നേടാന് ഭാഗ്യമുണ്ടായത് മറഡോണയ്ക്കാണ്. 1986 ലോകകപ്പ്. അര്‍ജന്റീനയുടെ നായകനായിരുന്ന മറഡോണയുടെ ബൂട്ടില് നിന്ന് ആ മനോഹരഗോള് പിറന്നു. മെക്‌സിക്കോയിലെ അസ്‌ടെക്ക് സ്റ്റേഡിയത്തില് ഇംഗ്ലണ്ട് – അര്‍ജന്റീന ക്വാര്‍ട്ടര് ഫൈനല്. അന്ന് ആദ്യം പിറന്നത് ഫുട്ബോള് ലോകം ഇന്നും ചര്‍ച്ചചെയ്യപ്പെടുന്ന ‘ദൈവത്തിന്റെ കൈ’ എന്നറിയപ്പെടുന്ന ഗോളാണ്. കളിതുടങ്ങി നാലു മിനിറ്റുകള്‍ക്കു ശേഷമായിരുന്നു ഫുട്ബോള് ലോകം ഇന്നും വിസ്മയം കൂറുന്ന ആ ഗോള് ജന്മമെടുത്തത്.\nസ്വന്തം ഹാഫില്‍നിന്നാരംഭിച്ച ഒറ്റയാന് മുന്നേറ്റത്തിലായിരുന്നു തുടക്കം. സെന്‍ട്രല് സര്‍ക്കിളില്‍നിന്ന് ഒന്നിനു പിന്നാലെ ഒന്നായി നാലു ഡിഫന്‍ഡര്‍മാരെ ഡ്രിബിള് ചെയ്ത് മുന്നിലെത്തുമ്പോള് തടസം ഇംഗ്ലിഷ് ഗോളി പീറ്റര് ഷില്‍ട്ടന് മാത്രം. അദ്ദേഹത്തെയും ഡ്രിബിളില് മറികടന്നപ്പോള് മുന്നില് ഗോള് വല മാത്രം. മറഡോണ പന്ത് ഗോള്‍വര കടത്തിയപ്പോള് പിറന്നത് ചരിത്രം. ഈ ഗോളിന്റെ ഓര്‍മയ്ക്കായി പിറ്റേന്നു തന്നെ അസ്‌ടെക്ക് സ്റ്റേഡിയത്തില് സ്മരണിക ഫലകവും സ്ഥാപിക്കപ്പെട്ടു\nനൂറ്റാണ്ടിന്റെ പ്രതിഭയായി ഒരു ഫുട്‌ബോള് കളിക്കാരനെ തിരഞ്ഞെടുക്കാന് ഫിഫ തീരുമാനിച്ചത് 2000ലാണ്. ആ തീരുമാനം പക്ഷേ വിവാദങ്ങള്‍ക്കാണ് വഴിവെച്ചത്. പെലയെ തിരഞ്ഞെടുക്കണോ അതോ മറഡോണയെ തിരഞ്ഞെടുക്കണോ, നൂറ്റാണ്ടിന്റെ താരം പെലെ തന്നെയാണെന്ന് ലോക ഫുട്‌ബോള് സംഘടനയ്ക്ക് പ്രഖ്യാപിക്കേണ്ടിവന്നു.\nഎന്നാല് ഫിഫയുടെ വെബ്‌സൈറ്റിലൂടെ ആരാധകര് ഏറ്റവും കൂടുതല് വോട്ട് നല്‍കി താരം മറഡോണയായിരുന്നു. വെബ്‌സൈറ്റിലെ വോട്ടിങ്ങില് മറഡോണ വളരെ മുന്നിലായിരുന്നുവെന്ന പ്രത്യേകതയുമുണ്ട്. 78,000 വോട്ടുകള് മറഡോണ നേടിയപ്പോള് പെലെയ്ക്ക് ലഭിച്ചത് 26,000 വോട്ടുകള് മാത്രം.\nപൊക്കമില്ലാത്തവനായിരുന്നുവെങ്കിലും മിഡ്ഫീല്‍ഡിലെ വിശ്വസ്തനായിരുന്നു മറഡോണ. കളിക്കളത്തില് മറഡോണയുടെ പ്രകടനങ്ങള് ഇന്നും തങ്കത്തിളക്കമുള്ള ഓര്‍മകളാണ്. സീനിയര് ടീമിലെത്തും മുന്‍പെ പേരെടുത്തുകഴിഞ്ഞിരുന്നു മറഡോണ. 1979ല് അര്‍ജന്റീനയെ യൂത്ത് ലോകകപ്പ് ജേതാക്കളാക്കുമ്പോള് മറഡോണയായിരുന്നു അവരുടെ നായകന്. 1979ലും 1980ലും സൗത്ത് അമേരിക്കന് പ്ലെയര് ഓഫ് ദി ഇയര് ബഹുമതി. 1978 ലോകകപ്പ് ടീമില് കടക്കാനായില്ലെങ്കിലും 1982ല് ലോകകപ്പില് അരങ്ങേറ്റം. 1986ല് അര്‍ജന്റീനയെ ലോകകിരീടത്തിലേക്കു നയിച്ചത് മറഡോണ ഏറെക്കുറെ ഒറ്റയ്ക്കാണ്.\nമികച്ച താരത്തിനുള്ള ഫിഫയുടെ ഗോള്‍ഡന് ബോള് പുരസ്‌കാരം. 1990ല് അര്‍ജന്റീനയെ ലോകകപ്പ് ഫൈനലിലെത്തിച്ചെങ്കിലും ജര്‍മനിയോടു തോല്‍വി.\n1994 ലോകകപ്പിന് എത്തിയെങ്കിലും ഉത്തേജകമരുന്ന് ഉപയോഗിച്ചതിന് പിടിക്കപ്പെട്ടതിനാല് പുറത്തുപോകേണ്ടിവന്നു. ആകെ 21 ലോകകപ്പ് മത്സരങ്ങളില്‍നിന്ന് എട്ട് ഗോളുകള്. നാലു ലോകകപ്പുകളില് പങ്കെടുത്തു .. അര്‍ജന്റീനയ്ക്കുവേണ്ടി ആകെ 91 രാജ്യാന്തര മത്സരങ്ങള്, 34 ഗോളുകള്. അര്‍ജന്റീനോസ് ജൂനിയേഴ്‌സ്, നാപ്പോളി, ബോക്കാ ജൂനിയേഴ്‌സ്, ബാഴ്‌സലോണ, സെവിയ്യെ, തുടങ്ങിയ ക്ലബ്ബുകളില് കളിച്ചു. 987ലും 1990ലും ഇറ്റാലിയന് ലീഗ് കിരീടത്തിലേക്കു നാപ്പോളിയെ നയിച്ചതും മറഡോണയുടെ കഴിവുകൊണ്ടായിരുന്നു. 1989ല് നാപ്പോളിക്ക് യുവേഫാ കപ്പ് നേടിക്കൊടുത്തു. ലഹരിമരുന്നു കേസുകളില് പ്രതിയായെങ്കിലും കളിക്കളത്തിലെ പ്രകടനങ്ങള് വിലയിരുത്തുമ്പോള് മറഡോണയെ ആര്‍ക്കും തള്ളിക്കളയാനാവില്ല. 1997ല് ഫുട്‌ബോളിനോട് വിടപറഞ്ഞു. 2010 ലോകകപ്പില് അര്‍ജന്റീനയുടെ മുഖ്യപരിശീലകന്. ഇപ്പോഴും ഫുട്ബോള് ഗ്യാലറികളില് സജീവമാണ്.\nPrevious articleസൗദിയില് ഇഖാമയില്ലാത്തവരെ സഹായിക്കുന്നവര്‍ക്ക് കടുത്ത ശിക്ഷ; പ്രവാസികളെ നാടുകടത്തും\nNext articleഖത്തറില് മടങ്ങിയെത്തിയ 32 പേര്‍ക്കുകൂടി കൊവിഡ്; 2762 പേര് ചികിത്സയില്


Darren Sammy says he faced racial comments during IPL-ഐപിഎല്ലിനിടെ തന്നെയും വംശീയമായി അധിക്ഷേപിച്ചിട്ടുണ്ട്; വെളിപ്പെടുത്തലുമായി സമി\nഐപിഎല്ലിനിടെ തന്നെയും വംശീയമായി അധിക്ഷേപിച്ചിട്ടുണ്ട്; വെളിപ്പെടുത്തലുമായി സമി\nവിൻഡീസ് താരം ക്രിസ് ഗെയ്‌ലിന് പിന്നാലെ ഇപ്പോൾ മുൻ നായകൻ കൂടിയായ ഡാരൻ സമിയും താൻ നേരിട്ട വംശീയാധിക്ഷേപത്തെക്കുറിച്ച് പറഞ്ഞിരിക്കുകയാണ്\nUpdated: June 7, 2020 5:00:24 pm\nഅമേരിക്കയിൽ കറുത്ത വർഗ്ഗക്കാരനായ ജോർജ് ഫ്ലോയ്ഡ് കൊല്ലപ്പെട്ടതിന് തുടർന്ന് കൊറോണക്കാലത്തും ലോകത്തിന്റെ വിവിധ ഭാഗങ്ങളിൽ ശക്തമായ പ്രതിഷേധമാണ് അലയടിക്കുന്നത്. പലപ്പോഴും വംശീയ അധിക്ഷേപങ്ങൾക്ക് വേദിയാകാറുള്ളത് കായിക മത്സരങ്ങളും ഇരയാകാറുള്ളത് താരങ്ങളുമാണ്. കൂടുതലും ഫുട്ബോളിലാണ് ഈ പ്രവണത നിലനിന്നിരുന്നെങ്കിലും തനിക്കും വംശീയാധിക്ഷേപം നേരിടേണ്ടി വന്നിട്ടുണ്ടെന്ന് കഴിഞ്ഞ ദിവസം വിൻഡീസ് താരം ക്രിസ് ഗെയ്ൽ തുറന്ന് പറഞ്ഞിരുന്നു. ഗെയ്‌ലിന് പിന്നാലെ ഇപ്പോൾ മുൻ നായകൻ കൂടിയായ ഡാരൻ സമിയും താൻ നേരിട്ട വംശീയാധിക്ഷേപത്തെക്കുറിച്ച് പറഞ്ഞിരിക്കുകയാണ്.\nഇന്ത്യൻ പ്രീമിയർ ലീഗിലാണ് താൻ വംശീയമായി അധിക്ഷേപിക്കപ്പെട്ടതെന്ന് സമി പറയുന്നു. 2013-2014 കാലഘട്ടത്തിൽ ഐപിഎല്ലിൽ സൺറൈസേഴ്സ് ഹൈദരാബാദിന് വേണ്ടി കളിക്കുമ്പോൾ തന്നെയും ശ്രീലങ്കൻ ഓൾറൗണ്ടർ തിസാര പെരേരയെയും കലും എന്ന് പേരുപയോഗിച്ചാണ് വിളിച്ചിരുന്നതെന്നും അതിന്റെ അർഥം തനിക്കിപ്പോഴാണ് മനസിലായതെന്നും സമി പറഞ്ഞു.\nAlso Read: കറുത്തവനായതിനാൽ ഞാനും തഴയപ്പെട്ടു; ക്രിക്കറ്റിലും വംശീയതയുണ്ടെന്ന വെളിപ്പെടുത്തലുമായി ക്രിസ് ഗെയ്ൽ\n‘ഇന്ത്യൻ പ്രീമിയർ ലീഗിൽ സൺറൈസേഴ്സ് ഹൈദരാബാദിനായി കളിക്കുമ്പോഴാണ് കാണികൾ എന്നേയും പെരേരയേയും കാലു എന്നു വിളിച്ചത്. കരുത്തനായ കറുത്ത മനുഷ്യൻ എന്ന തരത്തിലാണ് അവർ അതു വിളിച്ചിരുന്നത് എന്നാണ് ഞാൻ കരുതിയത്. എന്നാൽ അതിന്റെ അർത്ഥം ഇപ്പോഴാണ് എനിക്ക് മനസ്സിലാകുന്നത്. അത് എന്നെ വല്ലാതെ ക്രുദ്ധനാക്കുന്നു. സമി ഇൻസ്റ്റഗ്രമിൽ കുറിച്ചു.\nനേരത്തെ വംശീയതയ്ക്കെതിരായ പോരാട്ടത്തിൽ ഐസിസിയുടേയും മറ്റു രാജ്യങ്ങളിലെ ക്രിക്കറ്റ് ബോർഡുകളുടേയും പിന്തുണയും സമി തേടിയിരുന്നു. വംശീയ പ്രശ്നങ്ങളോടുള്ള നിശബ്ദത അവസാനിപ്പിക്കണമെന്നും അല്ലെങ്കിൽ ക്രിക്കറ്റ് ബോർഡുകളും കൊലയാളികൾക്കൊപ്പമാണെന്ന് കരുതേണ്ടി വരുമെന്നും സമി ട്വിറ്റ് ചെയ്ത ദിവസങ്ങൾക്ക് ശേഷമാണ് താൻ നേരിട്ട വംശീയാധിക്ഷേപത്തിനെതിരെ താരം മനസ് തുറന്നത്.\nAlso Read: അദ്ദേഹം മഹാനായ ക്രിക്കറ്റർ, എനിക്ക് പ്രതീക്ഷയുണ്ട്; ഗാംഗുലിയെ വാനോളം പുകഴ്‌ത്തി പാക് മുൻതാരം\nകഴിഞ്ഞ ദിവസമാണ് താൻ അനുഭവിച്ച വംശീയാധിക്ഷേപങ്ങളെക്കുറിച്ച് ക്രിസ് ഗെയ്ൽ പറഞ്ഞത്. ജോർജ് ഫ്ലോയ്ഡ് കൊല്ലപ്പെട്ട സംഭവത്തിൽ തന്റെ പ്രതിഷേധം അറിയിക്കുന്നതിനിടയിലാണ് താൻ നേരിട്ട ദുരനുഭവങ്ങളെക്കുറിച്ചും ഗെയ്ൽ വെളിപ്പെടുത്തൽ നടത്തിയത്. സമൂഹമാധ്യമങ്ങളിൽ ഒരു കുറിപ്പ് പങ്കുവച്ചുകൊണ്ടായിരുന്നു ഗെയ്ൽ തന്റെ അമർഷം വ്യക്തമാക്കിയത്. രൂക്ഷമായ ഭാഷയിലായിരുന്നു താരത്തിന്റെ പ്രതികരണം. ലോകത്തിന്റെ പല ഭാഗങ്ങളിൽ വച്ചും കറുത്തവനായി പോയതിന്റെ പേരിൽ അവഗണനയും അപമാനവും നേരിട്ടിട്ടുണ്ടെന്ന് ഗെയ്ൽ പറഞ്ഞു.\nWeb Title: Darren sammy says he faced racial comments during ipl


നിലവിലുള്ള ഭവന വായ്പകള്‍ക്ക് കൂടുതല് പലിശ ഇളവ് നല്‍കുന്നത് ബാങ്കുകളോ അതോ ഹൗസിംഗ് ഫിനാന്‍സ് കമ്പനികളോ? | Home loans\nനിലവിലുള്ള ഭവന വായ്പകള്‍ക്ക് കൂടുതല് പലിശ ഇളവ് നല്‍കുന്നത് ബാങ്കുകളോ അതോ ഹൗസിംഗ് ഫിനാന്‍സ് കമ്പനികളോ?\nനിങ്ങളുടെ നിലവിലുള്ള ഭവന വായ്പയ്ക്ക് കൂടുതല് പലിശയിളവ് ലഭിക്കുന്നത് എവിടെ നിന്ന്? കാരണമെന്ത്?\n|14 May 2021 10:52 AM GMT\nനിങ്ങള് ഭവന വായ്പ എടുത്തിരിക്കുന്നത് എവിടെ നിന്നാണ്? ബാങ്കുകളില് നിന്നോ അല്ലെങ്കില് ഹൗസിംഗ് ഫിനാന്‍സ് കമ്പനികളില് നിന്നോ?\nബാങ്കുകളില് നിന്നാണെങ്കില് കഴിഞ്ഞ കുറേക്കാലമായി, ആര്‍ബിഐയുടെ നിരക്ക് കുറയ്ക്കലിന് ആനുപാതികമായി നിലവിലുള്ള ഭവന വായ്പയുടെ പലിശ നിരക്കില് കുറവ് ലഭിക്കുന്നുണ്ട്. എന്നാല് ഹൗസിംഗ് ഫിനാന്‍സ് കമ്പനികളില് നിന്ന്് ഭവന വായ്പ എടുത്തവര്‍ക്ക് കാര്യമായ ഇളവൊന്നും ലഭിക്കുന്നുമില്ലെന്ന് ഒരു ദേശീയ ദിനപത്രത്തില് പ്രസിദ്ധീകരിച്ച താരതമ്യ പഠനത്തില് വ്യക്തമാകുന്നു.\nബാങ്കും ഹൗസിംഗ് ഫിനാന്‍സ് കമ്പനികളും വ്യത്യാസപ്പെട്ടിരിക്കുന്നത് എങ്ങനെ?\nഭവനവായ്പ ഉപഭോക്താക്കളെ പിടിക്കാന് ബാങ്കുകളും ഹൗസിംഗ് ഫിനാന്‍സ് കമ്പനികളും കടുത്ത മത്സരമാണ്. എത്രമാത്രം മത്സരാധിഷ്ഠിതമായ നിരക്ക് പുതിയ ഉപഭോക്താക്കള്‍ക്ക് നല്‍കാന് സാധിക്കുമോ അത്രമാത്രം കുറഞ്ഞ നിരക്ക് ഇതിനായി ബാങ്കുകളും ഹൗസിംഗ് ഫിനാന്‍സ് കമ്പനികളും പുതിയ ഉപഭോക്താക്കള്‍ക്ക് വാഗ്ദാനം ചെയ്യും.\nനിലവില് ഭവന വായ്പ എടുത്തവരുടെ പലിശ കുറയ്‌ക്കേണ്ട ഘട്ടം വരുമ്പോള് ബാങ്കുകളും ഹൗസിംഗ് ഫിനാന്‍സ് കമ്പനികളും രണ്ട് രീതിയാണ് പൊതുവേ പിന്തുടരാണ്. റിസര്‍വ് ബാങ്ക് റിപോ റേറ്റ് കുറയ്ക്കുമ്പോള്, ബാങ്കുകള് എംസിഎല്‍ആര് നിരക്കില് വരുന്ന കുറവിനെ അടിസ്ഥാനമാക്കി നിലവിലെ ഭവന വായ്പയുടെ പലിശ നിരക്ക് കുറയ്ക്കുമ്പോള് ഹൗസിംഗ് ഫിനാന്‍സ് കമ്പനികള് പിഎല്‍ആര് അധിഷ്ഠിതമാക്കിയാണ് നിരക്ക് കുറയ്ക്കുക.\nഅതായത് ഹൗസിംഗ് ഫിനാന്‍സ് കമ്പനികള് തങ്ങളുടെ നിലവിലെ ഉപഭോക്താക്കള്‍ക്ക് ഡിസ്‌കൗണ്ട് നല്‍കുന്നതിന് അടിസ്ഥാനമാക്കുന്നത് പിഎല്‍ആറാണ്. റിപ്പോ റേറ്റിന് അധിഷ്ഠിതമായി പിഎല്‍ആറില് വരുന്ന കുറവോ/ കൂടുതലോ ആണ് ഹൗസിംഗ് ഫിനാന്‍സ് കമ്പനികളിലെ നിലവിലുള്ള ഭവന വായ്പാ ഉപഭോക്താക്കള്‍ക്ക് പലിശ നിരക്കില് കുറവോ/ കൂടുതലോ ആയി ലഭിക്കുക. ഹൗസിംഗ് ഫിനാന്‍സ് കമ്പനിയുടെ പിഎല്‍ആര് 16 ശതമാനമാണെങ്കില് ഭവന വായ്പ എടുക്കുന്നവര്‍ക്ക് ഒരു പക്ഷേ ഏഴ് ശതമാനം ഡിസ്‌കൗണ്ട് നല്‍കിയിരിക്കും. ഫലത്തില് അവരുടെ പലിശ നിരക്ക് ഒന്‍പത് ശതമാനമാണ്. പിന്നീട് പിഎല്‍ആര് കുറച്ചാല് മാത്രമേ ഇവരുടെ പലിശ നിരക്കും കുറയുകയുള്ളൂ.\nഎന്നാല് ഹൗസിംഗ് ഫിനാന്‍സ് കമ്പനികള് പുതിയ ഉപഭോക്താക്കളെ തേടുമ്പോള് പിഎല്‍ആറിനെ അടിസ്ഥാനമാക്കി മത്സരാധിഷ്ഠിതമായ ഒരു നിരക്ക് അവര്‍ക്ക് വാഗ്ദാനം ചെയ്യാനും ശ്രമിക്കുന്നു. അതായത്, നിലവില് ഭവന വായ്പ എടുത്തവര്‍ക്ക് പിഎല്‍ആര് അടിസ്ഥാനമാക്കി നല്‍കുന്ന ഡിസ്‌കൗണ്ടിനേക്കാള് കൂടുതല് ഡിസ്‌കൗണ്ട് പുതിയ ഉപഭോക്താക്കള്‍ക്ക് അവര് വാഗ്ദാനം ചെയ്‌തെന്നിരിക്കും. അതുകൊണ്ടാണ്, ഹൗസിംഗ് ഫിനാന്‍സ് കമ്പനിയുടെ പുതിയ ഉപഭോക്താക്കള്‍ക്ക് കുറഞ്ഞ നിരക്കും നിലവിലുള്ള ഉപഭോക്താക്കള് അതിനേക്കാള് ഉയര്‍ന്ന നിരക്കും വരുന്നത്.\nബാങ്കുകളും പുതിയ ഉപഭോക്താക്കളെ ആകര്‍ഷിക്കാന് എംസിഎല്‍ആര് അടിസ്ഥാനമാക്കി മത്സരാധിഷ്ഠിതമായ പലിശ നിരക്ക് അവതരിപ്പിക്കാറുണ്ട്.\nഎന്നാല് 2019 ഒക്ടോബര് ഒന്നുമുതല് റിസര്‍വ് ബാങ്ക് ഭവന വായ്പയുടെ പലിശ നിരക്ക് എംസിഎല്‍ആര് അധിഷ്ഠിതമാക്കുന്നതിന് പകരം എക്‌സറ്റേണല് ബെഞ്ച്മാര്‍ക്കിംഗ് സംവിധാനത്തിലേക്ക് മാറ്റിയതോടെ നിലവിലുള്ള ഭവന വായ്പാ ഉപഭോക്താക്കള്‍ക്ക് വലിയൊരു ആശ്വാസമായി. ഫ്‌ളോട്ടിംഗ് റേറ്റില് ഭവന വായ്പ എടുക്കുന്നവര്‍ക്കാണ് ഈ പുതിയ പലിശ നയം ബാധകമാകുക. റിപ്പോ നിരക്കില് വരുന്ന മാറ്റം അതിവേഗം ഇത്തരം വായ്പകളില് പ്രതിഫലിക്കും.\nറിപ്പോ റേറ്റില് വരുന്ന മാറ്റത്തിന് അനുസൃതമായി ബാങ്കുകള് അവരുടെ എംസിഎല്‍ആര് നിരക്ക് മാറ്റുമ്പോള് പല ഹൗസിംഗ് ഫിനാന്‍സ് കമ്പനികളും അവയുടെ പിഎല്‍ആര് 12-18 മാസങ്ങളായിട്ട് മാറ്റം വരുത്തിയിട്ടേയില്ല. അതായത്, റിസര്‍വ് ബാങ്ക് നിരക്ക് കുറയ്ക്കലിന്റെ ഗുണം ബാങ്കിലെ നിലവിലുള്ള ഭവന വായ്പാ ഇടപാടുകാര്‍ക്ക് ലഭിക്കുമ്പോള് ഹൗസിംഗ് ഫിനാന്‍സ് കമ്പനികളില് നിന്ന് വായ്പ എടുത്തവര്‍ക്ക് പിഎല്‍ആര് നിരക്കില് മാറ്റം വരാത്തതിനാല് അത് ലഭിക്കുന്നില്ല.\nകഴിഞ്ഞ അഞ്ച് വര്‍ഷത്തിനിടെ ബാങ്കുകളില് നിന്ന് ഭവന വായ്പ എടുത്തവര്‍ക്ക് പലിശ നിരക്കില് 190-220 ബേസിസ് പോയ്ന്റ് കുറവ് ലഭിച്ചപ്പോള് ഹൗസിംഗ് ഫിനാന്‍സ് കമ്പനിയില് നിന്ന് ഭവന വായ്പ എടുത്തവര്‍ക്ക് ലഭിച്ചിരിക്കുന്നത് 25-30 ബേസിസ് പോയ്ന്റിന്റെ കുറവ് മാത്രമാണെന്ന് ദിനപത്രത്തിന്റെ റിപ്പോര്‍ട്ടില് വ്യക്തമാക്കുന്നു.\nhome loan Bank loan Housing Finance Companies Interest Rates


‘വിവാഹം’ എന്ന വാക്ക് ആയിരിക്കും ഇന്ന് പെൺകുട്ടികൾ ഏറ്റവും വെറുക്കുന്നത് : സാറാ ജോസഫ് - Literature | manoramaonline\nഅരുൺ എഴുത്തച്ഛൻ June 13, 2022 04:19 PM IST\nഇന്ന് പെൺകുട്ടികൾ ഏറ്റവും കൂടുതൽ വെറുക്കുന്ന വാക്ക് വിവാഹം ആയിരിക്കും എന്ന് എഴുത്തുകാരി സാറാ ജോസഫ്. വിവാഹം വേണ്ട എന്നു തീരുമാനിക്കുന്ന പെൺകുട്ടികളുടെ എണ്ണം സമൂഹത്തിൽ കൂടി വരികയാണെന്നും അവർ പറഞ്ഞു. കുടുംബം എന്ന വ്യവസ്ഥ ജനാധിപത്യപരമല്ല എന്നതാണു പെൺകുട്ടികൾ വിവാഹം വെറുക്കാൻ കാരണം. ഇന്ന് പല മാതാപിതാക്കൾക്കും ഒരു കുട്ടിയെ ഉണ്ടാവു. സകലശ്രദ്ധയും വാത്സല്യവും കൊടുത്ത് അരുമയായി വളർത്തിയ കുട്ടിയെ, ഒരു പെൺകുട്ടി ആയതുകൊണ്ടു മാത്രം പിന്നീട് വേറെ ആളുകളുടെ നിയന്ത്രണത്തിലേക്കും അധികാരത്തിലേക്കും പറഞ്ഞയയ്ക്കേണ്ടി വരികയാണ്. സ്വന്തം അമ്മയെ, അച്ഛനെ കാണാൻ മറ്റുള്ളവരുടെ അനുമതി ചോദിക്കേണ്ടി വരുന്നത് പെൺകുട്ടികൾ ഇഷ്ടപ്പെടുന്നില്ല.\nകുടുംബം ജനാധിപത്യപരമാവുക എന്നതാണു പ്രധാനം. സ്ത്രീയെ തുല്യ അവകാശങ്ങളും അഭിപ്രായ സ്വാതന്ത്ര്യവും ഉള്ളവളായി വീട്ടുകാർ പരിഗണിക്കണം. പുതിയ തലമുറയിൽ ആ മാറ്റം ഉണ്ട്. പഴയ തലമുറയിൽ അതു സാധ്യമായിരുന്നില്ല. ഇന്ന് സ്ത്രീ വിമോചനം എന്ന ആശയം ശക്തമാണ്. പുരുഷന്മാർക്ക് അതു കേൾക്കാതെ കടന്നു പോകാൻ വയ്യ എന്നായിരിക്കുന്നു. പണ്ട്, വീടുകളിൽ ആരും സ്ത്രീ വിമോചനം പറയാൻ ധൈര്യപ്പെട്ടിരുന്നില്ല. ഇന്ന്, അതു പറയുന്ന ഭാര്യയും പെങ്ങളും കാമുകിയും സഹപ്രവർത്തകയുമാണ് അയാൾക്ക് ഉള്ളത്. അതുകൊണ്ട് അവർ മാറേണ്ടി വരുന്നു. ആൺകുട്ടികൾ മാറി വരുന്നത് അതുകൊണ്ടാണ്. ആ ആശയം സജീവമായി. നിങ്ങളുടെ അടിവസ്ത്രം അമ്മയാണോ കഴുകുന്നത് എന്ന് ചോദിച്ചിരുന്നു പണ്ട് ഞാൻ ക്ലാസ് മുറിയിൽ. മാലിന്യം വാരുന്ന തോട്ടിപ്പണിയാണ് നിങ്ങളുടെ അമ്മയ്ക്ക് എന്നു പറയുമ്പോൾ വിളറിയിരുന്നു ആൺകുട്ടികൾ.\nകുടുംബിനികൾക്കു വേണ്ടിയല്ല ഞാൻ സംസാരിക്കാറ്. രാഷ്ട്രീയ പാർട്ടികൾക്കകത്ത് മിണ്ടാതിരിക്കേണ്ടി വരുന്ന സ്ത്രീകൾക്കു വേണ്ടിയാണ് സംസാരിക്കാറ്. ഒന്നും മിണ്ടാനാകാതെ അവിടെ ഇരിക്കേണ്ടി വരികയാണ് അവർക്ക്. സമൂഹത്തിൽ സ്ത്രീക്ക് നീതി ലഭിക്കില്ല എന്നു തന്നെയാണ് ഇപ്പോഴത്തെയും അവസ്ഥ. പുരുഷന്മാർ ഭീരുക്കളാണ്. ഒരു സ്ത്രീക്ക് നീതി കൊടുക്കാൻ പുരുഷൻ ആരെയാണ് ഭയപ്പെടുന്നത്? എന്നു കരുതി, പെൺകുട്ടികൾ പരാതി കൊടുക്കാതിരിക്കുന്നില്ല. അവർ ധീരമായി പരാതി കൊടുത്തു തുടങ്ങിയിരിക്കുന്നു. പെൺകുട്ടികൾ ലൈംഗിക ആവശ്യങ്ങൾ സംസാരിക്കില്ല എന്നു കരുതിയിരുന്നവരായിരുന്നു മലയാളികൾ. ഇന്നു സ്ഥിതി മാറി. കപട സദാചാരത്തെപ്പറ്റിയും അതുകൊണ്ട് അനുഭവിക്കേണ്ടി വരുന്ന ബുദ്ധിമുട്ടുകളെ പറ്റിയും പെൺകുട്ടികൾ പറഞ്ഞു തുടങ്ങി. എന്നാൽ, അവരുടെ തുറന്നു പറച്ചിലുകൾക്ക് പെട്ടെന്നു തന്നെ അനുകൂലമായി സമൂഹം നിൽക്കുമെന്നു പ്രതീക്ഷിച്ചു കൂടാ. അതിനു സമയം എടുക്കും. പക്ഷേ, പെൺകുട്ടികൾ ശ്രമം നടത്തിക്കൊണ്ടേയിരിക്കണം. തത്തയ്ക്ക് അതിന്റെ കൂട് ആരും തുറന്നു കൊടുക്കില്ല; തത്ത തന്നെ അത് ഇടിച്ചു പൊളിച്ചു പുറത്തു കടക്കണം.\nവനിതാ ദിനാചരണങ്ങൾ ഒക്കെ ബോറായി. അവ കോർപറേറ്റുകളുടെ ആഘോഷ പരിപാടിയായി മാറിയിരിക്കുന്നു. വനിതാ ശാക്തീകരണത്തിന്റെയും സ്ത്രീ വിമോചനത്തിന്റെയും കഥകൾ കേൾക്കാൻ സ്ത്രീകളെയാണ് വിളിച്ചു കൂട്ടുന്നത്. ഇതെല്ലാം പക്ഷേ, പറയേണ്ടത് ആണുങ്ങളോടാണ്.\nസ്ത്രീകളുടെ സാഹിത്യ രചനകൾ മുഖ്യധാരയിൽ പരിഗണിക്കപ്പെടുന്നില്ല എന്ന പ്രശ്നം നിലനിൽക്കുന്നുണ്ട്. പെണ്ണെഴുത്ത് എന്നൊരു വിഭാഗം വേണ്ട എന്ന് പണ്ട് ചന്ദ്രമതിയൊക്കെ പറഞ്ഞപ്പോൾ അതല്ല, അങ്ങനെ വേണമെന്ന് വാശി പിടിച്ച ആളാണ് താനെന്നും ഇന്ന് താൻ തിരിച്ചു ചിന്തിക്കുകയാണെന്നും സാറാ ജോസഫ് പറഞ്ഞു. സ്ത്രീകളുടെ അനുഭവം വേറെ തന്നെയാണ്, അത് പ്രത്യേകമായി പരിഗണിക്കപ്പെടേണ്ടതാണ് എന്നാണ് അന്ന് താൻ ചിന്തിച്ചത്. സാറാ ജോസഫ് പറയുന്നു.\nബുധിനി നോവൽ ഷി ദ് പീപ്പിൾ പുരസ്കാരം നേടിയ പശ്ചാത്തലത്തിൽ സാറാ ജോസഫുമായി സാംസ്കാരിക പ്രവർത്തക ബിനു ജി. തമ്പി നടത്തിയ സംഭാഷണത്തിന്റെ രണ്ടാം ഭാഗം –\nhttps-www-manoramaonline-com-literature-literaryworld 2j2c1mro1cbja2jjsndps4j1s9 video-component


Emalayalee.com - ഗര്‍ഭചിദ്രം അത്യന്താപേക്ഷിതം: ഗര്‍ഭചിദ്രത്തെ എതിര്‍ക്കുന്നവര്‍ക്ക് ഡമോക്രാറ്റിക് പാര്‍ട്ടിയില് സ്ഥാനമില്ല-ബെര്‍ണി.\nnamukku chuttum. 12-Feb-2020 പി.പി. ചെറിയാന്\nnamukku chuttum. 12-Feb-2020\nവെര്‍മോണ്ട്: ഗര്‍ഭചിദ്രത്തെ എതിര്‍ക്കുന്നവര്‍ക്ക് ഡമോക്രാറ്റിക് പാര്‍ട്ടിയില് സ്ഥാനമില്ലെന്ന്, ഗര്‍ഭചിദ്രം എന്നതു അത്യന്താപേക്ഷിതമാണെന്ന് ഡമോക്രാറ്റിക് പ്രസിഡന്റ് മുന് നിര സ്ഥാനാര്‍ത്ഥിയും, വെര്‍മോണ്ടില് നിന്നുള്ള സെനറ്ററുമായ ബെര്‍ണി സാന്റേഴ്‌സ് പറഞ്ഞു.\nഫെബ്രുവരി 8 ശനിയാഴ്ച തിരഞ്ഞെടുപ്പു ഫോറത്തില് സംസാരിക്കുകയായിരുന്നു ബെര്‍ണി സാന്റേഴ്‌സ്.\nഡമോക്രാറ്റിക് പാര്‍ട്ടിയിലെ 95 ശതമാനം പേരും പ്രൊ.ചോയ്‌സിനെ പിന്തുണക്കുന്നവരാണെന്നും ബെര്‍ണി പറഞ്ഞു.\nഞാന് പ്രസിഡന്റായി തിരഞ്ഞെടുക്കപ്പെടുകയാണെങ്കില് ഗര്‍ഭചിദ്ര അവകാശത്തെ അംഗീകരിക്കാത്ത ഒരു ജ്ഡ്ജിയേയും, നോമിനേറ്റ് ചെയ്യുകയില്ലെന്നും ബെര്‍ണി അസന്നിഗന്ധമായി പ്രഖ്യാപിച്ചു.\nപ്ലാന്റ് പാരന്റ് ഹുഡിന് ഫെഡറല് ഫണ്ട് അനുവദിക്കുമെന്നും ബെര്‍ണി കൂട്ടിച്ചേര്‍ത്തു.\nറിപ്പബ്ലിക്കന് പാര്‍ട്ടി സ്ഥാനാര്‍ത്ഥിയും, പ്രസിഡന്റ്ുമായ ട്രമ്പ് ഗര്‍ഭചിദ്രത്തെയും ഇതിന് ഫണ്ട് അനുവദിക്കുന്നതിനേയും നഖശിഖാന്തം എതിര്‍ക്കുമ്പോള് ഡമോക്രാറ്റിക് പാര്‍ട്ടി ഇതിനെ കലവറയില്ലാതെ പിന്തുണക്കുകയാണ്. നവംബറില് നടക്കുന്ന പൊതുതിരഞ്ഞെടുപ്പില് അമേരിക്കന് ജനത ഇതില് ആരെ പിന്തുണക്കുമെന്ന് പ്രവചിക്കാനാവില്ല. റിപ്പബ്ലിക്കന് പാര്‍ട്ടിയുടെ നിലപാടുകള്‍ക്കാണ് അമേരിക്കന് ജനത പിന്തുണ നല്‍കുന്നതെന്നാണ് റിപ്പോര്‍ട്ടുകള് സൂചിപ്പിക്കുന്നത്.\nBernie is notaDemocrat. Republicans are paying for his campaign. Rep. Are voting for Bernie in open primary states. Open primary & Iowa style Caucus need to be abolished, both are due to inefficient management of DNC. Many Democrats won't vote for Bernie and that is why they are supporting bernie so they can make sure ofasuccess who ever their candidate will. There will be criminal charges on the Russian traitor soon after bar's removel. In the 2016 election GOP super pack paid for the campaign of Jill Stein & Bernie. This time they are paying for Tulsi & Bernie.\nആഘോഷങ്ങളകന്ന്, ഉള്ളുലഞ്ഞ് ഇറ്റലി (സില്‍ജി ജെ ടോം)


കുടുംബ ബന്ധം തകര്‍ന്നെന്ന് വ്യാജ പ്രചാരണം: തിരഞ്ഞെടുപ്പ് കമ്മിഷന് പരാതി നൽകുമെന്ന് ജയലക്ഷ്മി - Newswayanad.in\nമാനന്തവാടി:സമൂഹ മാധ്യമങ്ങളിലൂടെ തന്നെ അപകീര്‍ത്തിപ്പെടുത്താന് ശ്രമമെന്ന് മാനന്തവാടിയിലെ യുഡിഎഫ് സ്ഥാനാര്‍ത്ഥിയും മുന്‍മന്ത്രിയുമായ പി കെ ജയലക്ഷ്മി. കുടുംബ ബന്ധം തകര്‍ന്നുവെന്നാണ് വ്യാജ പ്രചാരണം. തെരഞ്ഞെടുപ്പ് കമ്മീഷന് ഇതേകുറിച്ചു പരാതി നല്‍കും.\nഅപകീര്‍ത്തിപ്പെടുത്താന് ശ്രമം; കുടുംബ ബന്ധം തകര്‍ന്നെന്ന് വ്യാജ പ്രചാരണം: പൊട്ടിക്കരഞ്ഞ് ജയലക്ഷ്മി


പ്രതിഷേധത്തിന്റെ 'ദൂസര'; വിതരണം പാ രഞ്ജിത്തിന്റെ നീലം പ്രൊഡക്ഷൻസ്|pa renjith releases doosara malayalam short filim\nപ്രതിഷേധത്തിന്റെ 'ദൂസര'; വിതരണം പാ രഞ്ജിത്തിന്റെ നീലം പ്രൊഡക്ഷൻസ്\nBy ആര്യ എം ശങ്കർ • 12/12/2020 at 1:07PM\nഹിന്ദി ഭാഷ യിലെ ഈ ചിത്രം പൂർണമായും ഒരുക്കിയിരിക്കുന്നത് മലയാളികളുടെ ടീമാണ്. പ്രശസ്തനായ തമിഴ് സംവിധായകൻ പാ രഞ്ജിത്തിന്റെ ഉടമസ്ഥതയിലുള്ള നീലം പ്രൊഡക്ഷൻസാണ് ഈ ഹ്രസ്വ ചിത്രം റിലീസ് ചെയ്യുന്നുവന്നതാണ് ഈ ഫിലിമിനെ ശ്രദ്ധാകേന്ദ്രമാക്കുന്ന മറ്റൊരു ഘടകം.\nകേന്ദ്രസർക്കാർ നടപ്പാക്കിയ പൗരത്വഭേഗദതി നിയമത്തിനെതിരെ വലിയൊരു ജനവിഭാഗം തെരുവിലിറങ്ങിയും അല്ലാതെയും പ്രതിഷേധിച്ചിരുന്നു. ഇന്ത്യയിലെമ്പാടും ജാതി,മതി, വർഗ, ലിംഗ ഭേദമില്ലാതെയാണ് ഈ ഭേദഗതിക്കെതിരെ ജനങ്ങൾ രംഗത്തെത്തിയത്. കേന്ദ്രസർക്കർ നടപ്പാക്കിയ ഈ നിയമഭേദഗതിക്കെതിരെ സമൂഹത്തിലുയർന്ന പ്രതിഷേധത്തെ അടിസ്ഥാനമാക്കിയുള്ള ഹ്രസ്വ ചിത്രമാണ് 'ദൂസര'; ഇത് വിതരണം ചെയ്യുന്നത് പാ രഞ്ജിത്തിന്റെ നീലം പ്രൊഡക്ഷൻസാണ്.\nപൗരത്വ ഭേദഗതി നിയമത്തിനെതിരെയുള്ള രാജ്യമെമ്പാടമുള്ള ജനകീയ പോരാട്ടം ആധാരമാക്കിയാണ് രണ്ട് മിനുട്ട് ദൈർഘ്യമുള്ള ദൂസര എന്ന ഹ്രസ്വ ചിത്രം നിർമ്മിച്ചിരിക്കുന്നത്. കോഴിക്കോട് സ്വദേശിയും പൂനെ ഫിലിം ഇൻസ്റ്റിറ്റ്യൂട്ടിലെ ഒന്നാം വർഷ സൗണ്ട് വിദ്യാർത്ഥിയുമായ ഇർഫാൻ ഹാദിയാണ് ഈ ഹ്രസ്വ ചിത്രം സംവിധാനം ചെയ്തത്.\nഹിന്ദി ഭാഷ യിലെ ഈ ചിത്രം പൂർണമായും ഒരുക്കിയിരിക്കുന്നത് മലയാളികളുടെ ടീമാണ്. പ്രശസ്തനായ തമിഴ് സംവിധായകൻ പാ രഞ്ജിത്തിന്റെ ഉടമസ്ഥതയിലുള്ള നീലം പ്രൊഡക്ഷൻസാണ് ഈ ഹ്രസ്വ ചിത്രം റിലീസ് ചെയ്യുന്നുവന്നതാണ് ഈ ഫിലിമിനെ ശ്രദ്ധാകേന്ദ്രമാക്കുന്ന മറ്റൊരു ഘടകം. നീലം പ്രൊഡക്ഷൻസ് റിലീസ് ചെയ്യുന്ന ആദ്യ മലയാള ഹ്രസ്വ ചിത്രം എന്ന പ്രത്യേകതയും 'ദൂസര'യ്ക്കുണ്ട്.\nസിനിമയിൽ തങ്ങളുടേതായ ഇടം ഉണ്ടാക്കാൻ ശ്രമിക്കുന്ന കലാകാരന്മാർക്ക് നീലം പ്രൊഡക്ഷൻസിലൂടെ വേദി ഒരുക്കുകയാണ് പാ രഞ്ജിത്ത്. ഇന്ത്യൻ ജനത ഇന്നും ചുമക്കുന്ന ജാതി ബോധത്തെ കുറിച്ചും വർഗീയ വേർതിരിവുകൾ അനുഭവിക്കുന്ന മനുഷ്യരുടെ നിസ്സഹായതയെ കുറിച്ചുമൊക്കെ തന്റെ സിനിമകളിലൂടെ വരച്ചു കാട്ടിയ സംവിധായകനാണ് പാ രഞ്ജിത്ത്.\nഫെബ്രുവരിയിൽ 'ദൂസരയുടെ' എല്ലാ ജോലികളും തീർന്നിരുന്നു എങ്കിലും ലോക്ക്ഡൗൺ കാരണം റിലീസ് നീണ്ടു പോവുകയായിരുന്നു എന്ന് ഇർഫാൻ ഏഷ്യാവില്ലിനോട് പറഞ്ഞു.\nസ്ട്രീറ്റ് അക്കാദമിക്സ് എന്ന ഹിപ്ഹോപ്പ് ബാൻഡിലെ റാപ്പറായ ഹാരിസ് സലീം, ഹെഗിൻ ഹാൻ, അബ്ദുള്ള ഹനീഫ്, യാസീൻ ഗാർഡിവാൾ എന്നിവരാണ് 'ദൂസരയിലെ' അഭിനേതാക്കൾ.\nഷമീം മൊയ്‌ദീൻ ഛായാഗ്രഹണവും നവാസ് അലി എഡിറ്റിങ്ങും സൗണ്ട് റെക്കോർഡിങ് ശ്രീമിത്തും സൗണ്ട് ഡിസൈൻ സുദർശൻ സാവന്തും ബാക്ക്ഗ്രൗണ്ട് സ്‌കോർ സുഹിത്തുമാണ് നിർവഹിച്ചത്. ദൂസരയുടെ ഡയറക്ഷൻ അസ്സിസ്റ്റന്റ് സാഹിദ് ഫാരിസും കാമറ അസ്സിസ്റ്റന്റ് തംജീദ് താഹയുമാണ്.\nമസിൽ പെരുപ്പിച്ച് ആര്യ; പാ രഞ്ജിത്ത് പടത്തിനായുള്ള ലുക്ക് വൈറൽ\nസമ്മർ ഇൻ ബത്‌ലഹേമിന്റെ 22-ാം വർഷം; സിബി മലയിലും രഞ്ജിത്തും വീണ്ടും ഒന്നിക്കുന്നു,നായകനായി ആസിഫ് അലി..\n' അത് എന്നെ കീഴടക്കി, പിന്നീട് ഒരിക്കലും കോളജിൽ പോയിട്ടില്ല': പൃഥ്വിരാജ്


ഒറ്റ മിനിറ്റ് കൊണ്ട് സ്‌ട്രെസ് ഒഴിവാക്കാന് – Times Kerala\nഒറ്റ മിനിറ്റ് കൊണ്ട് സ്‌ട്രെസ് ഒഴിവാക്കാന്\nസ്‌ട്രെസ് പലരുടേയും ജീവിതത്തിന്റെ താളം തെറ്റിക്കുന്ന ഒന്നാണ്. പല അസുഖങ്ങള്‍ക്കും കാരണമാകുന്നു. ഇന്നത്തെ തിരക്കേറിയ ജീവിതമാണ് പലപേ്പാഴും സ്‌ട്രെസിന് കാരണമാകുന്നത്. ഇതിന് മെഡിക്കല് പരിഹാരണങ്ങളില്‌ള. ഓരോ വ്യക്തിയും തങ്ങളുടെ സ്‌ട്രെസ് ഒഴിവാക്കാനുള്ള കാരണങ്ങള് കണ്ടുപിടിക്കുക തന്നെ വേണം. പോളിസിസ്റ്റിക് ഓവറി, പരിഹാരങ്ങളുണ്ട്. സ്‌ട്രെസ് ഒരു മിനിറ്റു കൊണ്ട് ഒഴിവാക്കാന് സഹായിക്കുന്ന ചില മാര്‍ഗ്ഗങ്ങളെക്കുറിയൂ…\nചൂടുവെള്ളം: ചൂടുവെള്ളം കുടിക്കുന്നത് ശരീരത്തിലെ നാഡികളെ ശാന്തമാക്കാനുള്ള ഒരു വഴിയാണ്. ഇത് സട്രെസ് കാരണം ഹൃദയമിടിപ്പ് കൂടുന്നത് നിയന്ത്രിക്കും.\nസംസാരിക്കുക: തങ്ങളോട് അടുപ്പമുള്ളവരോട് സംസാരിക്കുക. ഇത് സ്‌ട്രെസ് കുറയ്ക്കാനുള്ള ഒരു ഉപാധിയാണ്.


കുറഞ്ഞ അൻസർ ബാഗ്‌സ് India | PriceDekho.com\nCheap അൻസർ ബാഗ്‌സ് ൽ _ചൊഉംത്ര്യ്_നമെ_വില\nകുറഞ്ഞ അൻസർ ബാഗ്‌സ്\n'വിഭാഗത്തിൽ ബാഗ്‌സ് എന്ന വില വാങ്ങുകIndia'ഇന്ന് മുതൽ Rs.801 മുതൽ ആരംഭിക്കുന്നു.ലളിതവും വേഗത്തിലുള്ള ഓൺലൈൻ താരതമ്യത്തിനായി പ്രമുഖ ഓൺലൈൻ സ്റ്റോറുകളിൽ നിന്നും കുറഞ്ഞ വില ലഭ്യമാക്കും. വിവിധ തരത്തിലുള്ള ഉൽപ്പന്നങ്ങൾ ഉപയോഗിച്ച് ബ്രൗസുചെയ്യുക: വിലകൾ താരതമ്യം ചെയ്യുക , സ്പെസിഫിക്കേഷനുകളും അവലോകനങ്ങളും വായിക്കുകയും ചിത്രങ്ങൾ കാണുകയും നിങ്ങളുടെ സുഹൃത്തുക്കളുമായി ഏറ്റവും കുറഞ്ഞ വില പങ്കിടുകയും ചെയ്യുക. ഏറ്റവും കൂടുതൽ ജനപ്രിയ വിലയിൽ അൻസർ ബാഗ് India Rs. 801 എന്ന വിലയിൽ ഏറ്റവുമധികം വിലമതിക്കുന്ന ആണ് അൻസർ 94876 8 ഇഞ്ച് റിവേഴ്സിൽ നീഒപറേണെ വെർട്ടിക്കൽ സ്ലീവ് വിത്ത് പോക്കറ്റ് ബ്രൗൺ ബ്ലൂ ഫോർ ഗൂഗിൾ നെക്സസ്7ആപ്പിൾ ഐപാഡ് മിനി & സാംസങ് ഗാലക്സിയിൽ നോട്ട് 8 0.\nഅൻസർ ബാഗ്‌സ് എന്നതിനുള്ള വില പരിധി\nThere are0അൻസർ ബാഗ്‌സ് available for less than Rs. 210.ഏറ്റവും താഴ്ന്ന വിലയിലുള്ള ഉൽപ്പന്നം അൻസർ 94876 8 ഇഞ്ച് റിവേഴ്സിൽ നീഒപറേണെ വെർട്ടിക്കൽ സ്ലീവ് വിത്ത് പോക്കറ്റ് ബ്രൗൺ ബ്ലൂ ഫോർ ഗൂഗിൾ നെക്സസ്7ആപ്പിൾ ഐപാഡ് മിനി & സാംസങ് ഗാലക്സിയിൽ നോട്ട് 80Rs.801 എന്നതിൽ ലഭ്യമാണ്.Indiaവിലകുറഞ്ഞ ഉത്പന്നങ്ങളുടെ പരിധിയിൽ നിന്നും വാങ്ങാൻ സാധിക്കും, വിലകൾ താരതമ്യം ചെയ്യുകമികച്ച തീരുമാനങ്ങൾ എടുക്കാൻഓണ്ലൈനായി വാങ്ങുക.വിലകൾ എല്ലാ പ്രധാന നഗരങ്ങളിലും ലഭ്യമാണ്'Mumbai, New Delhi, Bangalore, Chennai, Pune, Kolkata, Hyderabad, Jaipur, Chandigarh, Ahmedabad, NCR etc ഓൺലൈൻ ഷോപ്പിംഗ് നായി.


മായാങ്ക് ദാഗർ ജനന തീയതി | ആരാണ് മായാങ്ക് ദാഗർ | മായാങ്ക് ദാഗർ ജീവചരിത്രം\nഹോം » സെലിബ്രിറ്റിയുടെ ജാതകം » Mayank Dagar കുറിച്ച്\nMayank Dagar കുറിച്ച് / Mayank Dagar ജീവചരിത്രം\nMayank Dagar കുറിച്ച്/ ആരാണ് Mayank Dagar\nഏത് വർഷമാണ് Mayank Dagar ജനിച്ചത്?\nMayank Dagar ന്റെ ജനനത്തീയതി ഏതാണ് ?\nജന്മദിനം Monday, November 11, 1996 ൽ ആണ്.\nMayank Dagar ജനിച്ചത് എവിടെയാണ് ?\nMayank Dagar എത്ര വയസ്സാണ്?\nMayank Dagar ക്ക് 25 വയസ്സാണ്\nMayank Dagar എപ്പോഴാണ് ജനിച്ചത്?\nMayank Dagar യുടെ ദേശീയത എന്താണ്?\nMayank Dagar ൻറെ സ്വഭാവ ജാതകം\nMayank Dagar സന്തോഷത്തിന്റേയും, സഫലീകരണത്തിന്റെയും ജാതകം\nMayank Dagar ജീവിത ശൈലിയുടെ ജാതകം


വീട്ടുകാരോട് ഈ ചതി കാണിക്കണ്ടായിരുന്നു, ആരാധകന്റെ വാക്കുകൾക്ക് ചുട്ട മറുപടി നൽകി സ്വാതി നിത്യാനന്ദ് - Entertainment Corner വീട്ടുകാരോട് ഈ ചതി കാണിക്കണ്ടായിരുന്നു, ആരാധകന്റെ വാക്കുകൾക്ക് ചുട്ട മറുപടി നൽകി സ്വാതി നിത്യാനന്ദ് - Entertainment Corner\nഭ്രമണം എന്ന സീരിയലിലൂടെ പ്രേക്ഷക പ്രീതി നേടിയ താരമാണ് സ്വാതി നിത്യാനന്ദ്. ഹരിത എന്ന കഥാപാത്രമായി ആണ് സ്വാതി സീരിയലിൽ എത്തിയത്. അടുത്തിടെ സ്വാതിയുടെ വിവാഹം കഴിഞ്ഞിരുന്നു. ഭ്രമരം സീരിയലിന്റെ ക്യാമറാമാൻ പ്രതീഷ് ആണ് സ്വാതിയെ വിവാഹം ചെയ്തത്. പ്രണയ വിവാഹമായിരുന്നു ഇവരുടേത്. പാലക്കാട്കാരനാണ് പ്രതീഷ്. തിരുവനന്തപുരം പാലോട് സ്വദേശിനിയാണ് സ്വാതി. സ്വാതിയുടെ വീട്ടുകാർ അറിയാതെ നെയ്യാറ്റിൻകര ഒരു ക്ഷേത്രത്തിൽ വച്ചാണ് വിവാഹം നടന്നത്.\nസ്വാതിയുടെ വിവാഹം സംബന്ധിച്ചു വീട്ടുകാർക്ക് ആദ്യം എതിർപ്പുകൾ ഉണ്ടായിരുന്നു. പോലീസ് സ്റ്റേഷനിൽ പരാതി നൽകുകയും ചെയ്തിരുന്നു വീട്ടുകാർ. എന്നാൽ പിന്നിട് വീട്ടുകാരുടെ പിണക്കം മാറിയെന്നും വീട്ടുകാരെ പ്രതീഷുമൊത്തു താൻ ചെന്നു കണ്ടിരുന്നു എന്നും അവരുടെ പിണക്കം മാറിയെന്നും സ്വാതി പിന്നിട് ഒരു അഭിമുഖത്തിൽ പറഞ്ഞിരുന്നു. സമൂഹമാധ്യമങ്ങളിൽ സജീവമായ സ്വാതി അടുത്തിടെ ഇൻസ്റ്റാഗ്രാമിൽ ക്യസ്ട്യൻ ആൻഡ് ആൻസർ സെക്ഷനിൽ ആരാധകരുടെ ചോദ്യങ്ങൾക്ക് ഉത്തരം നൽകി എത്തിയിരുന്നു.\nചിലർ താരത്തിനെ വേദനിപ്പിക്കുന്ന തരത്തിലെ ചോദ്യങ്ങളുമായി ആണ് എത്തിയത്. വീട്ടുകാരോട് ഈ ചതി കാണിക്കണമായിരുന്നോ? എന്നായിരുന്നു ഒരാളുടെ ചോദ്യം. ‘അതിനു നിങ്ങള്‍ക്ക് എന്തെങ്കിലും നഷ്ടം ഉണ്ടായോ? ഇല്ലല്ലോ, ഞങ്ങള് അങ്ങ് സഹിച്ചോളാം എന്നാണ് സ്വാതി നൽകിയ ഉത്തരം. അച്ഛനേം അമ്മയേയും മിസ് ചെയ്യുന്നുണ്ടോ എന്നായിരുന്നു മറ്റൊരാൾ ചോദിച്ചത്. അതിനു സ്വാതി നൽകിയ ഉത്തരം ഇങ്ങനെ. “എന്തിനു മിസ് ചെയ്യണം ഞാന് എന്റെ വീട്ടില് ആണ് ഉള്ളത്.


ജോണ്‍സണ് ജോസഫ് മെല്‍ബണ് നോര്‍ത്ത് സൈഡ് മലയാളി കമ്മ്യുണിറ്റി ക്ലബ്ബ് പ്രസിഡന്റ് - Rose Malayalam | Rose Malayalam\nജോണ്‍സണ് ജോസഫ് മെല്‍ബണ് നോര്‍ത്ത് സൈഡ് മലയാളി കമ്മ്യുണിറ്റി ക്ലബ്ബ് പ്രസിഡന്റ്\nUpdated on 27-05-2017 at 9:09 am\nമെല്‍ബണ്: നോര്‍ത്ത് സൈഡ് മലയാളി കമ്മ്യുണിറ്റി ക്ലബ്ബിന്റെ (എന്.എം.സി.സി.) 2017-18 പ്രവര്‍ത്തന വര്‍ഷത്തിലേക്കുള്ള ഭാരവാഹികളെ തിരഞ്ഞെടുത്തു. ജോണ്‍സണ് ജോസഫ് (പ്രസിഡന്റ്), സജി ജോസഫ് (വൈസ് പ്രസിഡന്റ്), സജിമോള് അനില് (സെക്രട്ടറി), മിനിമോള് ജെയിംസ് (ജോ.സെക്രട്ടറി),ജെയ്‌സ്റ്റോ ജോസഫ് (ടഷറര്), ജെസ്സി സിബി, ജോണ്‍സ് ബെഞ്ചമിന് (ഇവന്റ് കോര്‍ഡിനേറ്റേഴ്‌സ്), ബോബി തോമസ്, പോള് സെബാസ്റ്റ്യന് (സ്‌പോട്‌സ് കോര്‍ഡിനേറ്റേഴ്‌സ്), സഞ്ജു ജോണ്, ഷാജി മാത്യൂ (പിക്‌നിക് കോര്‍ഡിനേറ്റേഴ്‌സ്), പ്രിനു ജോണ് (പ്രോജക്ട് ഓഫീസര്), ലിജി ക്ലീറ്റസ് (ജാലകം എഡിറ്റര്), തോമസ് പണിക്കര് (ഓഡിറ്റര്), റോയ് ജോസഫ്, ജയന് രവീന്ദ്രന്, ജോബിന് പുത്തന്, റെജി ജെയ്‌സണ്, ബിന്‍സി സാലു (കമ്മിറ്റി മെമ്പേഴ്‌സ്), അലന് സജി,ജോഷ്വ ജോമി, കാതറിന് ക്ലീറ്റസ്, കൃസ്റ്റീന ഷാജി എന്നിവരാണ് ക്ലബിന്റെ നവ സാരഥികള്.\nപത്താം വയസ്സിലേക്ക് പ്രവേശിക്കുന്ന എന്.എം.സി.സി. പുതുമ നിറഞ്ഞ നിരവധി പരിപാടികളാണ് ഈ വര്‍ഷം ആസൂത്രണം ചെയ്തിരിക്കുന്നത്. ജൂലൈ 14-ാം തിയതി ഫാമിലി ഡിന്നര് നൈറ്റും ഓഗസ്റ്റ് 12-ാം തിയതി കിഡ്‌സ് വര്‍ക്ക്‌ഷോപ്പും സംഘടിപ്പിച്ചിട്ടുണ്ട്. വുഡ്‌സ്റ്റോക്ക് കമ്മ്യുണിറ്റി ഹാളില് വച്ച് സെപ്റ്റംബര്2(ശനിയാഴ്ച) നാണ് ഓണാഘോഷങ്ങള് നടക്കുന്നത്. സെപ്റ്റംബര് 29,30, ഒക്‌ടോബര് 1 തിയതികളിലായാണ് ക്ലബിന്റെ വാര്‍ഷിക ക്യാമ്പ് സംഘടിപ്പിച്ചിരിക്കുന്നത്. നവംബര് 18ന് കായികദിനവും ഡിസംബര് 30ന് ക്രിസ്മസ്-പുതുവര്‍ഷ ആഘോഷങ്ങളും നടക്കും.2018 ഏപ്രില് 14-ാം തിയതി പത്താം വാര്‍ഷിക ആഘോഷങ്ങള് വര്‍ണ്ണശബളമായ പരിപാടികളോടെ ആഘോഷിക്കുമെന്നും ഭാരവാഹികള് അറിയിച്ചു.


പോണ് താരങ്ങളുടെ വരുമാനം നിന്നു;2ബില്യണിന്‍റെ പുതിയ ഓണ്‍ലൈന് പോണ് രീതി\nസ്റ്റുഡിയോകളില്‍നിന്നും മാറി മൊബൈല് ഫോണും വെബ്ക്യാമറയുമൊക്കെ ഉപയോഗിച്ച് സ്വന്തമായി സെക്സ് വീഡിയോകള് നിര്‍മ്മിച്ച് സൈബര് സെക്സ് നടത്തുന്നതാണ് പുതിയ രീതി.\nLas Vegas, First Published Dec 7, 2018, 4:55 PM IST\nന്യൂയോര്‍ക്ക്: ലോകത്തിന്‍റെ പലഭാഗത്തും പോണ് വ്യവസായത്തിനെതിരെ വലിയ നീക്കങ്ങളാണ് നടക്കുന്നത്. ഇന്ത്യയില് അടുത്തിടെയാണ് കോടതി ഉത്തരവിന്‍റെ വെളിച്ചത്തില് പല പോണ് സൈറ്റുകള്‍ക്കും താഴ് വീണത്. എന്നാല് നിയമപരമല്ലാത്ത രീതിയില് അവയുടെ വ്യാപനം നടക്കുന്നുണ്ട് എന്നാണ് അധികൃതര് പറയുന്നത്. എന്നാല് ഓണ്‍ലൈന് പോണ് രംഗത്തിന്‍റെ നിലനില്‍പ്പ് ഭീഷണി മുതലാക്കി പുതിയതരം പോണ് മേഖല വളരുന്നു എന്നതാണ് ആഗോളതലത്തിലെ പഠനങ്ങള് പറയുന്നത്.\nഓസ്ട്രേലിയന് നാഷണല് യൂണിവേഴ്സിറ്റിയിലെ നരവംശശസ്ത്ര ഗവേഷകയായ സോഫി പെസ്സൂട്ടോ നടത്തിയ പഠനത്തിലാണ് കാമിംഗ് എന്ന പുതിയ പോണ് ശാഖ വളര്‍ന്ന് പന്തലിക്കുന്ന കാര്യം വെളിപ്പെടുത്തുന്നത്. അമേരിക്കന് നഗരമായ ലാസ് വെഗാസിലെ ഒരുകൂട്ടം പോണ് താരങ്ങള്‍ക്കിടയില് മാസങ്ങള് നടത്തിയ പഠനത്തിന് ശേഷമാണ് ദ കോണ്‍വര്‍സേഷനില് പ്രസിദ്ധീകരിച്ച പേപ്പറിലൂടെ ഇവര് കാര്യങ്ങള് വെളിപ്പെടുത്തുന്നത്.\nസ്റ്റുഡിയോ സജ്ജീകരണങ്ങള് ഒഴിവാക്കി ഫോണുകള് ഉപയോഗിച്ച് സൈബര് സ്ട്രിപ്പിംഗും മാറ്റും ലൈവ് ചെയ്യുന്നതാണ് കാമിംഗ് എന്ന രീതി. പോണ് വ്യവസായത്തിലെ വലിയൊരു വിഭാഗത്തിന്‍റെ സ്ഥിര വരുമാനത്തെ പുതിയ സ്ഥിതിഗതികള് കാര്യമായി ബാധിച്ചു. ഇതിനെ മറികടക്കാന് ഓണ്‍ലൈന് കാമിഗിലൂടെ വരുമാന മാര്‍ഗ്ഗങ്ങളാണ് ഇവര് കണ്ടെത്തിയിരിക്കുന്നത്.\nഓണ്‍ലൈനിലൂടെ ലൈവായി പോണ് താരങ്ങളോട് സംവദിക്കാം എന്നതാണ് കാമിഗിന്‍റെ ഒരു രീതി. ഇത്തരം സൈബര് ഷോയില് പങ്കെടുക്കുന്നവര്‍ക്ക് അതിലെ താരങ്ങളുമായി സംവദിക്കാം. ലൈംഗിക കാര്യങ്ങള് മാത്രമല്ല ജീവിതത്തിന്‍റെ ഏത് പ്രതിസന്ധിയും അടുത്ത വ്യക്തിയെന്ന നിലയില് തുറന്ന് പറയാം. അതായത് ഒരു ലൈംഗിക വ്യാപരം എന്നതിനപ്പുറം ഇത്തരം സൈറ്റുകളില് എത്തുന്നവര്‍ക്ക് ഓണ്‍ലൈനിലെ ഈ പോണ് താരങ്ങളോട് ഒരു അടുപ്പം ഉണ്ടാകുന്നുവെന്ന് സോഫി പെസ്സൂട്ടോയുടെ പഠനം വ്യക്തമാക്കുന്നു. രണ്ട് മണിക്കൂര് മുതല് ആറ് മണിക്കൂര് വരെയാണ് ഈ ഷോയുടെ സമയം എന്നാണ് പഠനത്തില് പറയുന്നത്.2018-ല് മാത്രം ലോകമാകമാനം കാമിംഗ് വ്യവസായം നല്‍കിയത്2ബില്യണ് ഡോളര് ആണെന്നാണ് പഠനത്തില് പറയുന്നത്.


വയനാടിന്റെ ചരിത്രത്തിലെ ഏറ്റവും വലിയ വെള്ളപ്പൊക്കം :: Janmabhumi Daily\nFriday 10 August 2018 4:07 pm IST\nകല്‍പ്പറ്റ:വയനാടിന്റെ സമീപകാല ചരിത്രത്തിലെ ഏറ്റവും വലിയ വെള്ളപ്പൊക്കമാണ് ഈ വര്‍ഷത്തേത്. നാലായിരത്തി അഞ്ഞൂറോളം പേര് ദുരിതാശ്വാസ ക്യാമ്പുകളില്. 1000 ല് അധികം പേര് താല്ക്കാലിക ക്യാമ്പുകളിലുമുണ്ട്. ഇതുവരെ നാല് മരണം സ്ഥിരീകരിച്ചു. ഇന്നലെ ഉരുള് പൊട്ടി വെള്ളാരം കുന്നില് മേപ്പാടി സ്വദേശി ഷൗക്കത്ത് മരിച്ചു. ജില്ലയിലെ പല ഭാഗങ്ങളിലും റോഡും പാലങ്ങളും ഒലിച്ചുപോയി. ഇതോടെ പലയിടങ്ങളിലും രക്ഷാപ്രവര്‍ത്തനങ്ങള് നടത്താന് കഴിയുന്നില്ല.\nബാണാസുര മലയിലെ കാപ്പിക്കളത്ത് ഉരുള്‍പൊട്ടി അന്‍പത് കുടുംബങ്ങളെ മാറ്റിപാര്‍പ്പിച്ചു.പഞ്ചാര കൊല്ലിവാളറാട്ടു കുന്നില് ഉരുള്‍പൊട്ടിയതിനെ തുടര്‍ന്ന് നാല്‍പ്പത് കുടുംങ്ങളെ സുരക്ഷിത സ്ഥാനങ്ങളിലെത്തിച്ചു. തൃക്കൈപ്പറ്റ മണിക്കുന്ന് മലയില് മണ്ണിടിച്ചിലുണ്ടായി ഒന്‍പത് കുടുംബങ്ങളെ മാറ്റി.\nജില്ലയില് റെഡ് അലര്‍ട്ട് പ്രഖ്യാപിച്ചിരിക്കുകയാണ്. ഇത് കണക്കാക്കാതെ വെള്ളക്കെട്ടിനടുത്ത് തടിച്ചുകൂടിയ ജനങ്ങളെ പിരിച്ചുവിടാന് പനമരത്ത് പോലീസ് ലാത്തിവീശി. തൃക്കൈപ്പറ്റ കാരാപ്പുഴ പദ്ധതിയിലെ അറുപത് മീറ്റര് കനാല് ഒലിച്ചുപോയി. വൈത്തിരി ബസ്സ് സ്റ്റാന്റിലെ മൂന്ന് നില കെട്ടിടത്തിന്റെ രണ്ട് നിലയും മണ്ണില് താഴ്ന്നുപോയി. ഇതിനിടയില്‍പെട്ട് ഒരു കാറും ട്രാവലറും തകര്‍ന്നു.ഇവിടെ മണ്ണിടിച്ചില് തുടരുന്നു.


ഹോട്ടലുകളിൽ മുറിയെടുത്തവരുടെ സ്വകാര്യ നിമിഷങ്ങൾ ഒളി ക്യാമറയിൽ പകർത്തി തത്സമയം സംപ്രേഷണം. - മലയാളം ന്യൂസ് പോർട്ടൽ\nഹോട്ടലുകളിൽ മുറിയെടുത്തവരുടെ സ്വകാര്യ നിമിഷങ്ങൾ ഒളി ക്യാമറയിൽ പകർത്തി തത്സമയം സംപ്രേഷണം.\nMarch 22, 2019, 7:36 AM\nഹോട്ടലുകളിൽ മുറിയെടുത്തവരുടെ സ്വകാര്യ നിമിഷങ്ങൾ ഒളി ക്യാമറയിൽ പകർത്തി തത്സമയം സംപ്രേഷണം. 4500 രൂപ അടച്ച് സൈറ്റിൽ തത്സമയം കാണാൻ സൗകര്യം ലഭ്യമാക്കിയത് നൂറിലധികം പേര്. കൊറിയയിൽ ഹോട്ടലുകളിൽ മുറിയെടുത്ത് താമസിച്ച 1700 ൽ അധികം പേരുടെ സ്വകാര്യ നിമിഷങ്ങളാണ് തത്സമയ സംപ്രേഷണമായി ഇന്റർനെറ്റ് സൈറ്റിൽ ചോർന്നതെന്ന പോലീസിന്റെ ഞെട്ടിപ്പിക്കുന്ന കണ്ടെത്തൽ. മുറിയെടുക്കുന്നവർ ശ്രദ്ധിക്കാത്ത തരത്തിൽ മുറിയുടെ പലഭാഗങ്ങളിലായാണ് സംഗം ഒളിക്യാമറകൾ സ്ഥാപിച്ചത്. സൈറ്റിൽ മുൻകൂറായി പണമടയ്ക്കുന്നവർക്ക് തത്സമയം രംഗങ്ങൾ കാണാനുള്ള സൗകര്യവും സംഗം ലഭ്യമാക്കിയിരുന്നു. നഗരത്തിലെ 35 ഓളം ഹോട്ടലുകളിലായി ഏകദേശം 50 ഓളം ഒളിക്യാമറകൾ ആയിരുന്നു ഇതിനായി ഉപയോഗിച്ച് പോന്നിരുന്നത്. 100 അധികം പേരാണ് മാസം 4500 രൂപ അടച്ച് സൈറ്റിൽ തത്സമയം കാഴ്ചകൾ കണ്ടുകൊണ്ടിരുന്നത്. 2018 നവംബര് മുതല് ഈ മാര്‍ച്ച് വരെ ഏഴ് ലക്ഷത്തോളം രൂപ ഇതുവഴി സംഗം സമ്ബാദിച്ചതായും പൊലീസ് കണ്ടെത്തി. ഒളിക്യാമറകൾ വഴി നേരുത്തേ ദൃശ്യങ്ങൾ പകർത്തിയിരുന്നു സംഭവങ്ങൾ ഉണ്ടായിട്ടുണ്ടെങ്കിലും സൈറ്റിൽ തത്സമയ സംപ്രേഷണം ചെയ്യുന്നത് ആദ്യമായാണ്.\nനിങ്ങൾക്കറിയുമോ പൊള്ളലേറ്റവരുടെ ചികിത്സ എങ്ങനെയാണെന്ന്.. പൊള്ളലിനേക്കാൾ ഭീകരം മന:സാക്ഷി ഉള്ളവർക്ക് കണ്ടു നിൽക്കാൻ കഴിയില്ല.\nകുഞ്ഞേ.., ഒരു മനുഷ്യ ശരീരം കത്തിക്കാൻ തക്ക മനസ്സ് എങ്ങനെ നിനക്കുണ്ടായി? നിന്നെ ഒന്നറിയാൻ, ഒന്ന് തിരുത്താൻ ആരും ഉണ്ടായില്ലല്ലോ..\nപണം ഇന്ന് വരും നാളെ പോകും. മാതാപിതാക്കളെ സ്നേഹിക്കാതെ എത്ര പണം ഉണ്ടാക്കിയിട്ടും ഒര് കാര്യവും ഇല്ല. എന്നാൽ ഇന്നത്തെ നമ്മുടെ തലമുറ ഇതൊന്നും ചിന്തിക്കാറുപോലുമില്ല. പണത്തിനു വേണ്ടി മാതാപിതാക്കളെ മുറിയില് പൂട്ടിയിടുകയും ഭക്ഷണം നല്‍കാതെ പീഡിപ്പിക്കുകയും ചെയ്യുന്ന മക്കള്‍ക്ക് മുന്നറിയിപ്പുമായി എത്തിയിരിക്കുകയാണ് യുവ അധ്യാപിക അഞ്ചു ജോസഫ്.\nഅഞ്ചു ജോസെഫിന്റെ ഫേസ്ബുക് പോസ്റ്റ്;\n“താൻ നേടിയതൊന്നും കൊണ്ടു പോകുന്നില്ലെന്നും ശൂന്യമായ കൈകളോടെയാണ് മടങ്ങുന്നതെന്നും ഈ ലോകത്തോട് വിളിച്ചു പറയാനാഗ്രഹിച്ചിരുന്നു അയാൾ ”\n"താൻ നേടിയതൊന്നും കൊണ്ടു പോകുന്നില്ലെന്നും ശൂന്യമായ കൈകളോടെയാണ് മടങ്ങുന്നതെന്നും ഈ ലോകത്തോട് വിളിച്ചു പറയാനാഗ്രഹിച്ചിരുന്നു അയാൾ "ഈ വീഡിയോ ഷെയർ ചെയ്യാൻ മറക്കരുത്.\nGepostet von DrAnuja Joseph am Sonntag, 22. September 2019


കൊറോണ വൈറസല്ല, മാംസാഹാരികളെ ശിക്ഷിക്കാനെത്തിയ അവതാരം – ഹിന്ദുമഹാസഭ നേതാവ് – Truevision News\nന്യൂഡല്‍ഹി : കൊറോണ വെറുമൊരു വൈറസല്ലെന്നും മാംസാഹാരം കഴിക്കുന്നവരെ നിഗ്രഹിക്കാന് പിറവിയെടുത്ത അവതാരമാണെന്നും ഹിന്ദുമഹാസഭ ദേശീയ അധ്യക്ഷന് സ്വാമി ചക്രപാണി.\nമാംസാഹാരികള്‍ക്കുള്ള സന്ദേശമാണ് കൊറോണ ബാധയെന്നും ചക്രപാണി പറഞ്ഞു. മാരകമായ കൊറോണ വൈറസിനെതിരെ ലോകം മുഴുവന് കനത്ത ജാഗ്രതയില് കഴിയുമ്ബോഴാണ് ഇത്തരമൊരു വിചിത്രമായ പ്രസ്താവന.\nനരസിംഹ സ്വാമിയുടെ അവതാരമാണ് കൊറോണയെന്ന് ഇദ്ദേഹം പറയുന്നു. വൈറസ് ബാധയെ നിയന്ത്രിക്കാനുള്ള ‘ഉപായവും’ സ്വാമി ചക്രപാണി നല്‍കുന്നുണ്ട്.\nചൈനീസ് പ്രസിഡന്‍റ് ഷി ജിന്‍പിങ് കൊറോണ വൈറസിന്‍റെ വിഗ്രഹം നിര്‍മിച്ച് പ്രാര്‍ഥിക്കണം. ചൈനയിലെ മാംസഭക്ഷണം കഴിക്കുന്ന മുഴുവനാളുകളും മറ്റ് ജീവികളെ ദ്രോഹിക്കില്ലെന്ന് പ്രതിജ്ഞ ചെയ്യണം. അങ്ങനെ ചെയ്താല് കൊറോണ ബാധ ഇല്ലതാകും -ചക്രപാണി പറഞ്ഞു.\nതന്‍റെ നിര്‍ദേശം ചൈനക്കാര് അക്ഷരംപ്രതി അനുസരിക്കുകയാണെങ്കില് ‘അവതാരം’ അതിന്‍റെ ലോകത്തേക്ക് തിരികെ പോകുെമന്നും ഉപദേശമുണ്ട്.\nഇന്ത്യക്കാര് കൊറോണയെ പേടിക്കേണ്ട കാര്യമില്ലെന്നും ചക്രപാണി പറയുന്നു. ദൈവത്തിലുള്ള വിശ്വാസവും പശുക്കളെ സംരക്ഷിക്കുന്നതും കാരണം ഇന്ത്യക്കാര് കൊറോണ ബാധയ്ക്ക് അതീതരാണെന്നാണ് ഇദ്ദേഹത്തിന്‍റെ വാദം. ഇന്ത്യയില് മൂന്ന് പേര്‍ക്ക് കൊറോണ ബാധ സ്ഥിരീകരിച്ചത് വിസ്മരിച്ചാണ് പ്രസ്താവന.\nഇതുവരെ 1670 മരണങ്ങളാണ് കൊറോണ ബാധമൂലം ലോകത്താകെയായി റിപ്പോര്‍ട്ട് ചെയ്തത്. ആകെ 69,268 പേര്‍ക്ക് രോഗബാധ സ്ഥിരീകരിച്ചു കഴിഞ്ഞു. 1666 മരണങ്ങളും കൊറോണയുടെ പ്രഭവ കേന്ദ്രമായ ചൈനയിലാണ്.


ശാരോന് ഫെലോഷിപ്പ് ചര്‍ച്ചിന്റെ ആരാധനാലയങ്ങള് കോവിഡ് മാനദണ്ഡങ്ങള് പാലിച്ച് ഒക്‌ടോബര് മുതല് തുറക്കാമെന്ന് സഭാ നേതൃത്വം – The End Time News\nതിരുവല്ല: കോവിഡ് രോഗവ്യാപനം കൂടിയ സാഹചര്യത്തില് അടഞ്ഞുകിടന്ന സഭാഹാളുകള് കോവിഡ് മാനദണ്ഡങ്ങള് പാലിച്ച് ഒക്‌ടോബര് മുതല് തുറക്കാമെന്ന് സഭാ നേതൃത്വം അറിയിച്ചു. കേന്ദ്ര സംസ്ഥാന സര്‍ക്കാരുകള് ആരാധന നടത്താന് അനുമതി നല്‍കിയിട്ടും രോഗവ്യാപനം കൂടിവരുന്നതിനാല് ഇതുവരെ നടത്തുവാന് കഴിയാത്ത സാഹചര്യമായിരുന്നു. എന്നാല് സഭാ കൗണ്‍സിലിന്റെ തീരുമാന പ്രകാരം കേന്ദ്ര സംസ്ഥാന സര്‍ക്കാരുകള് പറഞ്ഞിട്ടുള്ള കോവിഡ് പ്രോട്ടോക്കോള് പൂര്‍ണമായും അനുസരിച്ചു കൊണ്ട് അതാത് ലോക്കല് സഭയുടെ ഉത്തരവാദിത്വത്തോടെ ഒക്‌ടോബര് മുതല് കുറക്കുവാനുള്ള അനുമതിയാണ് നല്‍കിയിരിക്കുന്നത്.\nസാമൂഹിക അകലം സഭാഹാളിനകത്തും പുറത്തും ഉണ്ടാകണമെന്നും നരുന്നവര് എല്ലാവരും മാസ്‌കുകള് ധരിക്കണമെന്നും, സാനിറ്റൈസര്,സോപ്പ്,ജലം,എന്നിവ കരുതുകയും വേണമെന്ന് പ്രസ്താവനയില് പറയുന്നു. കൂടാതെ ആരാധനയ്ക്ക് വരുന്നവരുടെ പേര് വിവരങ്ങള് രജിസ്റ്ററ് ചെയ്ത് സൂക്ഷിക്കണമെന്ന് അറിയിച്ചു. കൂടുതല് ആളുകള് ഉണ്ടെങ്കില് രണ്ടോ,മൂന്നോ സെക്ഷനുകളായും ആരാധന നടത്തുകും വേണം. എല്ലാ കാര്യങ്ങളും പൂര്‍ണമായും പാലിക്കപ്പെടുന്നുവെന്ന് ഉറപ്പാക്കുവാനും, അടിയന്തിര സാഹചര്യങ്ങളില് ഉചിതമായ തീരുമാനങ്ങള് കൈക്കൊണ്ട് നടപ്പില് വരുത്തുവാന് സഭാശുശ്രൂഷകന്‍മാരില് അധികാരവും ഉണ്ടെന്ന് സഭാകൗണ്‍സിലിനു വേണ്ടി പാസ്റ്റര് എബ്രഹാം ജോസഫ് (ജനറല് സെക്രട്ടറി-മാനേജിങ്ങ് കൗണ്‍സില്), പാസ്റ്റര് ജോണ്‍സണ് കെ സാമുവേല്(ജനറല് സെക്രട്ടറി- മിനിസ്റ്റേഴ്‌സ് കൗണ്‍സില്),എന്നിവര് അറിയിച്ചു.\nRelated Topics:FeaturedSharon Fellowship Church\n100 ദിന കര്‍മപദ്ധതിയുമായി സര്‍ക്കാര് രംഗത്ത് അടുത്ത4മാസവും ഭക്ഷ്യകിറ്റ്\nശാരോന് ഫെലോഷ്പ്പ് ചര്‍ച്ച് ജനറല് കണ്‍വന്‍ഷന് ഡിസം.3മുതല്6വരെ ഓണ്‍ലൈനില്


ഡല്‍ഹിയില് സിപിഐഎം ഓഫീസിലേക്ക് ബിജെപി നടത്തിയ പ്രകടനം അക്രമാസക്തം\n22 May 2016 11:50 AM GMT\nകേരളത്തില് സിപിഐഎം ബിജെപി പ്രവര്‍ത്തകര്‍ക്ക് എതിരെ അക്രമം അഴിച്ചുവിടുന്നുവെന്ന് ആരോപിച്ച് ഡല്‍ഹിയില് ബിജെപി സിപിഐഎം ഓഫീസായ എകെജി ഭവനിലേക്ക് പ്രതിഷേധ പ്രകടനം നടത്തി. ആയിരത്തോളം പ്രവര്‍ത്തകരാണ് പ്രകടനമായി എത്തിയത്. എകെജി സെന്ററിന്റെ ബോര്‍ഡ് പ്രവര്‍ത്തകര് തകര്‍ത്തു.\nപൊലീസ് പ്രകടനത്തെ തടയുമെന്ന് പറഞ്ഞിരുന്നുവെങ്കിലും പ്രവര്‍ത്തകര് ബാരിക്കേഡുകള് ചാടിക്കടന്ന് എകെജി ഭവന് സമീപംവരെയെത്തി. പൊലീസ് പ്രവര്‍ത്തകരെ തടയാതെ മാറി കൊടുക്കുന്ന കാഴ്ചയും കണ്ടു. എകെജി ഭവന് സമീപം പൊലീസ് പ്രവര്‍ത്തകരെ തടഞ്ഞു. പ്രവര്‍ത്തകരെ തടയാന് മൂന്ന് ഇടത്താണ് ബാരിക്കേഡുകള് സ്ഥാപിച്ചിരുന്നത്. പ്രവര്‍ത്തകരോട് പിരിഞ്ഞു പോകാന് പൊലീസ് പലതവണ ആവശ്യപ്പെട്ടിട്ടും അവര് അതിന് തയ്യാറാകാതിരുന്നതിനെ തുടര്‍ന്ന് പൊലീസ് ജലപീരങ്കി പ്രയോഗിച്ചു.\nബിജെപി സംസ്ഥാന അധ്യക്ഷന് കുമ്മനം രാജശേഖരന് പ്രകടനത്തില് പങ്കെടുക്കുമെന്ന് പറഞ്ഞിരുന്നുവെങ്കിലും വിമാനം വൈകിയതിനാല് അദ്ദേഹത്തിന് പങ്കെടുക്കാനായില്ല. എന്നാല് ഡല്‍ഹി നിയമസഭയിലെ മൂന്ന് ബിജെപി എംഎല്‍എമാരും പ്രകടനത്തില് പങ്കെടുത്തു.\nകേരളത്തില് തെരഞ്ഞെടുപ്പിനുശേഷം സിപിഐഎം-ബിജെപി സംഘര്‍ഷങ്ങളില് ഓരോ പ്രവര്‍ത്തകരെ വീതം രണ്ടു പാര്‍ട്ടികള്‍ക്കും നഷ്ടമായിരുന്നു. സിപിഐഎം അക്രമം നിര്‍ത്തിയില്ലെങ്കില് പാര്‍ലമെന്റിന് അകത്തും പുറത്തും നേരിടുമെന്ന മുന്നറിയിപ്പ് കഴിഞ്ഞ ദിവസം കേന്ദ്ര മന്ത്രി രവിശങ്കര് പ്രസാദ് നല്‍കിയിരുന്നു. ബിജെപി ദേശീയ അധ്യക്ഷന് അമിത് ഷായും സിപിഐഎമ്മിന് എതിരെ ശക്തമായി രംഗത്തെത്ത് എത്തിയിരുന്നു. എന്നാല് സംഘപരിവാറിന്റെ ഭീഷണിയെ ധീരമായി നേരിടുമെന്ന് സിപിഐഎം ജനറല് സെക്രട്ടറി സീതാറാം യെച്ചൂരി പറഞ്ഞു. കേരളത്തില് ആര് എസ് എസാണ് അക്രമം നടത്തുന്നതെന്ന് അദ്ദേഹം ആരോപിച്ചു. കുഴപ്പമുണ്ടാക്കുന്നവര്‍ക്കെതിരെ നിയമപരമായ നടപടികള് എടുക്കുമെന്നും യെച്ചൂരി പറഞ്ഞു.\nകുമ്മനം രാജശേഖരന് രാഷ്ട്രപതിയെ കണ്ടു. കേന്ദ്രമന്ത്രിമാരായ ജെപി നഡ്ഡയും മീനാക്ഷി ലേഖിയും ഒപ്പമുണ്ട്. കേരളത്തിലെ ആക്രമണത്തില് ഇടപെടണമെന്ന് സംഘം രാഷ്ട്രപതിയോട് അഭ്യര്‍ത്ഥിച്ചു.\nജനവിധി അംഗീകരിക്കാന് തയ്യാറാകണമെന്ന് സീതാറം യെച്ചൂരി ബിജെപിയോട് ആവശ്യപ്പെട്ടു. കേരളത്തില് ആക്രമണം തുടങ്ങി വച്ചത് ബിജെപിയാണെന്ന് അദ്ദേഹം ആരോപിച്ചു. സിപിഐഎം ഓഫീസിനെ ആക്രമിക്കാന് ഡല്‍ഹി പൊലീസ് ബിജെപി പ്രവര്‍ത്തകരെ പ്രേരിപ്പിച്ചുവെന്നും അദ്ദേഹം കൂട്ടിച്ചേര്‍ത്തു.


tomato juice; Perfect health and beauty | തക്കാളി ജ്യൂസ് നിസാരക്കാരനല്ല; ആരോഗ്യത്തിനും സൗന്ദര്യത്തിനും അത്യുത്തമം - Malayalivartha.com Widgets Magazine\n01 MARCH 2017 12:26 PM IST\nതക്കാളി അത്ര നിസാരക്കാരനല്ല. അഴകിനൊപ്പം ഗുണവും ഏറിയതാണ് തക്കാളി. സൗന്ദര്യ സംരക്ഷണം മുതല് ആരോഗ്യ കാര്യത്തില് വരെ തക്കാളി ഏറെ ഗുണകരമാണ്. ചുവന്നുതുടുത്ത തക്കാളിപ്പഴം കാണുന്നതുതന്നെ സന്തോഷകരമാണ്. തക്കാളി ജ്യൂസ് കഴിക്കുന്നത് ആരോഗ്യ സംരക്ഷണത്തിന് ഉത്തമമാണ്.\nതക്കാളി ജ്യൂസിന്റെ ചരിത്രം\nതക്കാളിയില് നിന്നുണ്ടാക്കുന്ന പാനീയമാണ് തക്കാളി ജ്യൂസ്. ബ്ലഡി മേരി പോലെയുള്ള കോക്ക്ടെയിലുകള് ഉണ്ടാക്കാനും തക്കാളി ജ്യൂസ് ഉപയോഗിക്കുന്നു. 1917ല് തെക്കേ ഇന്ത്യാനയിലാണ് ആദ്യമായി തക്കാളി ജ്യൂസ് വിളമ്പിയത്. ലൂയി പെരിന് എന്ന ഹോട്ടലുടമ ഓറഞ്ച് ജ്യൂസിന് പകരക്കാരനായി നിയോഗിച്ചത് തക്കാളി ജ്യൂസിനെയാണ്. തക്കാളി ചാറും പഞ്ചസാരയും ചേര്‍ത്തുള്ള പുതിയ പാനീയം വിളമ്പുകയും പരീക്ഷണത്തില് ഹോട്ടലുടമ വിജയിക്കുകയും ചെയ്തുവെന്നാണ് ചരിത്രമെന്ന് വിക്കിപീഡിയ പറയുന്നു\nആരോഗ്യത്തിനും സൗന്ദര്യത്തിനും തക്കാളി ജ്യൂസ്\nകാഴ്ചക്കൊപ്പം ആരോഗ്യത്തിനും നല്ലതാണ് തക്കാളിയും തക്കാളി ജ്യൂസും. ആരോഗ്യ ഗുണങ്ങള് ഏറിയ തക്കാളി ജ്യൂസ് കുടിക്കുന്നത് നല്ലതാണ്. ശരീരത്തിന് ഏറ്റവും അവശ്യമായ ഘടകങ്ങളാണ് തക്കാളി ജ്യൂസ് നല്‍കുന്നത്. തക്കാളി ജ്യൂസിന്റെ അറിയപ്പെടാത്ത ആരോഗ്യ ഗുണങ്ങളെപ്പറ്റി പരിചയപ്പെടാം. ആരോഗ്യകരമായ ഒരു വിഭവമാണ് തക്കാളി ജ്യൂസ്. ചര്‍മ്മത്തിന്റെയും മുടിയുടെയും ആരോഗ്യത്തിന് തക്കാളി ജ്യൂസ് നല്ലതാണ്. കൊളസ്‌ട്രോള് കുറയ്ക്കാന് തക്കാളി ജ്യൂസ് ഉത്തമമാണ്. സൗന്ദര്യ സംരക്ഷണത്തിലെ മുഖ്യ ഘടകമാണ് ആന്റി ഓക്‌സിഡന്റുകളും ഫ്രീ റാഡിക്കല്‍സും നിറഞ്ഞ തക്കാളി. തക്കാളി ജ്യൂസ് കഴിയ്ക്കുന്നത് ഹൃദയത്തെ സംരക്ഷിക്കും. ഇതിലടങ്ങിയ പൊട്ടാസ്യം ഹൃദയത്തിന്റെ മസിലിന് നല്‍കുന്ന ആരോഗ്യം ചെറുതല്ല. ഹൃദയ സംരക്ഷണത്തോടൊപ്പം കിഡ്‌നിയ്ക്കും ശ്രദ്ധ നല്‍കുന്നു. സൗന്ദര്യ സംരക്ഷണത്തിന്റെ കാര്യത്തിലും തക്കാളി പുറകിലല്ല. ചുവന്നു തുടുത്ത തക്കാളി കണ്ടാല് തന്നെ നമ്മുടെ സൗന്ദര്യത്തില് മാറ്റം വരുത്തും\nപ്രായമേറുന്തോറും എല്ലിന്റെയും പല്ലിന്റെയും ആരോഗ്യം കുറയും. എന്നാല് തക്കാളി ജ്യൂസ് ഭക്ഷണത്തിന്റെ ഭാഗമാക്കുന്നത് എല്ലിനും പല്ലിനും കരുത്ത് പകരും. തക്കാളി ജ്യൂസ് സ്ഥിരമായി കഴിയ്ക്കുന്നത് ക്യാന്‍സറിനെ തുരത്തും. കുടലിലുണ്ടാകുന്ന ക്യാന്‍സര്, ശ്വാസകോശാര്‍ബുദം തുടങ്ങിയ ഭീകരന്‍മാരെ തുരത്താന് തക്കാളി മിടുക്കനാണ്. പ്രമേഹത്തെ തുരത്താന് തക്കാളി ജ്യൂസ് നല്ലതാണ്. തക്കാളി ജ്യൂസില് അടങ്ങിയ ക്രോമിയം രക്തത്തിലെ പഞ്ചസാരയുടെ അളവ് കുറയ്ക്കാന് മിടുക്കനാണ്. പുകവലി മൂലം ശരീരത്തിനുണ്ടാകുന്ന അനാരോഗ്യം ഇല്ലാതാക്കാന് തക്കാളി ജ്യൂസിനു കഴിയും. തക്കാളിയില് അടങ്ങിയിട്ടുള്ള ക്ലോറോജെനിക് ആസിഡ് എന്ന ആന്റി ഓക്സിഡന്റ് പുകവലി മൂലമുണ്ടാകുന്ന ക്യാന്‍സറിനെ ചെറുക്കും\nവിറ്റമിന് സമ്പുഷ്ടമായ തക്കാളി ജ്യൂസ്\nവിറ്റാമിന് എ, കെ, ബി 1, ബി 2, ബി 3, ബി 5, ബി6എന്നീ വിറ്റാമിനുകള് തക്കാളി ജ്യൂസില് ധാരാളമുണ്ട്. വിറ്റാമിനുകള്‍ക്ക് പുറമേ അയണ്, മഗ്നീഷ്യം, ഫോസ്ഫറസ് പോലുള്ള ലോഹങ്ങളും അടങ്ങിയിട്ടുണ്ട്. തക്കാളി ജ്യൂസില് അടങ്ങിയ ലൈക്കോപീന് പ്രോസ്റ്റേറ്റ് ക്യാന്‍സര് സാധ്യത കുറയ്ക്കും. ഇതില് ധാരാളം അടങ്ങിയിരിക്കുന്ന ഫൈബറും ജലവും മലാശയത്തിന് നല്ലതാണ്. ദഹന പ്രശ്‌നങ്ങളുള്ളവരും അതിസാരമുള്ളവരും തക്കാളി ജ്യൂസ് കഴിക്കുന്നത് നല്ലതാണ്. കൂടാതെ കൊളസ്‌ട്രോള് കുറയ്ക്കാന് തക്കാളി ജ്യൂസ് നല്ലതാണെന്നാണ് വിദഗ്ധര് പറയുന്നത്. ഇതിലടങ്ങിയിരിക്കുന്ന ആന്റിയോക്സിഡന്റുകള് പ്രമേഹം, ആസ്ത്മ, ഹൃദ്രോഗം എന്നിവയ്‌ക്കെതിരെ പൊരുതും.\nതക്കാളി ജ്യൂസിന്റെ ചേരുവകള്\nതക്കാളി ജ്യൂസ് തയ്യാറാക്കുന്ന വിധം\nതക്കാളി ഫ്രീസറില് വെച്ച് നന്നായി തണുപ്പിക്കുക. ശേഷം തക്കാളി മിക്‌സിയില് അടിച്ചെടുക്കണം. ഇതിലേക്ക് കുരുമുളകുപൊടി, ഉപ്പ്, ഐസ്‌ക്യൂബ്, നാരങ്ങാനീര് എന്നിവ ചേര്‍ത്ത് വീണ്ടും അടിച്ചെടുക്കണം. രുചികരവും ആരോഗ്യദായകവുമായ തക്കാളി ജ്യൂസ് റെഡി.